
Τροποποίηση του ν. 2939/2001 για την εναλλα¬ 
κτική διαχείριση των συσκευασιών και άλλων 
προϊόντων, προσαρμογή στην Οδηγία 2015/720/ 
ΕΕ, ρύθμιση θεμάτων του Ελληνικού Οργανισμού 
Ανακύκλωσης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Το άρθρο 1 του ν. 2939/2001 (Α' 179) αντικαθίσταται 
ως εξής: 

«1. Σκοπός του παρόντος είναι: 
α) Η κατά προτεραιότητα πρόληψη δημιουργίας απο¬ 
βλήτων, σύμφωνα με το άρθρο 23 του ν. 4042/2012 (Α' 24), 
β) η κατά προτεραιότητα προετοιμασία για επαναχρη- 
σιμοποίηση και η ανακύκλωση των αποβλήτων συσκευ¬ 
ασιών και άλλων προϊόντων, σύμφωνα με το άρθρο 27 
του ν. 4042/2012, 

γ) ο καθορισμός στόχων προετοιμασίας για επανα- 
χρησιμοποίηση και η ανακύκλωση των αποβλήτων συ- 
σκευασίας από την οποία προκύπτουν σαφή περιβαλ¬ 
λοντικά, οικονομικά και κοινωνικά οφέλη, καθώς και η 
διασφάλιση ότι πολύτιμα υλικά ανακτώνται προοδευτικά 
και αποτελεσματικά μέσω της ορθής διαχείρισης των 
αποβλήτων, σύμφωνα με την ιεράρχηση των μεθόδων 
διαχείρισής τους, έτσι ώστε να εξασφαλίζεται ότι τα αξι- 
οποιήσιμα υλικά που περιέχονται στα απόβλητα διοχε¬ 
τεύονται ξανά στην οικονομία, συμβάλλοντας έτσι στην 
κυκλική οικονομία, 

δ) η ανάκτηση, άλλου είδους, ως δευτερεύουσα επιλο¬ 
γή και εφόσον έχουν εξαντληθεί οι δυνατότητες εφαρ¬ 
μογής των ανώτερων ιεραρχικά δράσεων και εργασιών 
διαχείρισης αποβλήτων συσκευασιών και άλλων προϊό¬ 
ντων, σύμφωνα με το άρθρο 29 του ν. 4042/2012, 
ε) ο περιορισμός των συνολικών επιπτώσεων της χρή¬ 
σης των πόρων και η βελτίωση της αποδοτικότητάςτης, 
με την ανάκτηση δευτερογενών πρώτων υλών, 


στ) η βελτίωση των περιβαλλοντικών επιδόσεων όλων 
των φορέων που εμπλέκονται στον κύκλο ζωής των απο¬ 
βλήτων συσκευασιών και άλλων προϊόντων, 
ζ) η εφαρμογή της αρχής της διευρυμένης ευθύ¬ 
νης των παραγωγών, σύμφωνα με το άρθρο 25 του 
ν. 4042/2012, ώστε να επιτυγχάνεται η προστασία του 
περιβάλλοντος και της ανθρώπινης υγείας, σύμφωνα με 
το πλαίσιο των κανόνων και των απαιτήσεων του άρθρου 
29 του ν. 4042/2012, συμβάλλοντας με αυτόν τον τρόπο 
στην αειφόρο ανάπτυξη. 

2. Ειδικότερα, με τις ρυθμίσεις του νόμου αυτού επι¬ 
διώκεται: 

α) Η υλοποίηση της στρατηγικής, της πολιτικής, των 
στόχων, των δράσεων και των μέτρων του Εθνικού Σχεδί¬ 
ου Διαχείρισης Αποβλήτων (ΕΣΔΑ) που κυρώθηκε με την 
51373/4684/25.11.2015 (Β' 2706) κοινή απόφαση του 
Υπουργού Εσωτερικών και Διοικητικής Ανασυγκρότη¬ 
σης και του Αναπληρωτή Υπουργού Περιβάλλοντος και 
Ενέργειας και εγκρίθηκε με την 49/15.12.2015 (Α' 174) 
Πράξη Υπουργικού Συμβουλίου, σύμφωνα με το άρθρο 
31 του ν. 4342/2015 (Α' 143), 
β) η πρόληψη της δημιουργίας αποβλήτων συσκευα¬ 
σιών και άλλων προϊόντων, σύμφωνα με το Εθνικό Στρα¬ 
τηγικό Σχέδιο Πρόληψης Δημιουργίας Αποβλήτων που 
κυρώθηκε με την 51373/4684/25.11.2015 (Β' 2706) κοινή 
υπουργική απόφαση και εγκρίθηκε με την 49/15.12.2015 
(Α' 174) Πράξη Υπουργικού Συμβουλίου, σύμφωνα με το 
άρθρο 31 του ν. 4342/2015 (Α' 143), 
γ) η μείωση της τελικής διάθεσης των αποβλήτων 
συσκευασιών ή άλλων προϊόντων με την ενθάρρυνση 
κατά προτεραιότητα της προετοιμασίας για επαναχρη- 
σιμοποίησή τους, καθώς και της ανάκτησης υλικών και 
ανακύκλωσής τους, ώστε να μειωθεί η κατανάλωση 
ενέργειας και πρωτογενών πρώτων υλών. Η ανάκτηση 
ενέργειας αποτελεί δευτερεύουσα επιλογή και μόνο εφό¬ 
σον έχει τηρηθεί αυστηρά η ιεράρχηση των εργασιών 
διαχείρισης αποβλήτων, 

δ) ο καθορισμός ποσοτικών στόχων για την προετοι¬ 
μασία για επαναχρησιμοποίηση και ανακύκλωση και τις 
άλλες εργασίες ανάκτησης των αποβλήτων συσκευασι¬ 
ών και άλλων προϊόντων, 

ε) ο σχεδιασμός και η καθιέρωση προγραμμάτων επι¬ 
στροφής (εγγυοδοσίας), συλλογής και ανάκτησης με τη 
συμμετοχή όλων των εμπλεκόμενων μερών, 

στ) η ενθάρρυνση πρωτοβουλιών συμμετοχής της 
κοινωνικής οικονομίας και η ανάπτυξη συνεργασιών 
μεταξύ των τοπικών κοινωνιών και των εμπλεκόμενων 
φορέων στη διαχείριση αποβλήτων με σκοπό την κοινω¬ 
νική συμμετοχή, τον κοινωνικό έλεγχο και την επίτευξη 
κοινωνικών συναινέσεων, 

ζ) η βελτιστοποίηση της λειτουργίας των Συστημάτων 
Εναλλακτικής Διαχείρισης (ΣΕΔ) με τη θέσπιση όρων που 
αποσκοπούν στη διαφάνεια, τον καλύτερο έλεγχο και τον 
εξορθολογισμό του κόστους των αντίστοιχων υπηρεσι¬ 
ών, καθώς και η προώθηση οικονομικά και περιβαλλο¬ 
ντικά βιώσιμων επενδύσεων, ώστε να προκύπτει αντα¬ 
ποδοτικό όφελος προς τον πολίτη από την ανακύκλωση, 
η) ο καθορισμός των βασικών απαιτήσεων ως προς 
τη σύνθεση και τη φύση της επαναχρησιμοποιήσιμης 
και αξιοποιήσιμης συσκευασίας και άλλων προϊόντων 
συμπεριλαμβανομένης της ανακύκλωσης, 
θ) ο διαχωρισμός των αποβλήτων στην πηγή, ως ο 
πλέον δόκιμος τρόπος συλλογής, ώστε να επιτυγχάνεται 
υψηλό επίπεδο ανακύκλωσης και ανάκτησης υλικών, 
ι) ο περιορισμός των συνολικών επιπτώσεων της χρή¬ 
σης των πόρων και η βελτίωση της αποδοτικότητάςτης, 
με την ανάκτηση δευτερογενών πρώτων υλών και την 
ανάπτυξη της αντίστοιχης αγοράς, 
ια) η υιοθέτηση προτύπων τυποποίησης των συσκευ- 
ασιών, 

ιβ) η πρόβλεψη μέτρων και όρων για τη συμμετοχή 
στην ευθύνη των παραγωγών συσκευασιών και άλλων 
προϊόντων, 

ιγ) η καθιέρωση προγραμμάτων ενημέρωσης του 
καταναλωτή για την προσαρμογή της στάσης και της 
συμπεριφοράςτου κατά τη διαχείριση των συσκευασιών 
και άλλων προϊόντων, 

ιδ) η καθιέρωση διαδικασίας πληροφόρησης του 
κοινού στον τομέα των τεχνικών προτύπων και προδι¬ 
αγραφών. 

3. Οι ρυθμίσειςτου νόμου αυτού ωςπροςτις συσκευα- 
σίες και τα απόβλητα των συσκευασιών εναρμονίζονται 
με τις διατάξεις της Οδηγίας 94/62/ΕΚ του Ευρωπαϊκού 
Κοινοβουλίου και του Συμβουλίου της 20ής Δεκεμβρίου 
1994 «για τις συσκευασίες και τα απόβλητα της συσκευ¬ 
ασίας» (ΕΕ 1365/10/31.12.1994).». 

Άρθρο 2 

1. Οι παράγραφοι 4 έως 28 του άρθρου 2 του ν. 2939/ 
2001, όπως το άρθρο 2 τροποποιήθηκε με το άρθρο 46 
του ν. 4042/2012 (Α' 24) και συμπληρώθηκε με την υ.α. 
9268/4069/2007 (Β' 286), αντικαθίστανται ως εξής: 

«4. «Άλλα προϊόντα»: τα προϊόντα τα οποία μετά τη 
χρήση τους και αφού καταστούν απόβλητα, επικίνδυνα 
ή μη, υπόκεινται σε διαχείριση σύμφωνα με την ιεράρ¬ 
χηση των εργασιών όπως προβλέπεται στο άρθρο 29 
του ν. 4042/2012 και πρωτίστως σε προετοιμασία προς 
επαναχρησιμοποίηση και ανακύκλωση. Στα άλλα προϊ¬ 
όντα περιλαμβάνονται ιδίως οχήματα, λάστιχα, καταλύ- 
τες οχημάτων, απόβλητα έλαια, ηλεκτρικές στήλες και 
συσσωρευτές, ηλεκτρικός και ηλεκτρονικός εξοπλισμός, 
είδη επίπλωσης, έντυπο υλικό, ρουχισμός, στρώματα 
ύπνου. Στα «άλλα προϊόντα» μπορεί να περιλαμβάνονται 


και απόβλητα, όπως τα βιοαπόβλητα, τα Απόβλητα Εκ¬ 
σκαφών, Κατασκευών και Κατεδαφίσεων (ΑΕΚΚ), μικρές 
ποσότητες επικίνδυνων αποβλήτων οικιακής χρήσης. 

5. «Πρόληψη συσκευασίας»: η μείωση της ποσότητας 
και της ζημιογόνου για το περιβάλλον δράσης: 

α) των περιεχομένων υλικών και ουσιών στις συσκευ¬ 
ασίες και τα απόβλητα συσκευασίας, 

β) των συσκευασιών ή των αποβλήτων σε επίπεδο πα¬ 
ραγωγικών διαδικασιών και στα στάδια της εμπορίας, 
διανομής, χρήσης και εξάλειψης, ιδίως με την ανάπτυξη 
«καθαρών» προϊόντων και τεχνολογιών. 

6. «Απόβλητα συσκευασίας»: η συσκευασία ή το υλικό 
συσκευασίας που καλύπτεται από τον ορισμό του απο¬ 
βλήτου του άρθρου 11 του ν. 4042/2012, εξαιρουμένων 
των καταλοίπων παραγωγής. 

7. «Επαναχρησιμοποίηση συσκευασίας»: η διεργασία, 
με την οποία οι συσκευασίες πολλαπλής χρήσης επανα- 
πληρούνται ή χρησιμοποιούνται για τον ίδιο σκοπό για 
τον οποίο έχουν σχεδιαστεί με ή χωρίς την υποστήριξη 
βοηθητικών προϊόντων που υπάρχουν στην αγορά και 
που επιτρέπουν την επαναπλήρωση των συσκευασιών 
αυτών. 

8. «Εναλλακτική διαχείριση αποβλήτων συσκευασι¬ 
ών και άλλων προϊόντων»: οι εργασίες συλλογής, στις 
οποίες περιλαμβάνεται και η εγγυοδοσία, καθώς και οι 
εργασίες μεταφοράς, μεταφόρτωσης, αποθήκευσης, 
προετοιμασίας για επαναχρησιμοποίηση, ανακύκλωσης 
και κάθε άλλο είδος ανάκτησης των χρησιμοποιημένων 
συσκευασιών πολλαπλής χρήσης ή των αποβλήτων των 
συσκευασιών και άλλων προϊόντων. 

9. «Σύστημα Εναλλακτικής Διαχείρισης (ΣΕΔ)»: η ορ¬ 
γάνωση σε ατομική ή συλλογική βάση της εναλλακτικής 
διαχείρισηςτων χρησιμοποιημένων συσκευασιών ή των 
αποβλήτων των συσκευασιών και άλλων προϊόντων με 
σκοπό την κατά προτεραιότητα προετοιμασία για επανα- 
χρησιμοποίηση - ανακύκλωση και, εφόσον εξαντληθούν 
οι δυνατότητες των δράσεων αυτών, για άλλου είδους 
ανάκτηση των αποβλήτων συσκευασιών ή άλλων προϊ¬ 
όντων. Τα ΣΕΔ εξυπηρετούν αποκλειστικά σκοπούς δη¬ 
μόσιου συμφέροντος. 

10. «Οικονομικοί παράγοντες σε σχέση με τις συσκευ¬ 
ασίες»: οι προμηθευτές υλικών συσκευασίας, οι παραγω¬ 
γοί και μετατροπείς συσκευασιών, τα εμφιαλωτήρια, οι 
χρήστες, οι εισαγωγείς, οι έμποροι, οι διανομείς, οι δημό¬ 
σιες αρχές και οι δημόσιοι οργανισμοί, στους οποίους πε¬ 
ριλαμβάνονται και οι οργανισμοί τοπικής αυτοδιοίκησης. 

11. «Σύστημα εγγυοδοσίας»: το σύστημα εναλλακτικής 
διαχείρισης αποβλήτων συσκευασιών, κατά το οποίο 
ο αγοραστής συσκευασμένου προϊόντος καταβάλλει 
στον πωλητή χρηματικό αντίτιμο (εγγυοδοτικό αντίτι¬ 
μο), το οποίο του αποδίδεται κατά την επιστροφή της 
συσκευασίας, μίας ή πολλαπλής χρήσης με σκοπό την 
εναλλακτική διαχείρισή της. 

12. «Πρώτη ύλη»: το προϊόν που αντλείται πρωτότυπα 
από το φυσικό περιβάλλον. 

13. «Πρωτογενές υλικό»: το υλικό το οποίο είναι προϊόν 
επεξεργασίας πρώτων υλών ανεξάρτητα από το στάδιο 
της επεξεργασίας έως και το τελικό προϊόν. 

14. «Δευτερογενές υλικό»: το υλικό το οποίο είναι προ¬ 
ϊόν επεξεργασίας πρωτογενών υλικών, τα οποία φέρουν 
την ιδιότητα του αποβλήτου. 

15. Ελληνικός Οργανισμός Ανακύκλωσης (Ε.Ο.ΑΝ.): το 
νομικό πρόσωπο ιδιωτικού δικαίου, το οποίο ιδρύθηκε 
με το άρθρο 24 του παρόντος με την επωνυμία Εθνικός 
Οργανισμός Εναλλακτικής Διαχείρισης Συσκευασιών και 
Άλλων Προϊόντων (Ε.Ο.Ε.Δ.Σ.Α.Π.) και μετονομάστηκε σε 
Ε.Ο.ΑΝ. με την παρ. 1 του άρθρου 46 του ν. 4042/2012 
(Α' 24). Ο Ε.Ο.ΑΝ. έχει την ευθύνη για την υλοποίηση των 
στόχων του νόμου αυτού. 

16. «Παραγωγός συσκευασιών»: το φυσικό ή νομικό 
πρόσωπο, το οποίο: 

α) συσκευάζει προϊόντα ή αναθέτει σε τρίτο τη συ- 
σκευασία προϊόντων με σκοπό να διαθέσει τα συσκευ¬ 
ασμένα προϊόντα στην ελληνική αγορά, 

β) εισάγει συσκευασμένα προϊόντα με σκοπό τη διά¬ 
θεσή τους στην ελληνική αγορά, 

γ) κατασκευάζει ή εισάγει συσκευασίες με σκοπό τη 
διάθεσή τους στην ελληνική αγορά. 

17. «Διακινητής συσκευασμένων προϊόντων»: το φυ¬ 
σικό ή νομικό πρόσωπο που εκθέτει στην αγορά συ¬ 
σκευασμένα προϊόντα ή χρησιμοποιεί συσκευασίες για 
πλήρωση σε σημεία πώλησης, προκειμένου να χρησιμο¬ 
ποιηθούν ή να καταναλωθούν από το κοινό. 

18. «Διακινητής άλλων προϊόντων»: το φυσικό ή νομικό 
πρόσωπο που διακινεί στην αγορά προϊόντα από αυτά 
που αναφέρονται στην παράγραφο 4. Με την κοινή από¬ 
φαση των Υπουργών Οικονομίας και Ανάπτυξης, Εσω¬ 
τερικών και Περιβάλλοντος και Ενέργειας που εκδίδεται 
δυνάμει του άρθρου 17 παράγραφος 1 εξειδικεύεται το 
περιεχόμενο του όρου διακινητής άλλων προϊόντων για 
κάθε συγκεκριμένο προϊόν. 

19. «Παραγωγός ή διαχειριστής άλλων προϊόντων»: 
ο παραγωγός ή ο διαχειριστής των προϊόντων που 
αναφέρονται στην παράγραφο 4. Το περιεχόμενο του 
όρου «παραγωγός ή διαχειριστής άλλων προϊόντων» 
εξειδικεύεται για κάθε συγκεκριμένο προϊόν με την κοι¬ 
νή απόφαση των Υπουργών Οικονομίας και Ανάπτυξης, 
Εσωτερικών και Περιβάλλοντος και Ενέργειας που εκ- 
δίδεται δυνάμει του άρθρου 17 παράγραφος 1 ή με τα 
προγράμματα που εκπονεί ο Ε.Ο.ΑΝ. και εγκρίνονται 
με κοινή απόφαση του Υπουργού Περιβάλλοντος και 
Ενέργειας και των κατά περίπτωση αρμόδιων Υπουργών 
σύμφωνα με το άρθρο 15. 

20. «Εθελοντική συμφωνία»: η επίσημη συμφωνία που 
συνάπτεται μεταξύ των αρμόδιων δημόσιων αρχών και 
των ενδιαφερομένων τομέων δραστηριότητας, η οποία 
πρέπει να είναι ανοικτή σε όλα τα μέρη που επιθυμούν 
να συμμορφωθούν με τους όρους της συμφωνίας προ¬ 
κειμένου να συμβάλουν στην εκπλήρωση των στόχων 
του παρόντος νόμου. 

21. «Φορέας Συλλογικού Συστήματος Εναλλακτικής 
Διαχείρισης (ΣΣΕΔ)»: το νομικό πρόσωπο που λειτουρ¬ 
γεί υπό τον τύπο ανώνυμης εταιρείας ή εταιρείας πε¬ 
ριορισμένης ευθύνης ή ομόρρυθμης ή ετερόρρυθμης 
εταιρείας ή αστικής εταιρείας και έχει ως αποκλειστικό 
σκοπό την οργάνωση και λειτουργία εγκεκριμένου από 
τον Ε.Ο.ΑΝ. ΣΕΔ σε συλλογική βάση (ΣΣΕΔ). 


22. «Φορέας Ατομικού Συστήματος Εναλλακτικής Δι¬ 
αχείρισης ΣΕΔ»: το φυσικό ή νομικό πρόσωπο που είναι 
παραγωγός συσκευασιών ή παραγωγός ή διαχειριστής 
άλλων προϊόντων και οργανώνει και λειτουργεί για τα 
απόβλητό του εγκεκριμένου από τον Ε.Ο.ΑΝ. ΣΕΔ σε 
ατομική βάση (ΑΣΕΔ). 

23. «Πλαστικό υλικό»: το πολυμερές σύμφωνα με την 
παρ. 5 του άρθρου 3 του Κανονισμού 1907/2006 του 
Ευρωπαϊκού Κοινοβουλίου και του Συμβουλίου (Ε 396), 
στο οποίο ενδεχομένως έχουν προστεθεί πρόσθετα ή 
άλλες ουσίες και το οποίο μπορεί να αποτελέσει κύριο 
δομικό στοιχείο των σακουλών μεταφοράς. 

24. «Πλαστικές σακούλες μεταφοράς»: οι σακούλες με¬ 
ταφοράς, με ή χωρίς λαβή, από πλαστικό υλικό, οι οποίες 
διατίθενται στους καταναλωτές στο σημείο πώλησης 
εμπορευμάτων ή προϊόντων. 

25. «Οξοδιασπώμενες πλαστικές σακούλες μεταφο¬ 
ράς»: οι πλαστικές σακούλες μεταφοράς από πλαστικά 
υλικά, στα οποία περιλαμβάνονται πρόσθετα που κα¬ 
ταλύουν τη διάσπαση των πλαστικών υλικών σε μικρο- 
τμήματα. 

26. «Λεπτές πλαστικές σακούλες μεταφοράς»: πλαστι¬ 
κές σακούλες μεταφοράς με πάχος τοιχώματος μικρότε¬ 
ρο των 50 μικρομέτρων (μιτι), 

27. «Πολύ λεπτές πλαστικές σακούλες μεταφοράς»: 
πλαστικές σακούλες μεταφοράς με πάχος τοιχώματος 
μικρότερο από 15 μικρόμετρα (μιη) που χρησιμοποιού¬ 
νται για λόγους υγιεινής ή παρέχονται ως πρωτογενής 
συσκευασία χύδην τροφίμων, όταν η χρήση τους συμ¬ 
βάλλει στην αποφυγή σπατάλης τροφίμων, 

28. «Επαναχρησιμοποιήσιμες σακούλες ή τσάντες με¬ 
ταφοράς»: οι πλαστικές σακούλες μεταφοράς εμπορευ¬ 
μάτων ή προϊόντων με πάχος τοιχώματος μεγαλύτερο 
ή ίσο των 50 μικρομέτρων (μιη), που είναι κατασκευ¬ 
ασμένες σύμφωνα με το πρότυπο ΕΙΝΕ 53942 ή άλλο 
ισοδύναμο πρότυπο, καθώς επίσης οι πλαστικές σακού¬ 
λες/ τσάντες μεταφοράς εμπορευμάτων ή προϊόντων 
με μεγαλύτερες διαστάσεις από αυτές που καλύπτει το 
ανωτέρω πρότυπο και οι τσάντες από κάθε άλλο είδος 
υλικού, που έχουν σχεδιασθεί με σκοπό την επαναχρη- 
σιμοποίησή τους (σακούλες ή τσάντες πολλαπλών χρή¬ 
σεων). Οι επαναχρησιμοποιήσιμες σακούλες ή τσάντες 
μεταφοράς υπάγονται στην έννοια της συσκευασίας της 
περίπτωσης γ' της παραγράφου 1 του άρθρου 2.». 

2. Στο άρθρο 2 του ν. 2939/2001 προστίθενται παρά¬ 
γραφοι 29 έως 33 ως εξής: 

«29. «Βιοαποδομήσιμες (ή βιοαποικοδομήσιμες)/ λι- 
πασματοποιήσιμες πλαστικές σακούλες μεταφοράς»: οι 
πλαστικές σακούλες μεταφοράς οι οποίες, στο πλαίσιο 
τήρησης των απαιτήσεων της παρ. 1 (περίπτωση γ.3 και 
γ.4) του άρθρου 6 του ν. 2939/2001, υπόκεινται σε ανα¬ 
κύκλωση μέσω βιοαποδόμησης ή λιπασματοποίησης, 
σύμφωνα με το Ευρωπαϊκό Πρότυπο ΕΛΟΤ ΕΝ 13432 
«Απαιτήσεις για συσκευασία ανακτήσιμη μέσω λιπασμα- 
τοποίησης και βιοαποικοδόμησης — Σχήμα δοκιμής και 
κριτήρια αξιολόγησης για την τελική αποδοχή της συ¬ 
σκευασίας» ή με άλλο Ευρωπαϊκό Πρότυπο. 

30. «Σημεία πώλησης εμπορευμάτων ή προϊόντων»: 
οριοθετημένος και διαμορφωμένος χώρος, όπου ασκεί- 

ται λιανικό εμπόριο εμπορευμάτων ή προϊόντων, στα 
οποία περιλαμβάνονται τα τρόφιμα και ποτά. 

31. «Έμπορος»: φυσικό ή νομικό πρόσωπο ή επιχεί¬ 
ρηση λιανικού εμπορίου, συμπεριλαμβανομένου του 
ηλεκτρονικού εμπορίου που, στο πλαίσιο της άσκησης 
της εμπορικής του δραστηριότητας, παρέχει στους κα¬ 
ταναλωτές, κατά την πώληση εμπορευμάτων ή προϊό¬ 
ντων, πλαστικές σακούλες μεταφοράς. Στην έννοια του 
εμπόρου περιλαμβάνονται και οι επαγγελματίες πωλητές 
που δραστηριοποιούνται σε ακάλυπτους δημόσιους, 
δημοτικούς, ιδιωτικούς ή εκκλησιαστικούς χώρους και 
γενικά χώρους που δεν αποτελούν επαγγελματική στέγη 
αλλά επιτρέπεται σε αυτούς η άσκηση εμπορικής δρα¬ 
στηριότητας (υπαίθριο εμπόριο). 

32. «Παραγωγός πλαστικής σακούλας μεταφοράς»: το 
φυσικό ή νομικό πρόσωπο που εισάγει ή κατασκευάζει 
πλαστικές σακούλες μεταφοράς οι οποίες, μέσω των δι- 
ακινητών/διανομέων ή των εμπόρων, προορίζονται να 
καταλήξουν στον καταναλωτή για τη μεταφορά εμπο¬ 
ρευμάτων ή προϊόντων. 

33. «Διακινητής/διανομέας πλαστικών σακουλών με¬ 
ταφοράς»: το φυσικό ή νομικό πρόσωπο στην αλυσίδα 
εφοδιασμού, το οποίο διαθέτει στο λιανικό εμπόριο πλα¬ 
στικές σακούλες μεταφοράς. Ο διακινητής/διανομέας 
πλαστικών σακουλών μεταφοράς μπορεί να είναι και 
παραγωγός κατά την έννοια της παραγράφου 32.». 

Οι όροι «απόβλητα», «επικίνδυνα απόβλητα», «δια¬ 
χείριση αποβλήτων», «συλλογή», «χωριστή συλλογή», 
«πρόληψη», «επαναχρησιμοποίηση», «επεξεργασία», 
«ανάκτηση», «προετοιμασία για επαναχρησιμοποίηση», 
«ανακύκλωση» και «διάθεση» έχουν την έννοια που προ- 
βλέπεται στο άρθρο 11 του ν. 4042/2012.». 

Άρθρο 3 

Το άρθρο 4 του ν. 2939/2001 αντικαθίσταται ως εξής: 

«Άρθρο 4 

Γενικές αρχές εναλλακτικής διαχείρισης των 

απόβλητων συσκευασιών και άλλων προϊόντων 

Κατά την εναλλακτική διαχείριση των αποβλήτων 
συσκευασιών και άλλων προϊόντων τηρούνται οι ακό¬ 
λουθες αρχές: 

α) της ιεράρχησης των δράσεων και εργασιών διαχεί¬ 
ρισης των αποβλήτων, με προτεραιότητα στην προε¬ 
τοιμασία για επαναχρησιμοποίηση, στην ανακύκλωση 
και, εφόσον έχουν εξαντληθεί τα περιθώρια αυτών, την 
άλλου είδους ανάκτηση, σύμφωνα με το άρθρο 29 του 
ν. 4042/2012, 

β) της διευρυμένης ευθύνης του παραγωγού, σύμφω¬ 
να με το άρθρο 25 του ν. 4042/2012, 

γ) ο ρυπαίνων πληρώνει, 

δ) της ευθύνης όλων των εμπλεκόμενων οικονομικών 
παραγόντων, δημόσιων και ιδιωτικών, 

ε) της δημοσιότητας των μέτρων που λαμβάνονται για 
την εφαρμογή του παρόντος προς τους χρήστες και κα¬ 
ταναλωτές, προκειμένου να αναδειχθεί ο καθοριστικός 
ρόλος και η συμβολή των χρηστών και καταναλωτών 
στην εναλλακτική διαχείριση των αποβλήτων συσκευ¬ 
ασιών και άλλων προϊόντων.». 


Άρθρο 4 

Μετά το άρθρο 4 του ν. 2939/2001 προστίθενται άρ¬ 
θρα 4Α, 4Β και 4Γ ως εξής: 

«Άρθρο 4Α 

Ρυθμίσεις για τους Φορείς ΣΣΕΔ και ΑΣΕΔ 

1. Οι φορείς ΣΣΕΔ έχουν ως αποκλειστικό σκοπό την 
οργάνωση και λειτουργία ΣΣΕΔ εγκεκριμένου από τον 
Ε.Ο.ΑΝ. Επιτρέπεται η λειτουργία περισσοτέρων του 
ενός φορέων ΣΣΕΔ για την εναλλακτική διαχείριση των 
αποβλήτων συσκευασίας ή για κάθε ρεύμα αποβλήτων 
άλλων προϊόντων. 

2. Μέτοχοι ή εταίροι φορέα ΣΣΕΔ μπορούν να είναι 
αποκλειστικά: 

α) οι παραγωγοί συσκευασίας ή οι παραγωγοί ή δια¬ 
χειριστές άλλων προϊόντων ή τα νομικά πρόσωπα, τα 
οποία οργανώνονται αποκλειστικά από παραγωγούς 
συσκευασίας ή παραγωγούς ή διαχειριστές άλλων προ¬ 
ϊόντων με σκοπό την οργάνωση φορέα ΣΣΕΔ και για τα 
οποία ισχύουν κατ' αντιστοιχία οι όροι και περιορισμοί 
των παραγράφων 3, 4, 5, 7 και 8 που ισχύουν για τους 
φορείς ΣΣΕΔ, 

β) οι Ο.Τ.Α. Α' βαθμού και η ΚΕΔΕ σε συνεργασία με 
τους παραγωγούς ή διαχειριστές της περίπτωσης α'. Οι 
μετοχές του φορέα ΣΣΕΔ που λειτουργεί υπό τον τύπο 
ανώνυμης εταιρείας είναι υποχρεωτικά ονομαστικές. 

3. Η ιδιότητα του μετόχου ή εταίρου φορέα ΣΣΕΔ εί¬ 
ναι ασυμβίβαστη με την ιδιότητα του μετόχου, του μέ¬ 
λους οργάνου διοίκησης ή στελέχους που κατέχει θέση 
ευθύνης και προΐσταται σε τμήμα, διεύθυνση ή γενική 
διεύθυνση επιχείρησης, η οποία εκτελεί εργασίες επε¬ 
ξεργασίας ή συλλογής και μεταφοράς αποβλήτων ή εν 
γένει εναλλακτική διαχείριση αποβλήτων συσκευασιών 
ή άλλων προϊόντων.Το ασυμβίβαστο του προηγουμένου 
εδαφίου δεν ισχύει: 

α) για τους Ο.Τ.Α. Α' βαθμού και την ΚΕΔΕ, 

β) για τις περιπτώσεις μετόχου ή εταίρου φορέα ΣΣΕΔ, 
στις οποίες το μεγαλύτερο μέρος του κύκλου εργασιών 
της επιχείρησης αφορά δραστηριότητες που τον καθι¬ 
στούν υπόχρεο παραγωγό. 

4. Απαγορεύεται η κατοχή μετοχών ή μερίδων φορέα 
ΣΣΕΔ από πρόσωπα που: 

α) τελούν σε πτώχευση, παύση εργασιών, αναγκαστική 
διαχείριση ή αναστολή εργασιών ή έχει κινηθεί σε βάρος 
τους διαδικασία κήρυξης σε πτώχευση, εκκαθάριση, ανα¬ 
γκαστικής διαχείρισης, αναστολής εργασιών ή παρόμοια 
διαδικασία, 

β) έχουν καταδικαστεί αμετάκλητα για αδίκημα του 
άρθρου 25 του ν. 1882/1990 (Α' 43) ή του άρθρου 66 του 
ν. 4174/2013 (Α' 170) ή του άρθρου 157 του ν. 2960/2001 
(Α' 265) ή του άρθρου 405 του Ποινικού Κώδικα ή για 
παράβαση των διατάξεων που προστατεύουν από τον 
αθέμιτο ανταγωνισμό ή προστατεύουν τον ελεύθερο 
ανταγωνισμό ή για αδίκημα της παρ. 1 του άρθρου 37 
του ν. 4042/2012 ή του άρθρου 28 του ν. 1650/1986 
(Α' 160). 

5. Το ασυμβίβαστο της παραγράφου 3 και τα κωλύ¬ 
ματα της περίπτωσης β' της παραγράφου 4 ισχύουν και 
για την ιδιότητα μέλους του διοικητικού συμβουλίου ή 

άλλου οργάνου διοίκησης ή στελέχους που κατέχει θέση 
ευθύνης και προΐσταται σε τμήμα, διεύθυνση ή γενική 
διεύθυνση του φορέα ΣΣΕΔ.Το ασυμβίβαστο της παρα¬ 
γράφου 3 για μέλη διοικητικού συμβουλίου ή άλλου ορ¬ 
γάνου διοίκησης ή στελέχους που κατέχει θέση ευθύνης 
και προΐσταται σε τμήμα, διεύθυνση ή γενική διεύθυνση 
φορέα ΣΣΕΔ ισχύει και όταν σύζυγος ή συγγενής εξ αί¬ 
ματος σε ευθεία γραμμή και σε πλάγια γραμμή μέχρι και 
δευτέρου βαθμού ή εξ αγχιστείας μέχρι και δευτέρου 
βαθμού των ανωτέρω προσώπων είναι και μέτοχος, μέ¬ 
λος οργάνου διοίκησης ή στέλεχος που κατέχει θέση 
ευθύνης και προΐσταται σε τμήμα, διεύθυνση ή γενική 
διεύθυνση επιχείρησης, η οποία αναλαμβάνει εργασίες 
επεξεργασίας ή συλλογής και μεταφοράς αποβλήτων. 
Η εξαίρεση της περίπτωσης β' της παραγράφου 3 δεν 
ισχύει για τα ασυμβίβαστα της παρούσας παραγράφου. 

6. Αν συντρέξει κάποιο από τα ασυμβίβαστα της πα¬ 
ραγράφου 3 ή από τα κωλύματα της παραγράφου 4 στο 
πρόσωπο μετόχου ή εταίρου φορέα ΣΣΕΔ, το πρόσω¬ 
πο αυτό υποχρεούται να μεταβιβάσει τις μετοχές ή τα 
μερίδια που κατέχει σε πρόσωπα των περιπτώσεων α' 
ή β' της παραγράφου 2, τα οποία εκδηλώνουν σχετικό 
ενδιαφέρον, μέσα σε τέσσερις (4) μήνες από το χρόνο 
που γεννάται το ασυμβίβαστο ή το κώλυμα. Αν συντρέξει 
κάποιο από τα ασυμβίβαστα ή τα κωλύματα της παρα¬ 
γράφου 5 στο πρόσωπο μέλους διοικητικού συμβουλίου 
ή άλλου οργάνου διοίκησης ή διευθυντικού στελέχους 
ή στελέχους με θέση ευθύνης που προΐσταται σε τμήμα, 
διεύθυνση ή γενική διεύθυνση φορέα ΣΣΕΔ, ο φορέ¬ 
ας ΣΣΕΔ οφείλει μέσα σε ένα (1) μήνα να προβεί στις 
αναγκαίες ενέργειες για τη συμμόρφωσή του με τις πα¬ 
ραγράφους 3,4 και 5. Για τους υφιστάμενους φορείς οι 
προθεσμίες των προηγούμενων εδαφίων ξεκινούν από 
την έναρξη ισχύος του παρόντος. 

7. Οι φορείς ΣΣΕΔ απαγορεύεται να εκτελούν οι ίδιοι 
εργασίες εναλλακτικής διαχείρισης και να διαθέτουν σχε¬ 
τικές για το σκοπό αυτόν άδειες. Αν εξαιτίας έλλειψης 
επιχειρηματικού ενδιαφέροντος από τον ιδιωτικό ή τον 
ευρύτερο δημόσιο τομέα καθίσταται αδύνατη η συλλο- 
γή-μεταφορά ή η επεξεργασία αποβλήτων, η εκτέλεση 
τέτοιων εργασιών επιτρέπεται ύστερα από προηγούμε¬ 
νη έγκριση του Ε.Ο.ΑΝ. Η έγκριση του Ε.Ο.ΑΝ. δίνεται 
με απόφαση του Δ.Σ. μέσα σε τρεις (3) μήνες από την 
υποβολή τεκμηριωμένου αιτήματος, μετά την άπρακτη 
πάροδο της οποίας το αίτημα θεωρείται εγκεκριμένο. 
Εξαιρούνται της απαγόρευσης τα Κέντρα Διαλογής Ανα- 
κυκλώσιμων Υλικών (ΚΔΑΥ), τα οποία έχουν υλοποιηθεί 
πριν από την έναρξη ισχύος του παρόντος. 

8. Η διανομή κερδών από τον φορέα ΣΣΕΔ στους με¬ 
τόχους ή τους εταίρους του απαγορεύεται. 

9. Με την επιφύλαξη της παρ.1 του άρθρου 2 του 
ν. 4412/2016 (Α' 147), η προμήθεια αγαθών, η λήψη ή η 
ανάθεση υπηρεσιών και η ανάθεση έργων και μελετών 
από τους φορείς ΣΣΕΔ διενεργούνται σύμφωνα με Κα¬ 
νονισμό Προμηθειών, Υπηρεσιών, Έργων και Μελετών 
του φορέα, ο οποίος καταρτίζεται σύμφωνα με κατευθυ¬ 
ντήριες οδηγίες που εκδίδει ο Ε.Ο.ΑΝ.. Οι κατευθυντήριες 
οδηγίες αναρτώνται στο διαδικτυακό τόπο του Ε.Ο.ΑΝ. 
και διέπονται από τις αρχές της δημοσιότητας, της δια¬ 
φάνειας και της ίσης μεταχείρισης των ενδιαφερομένων. 


Οι φορείς ΣΣΕΔ έχουν την υποχρέωση να υποβάλουν 
προς έγκριση στον Ε.Ο.ΑΝ. τον Κανονισμό Προμηθειών, 
Υπηρεσιών καιΈργων και Μελετών,το αργότερο μέσα σε 
δύο (2) μήνες από την ανάρτηση των ανωτέρω κατευθυ¬ 
ντήριων οδηγιών, καθώς και ύστερα από κάθε σχετική 
τροποποίησή τους. Η έγκριση του Ε.Ο.ΑΝ. δίνεται με από¬ 
φαση του Δ.Σ. μέσα σε δύο (2) μήνες από την υποβολή 
του Κανονισμού Προμηθειών, Υπηρεσιών, Έργων και Με¬ 
λετών. Αν ο Ε.Ο.ΑΝ. δεν απαντήσει εντός της ανωτέρω 
προβλεπόμενης προθεσμίας, ο Κανονισμός θεωρείται 
εγκεκριμένος. Μέχρι την κατάρτιση των ανωτέρω κα¬ 
τευθυντήριων οδηγιών από τον Ε.Ο.ΑΝ., οι φορείς ΣΣΕΔ 
οφείλουν να εφαρμόζουν Κανονισμό Προμηθειών, Υπη¬ 
ρεσιών, Έργων και Μελετών που καταρτίζουν οι ίδιοι, ο 
οποίος εγκρίνεται από τον Ε.Ο.ΑΝ. μέσα σε τρεις (3) μήνες 
από την υποβολή του, άλλως θεωρείται εγκεκριμένος. 

10.0 φορέας ΑΣΕΔ ή ΣΣΕΔ υποχρεούται να υποβάλει 
στον Ε.Ο.ΑΝ. για αξιολόγηση έκθεση ετήσιου προγραμ¬ 
ματισμού για το επόμενο έτος, στην οποία περιλαμ¬ 
βάνονται κατ' ελάχιστο αναλυτικός προϋπολογισμός, 
προγραμματισμός των εργασιών εναλλακτικής διαχεί¬ 
ρισης, σε εθνικό και περιφερειακό ή και τοπικό επίπεδο. 
Η έκθεση ως προς τον προγραμματισμό των εργασιών 
περιλαμβάνει τουλάχιστον τις δράσεις, το σκοπό, τα 
μέσα υλοποίησης και τον προϋπολογισμό του κόστους. 
Στην έκθεση του φορέα ΑΣΕΔ και ΣΣΕΔ περιλαμβάνεται, 
για αξιολόγηση από τον Ε.Ο.ΑΝ., αναλυτικό ετήσιο πρό¬ 
γραμμα ενημέρωσης και ευαισθητοποίησηςτου κοινού, 
που περιλαμβάνει τουλάχιστον τις δράσεις, το σκοπό, τα 
μέσα υλοποίησης και τον προϋπολογισμό του κόστους. 
Επιτρέπεται υπέρβαση του κόστους του προγράμματος 
μέχρι ποσοστού 10% επί του προϋπολογισμένου ποσού 
εφόσον αυτό αιτιολογείται. Στο πλαίσιο της αξιολόγησης 
ο Ε.Ο.ΑΝ. μπορεί να αξιώσει την από κοινού διεξαγωγή 
ενημερωτικών δράσεων και προγραμμάτων ευαισθητο- 
ποίησης με άλλους φορείς ΣΣΕΔ, λαμβάνοντας υπόψη 
τις ενδεχόμενες συνέργειες ή επικαλύψεις με άλλα προ¬ 
γράμματα ενημέρωσης ή ευαισθητοποίησης. Η έκθεση 
υποβάλλεται στον Ε.Ο.ΑΝ. έως την 30ή Νοεμβρίου του 
προηγούμενου έτους. Το ειδικότερο περιεχόμενο της 
έκθεσης, ο τρόπος αξιολόγησης και δημοσιοποίησής 
της και κάθε άλλο θέμα σχετικό με την εφαρμογή της πα¬ 
ρούσας ρυθμίζονται με απόφαση του Δ.Σ. του Ε.Ο.ΑΝ., η 
οποία δημοσιεύεται στην Εφημερίδα της Κυβερνήσεως. 

11.0 φορέας ΑΣΕΔ ή ΣΣΕΔ υποχρεούται να υποβάλει 
στον Ε.Ο.ΑΝ. για αξιολόγηση λεπτομερή ετήσια έκθεση 
σχετικά με τη λειτουργία του, τον τρόπο εκπλήρωσης 
των υποχρεώσεών του, καθώς και αναλυτικά οικονομι¬ 
κά στοιχεία στα οποία περιλαμβάνονται τα αντίστοιχα 
στοιχεία του επιχειρησιακού σχεδίου που συνοδεύει 
την έγκριση οργάνωσης και λειτουργίας του. Η έκθεση 
υποβάλλεται στον Ε.Ο.ΑΝ. έως την 30ή Απριλίου του επό¬ 
μενου έτους με βάση τα έως τότε διαθέσιμα οικονομικά 
στοιχεία. Με την οριστικοποίηση των οικονομικών απο¬ 
τελεσμάτων του φορέα, υποβάλλονται αμελλητί στον 
Ε.Ο.ΑΝ. και τα οικονομικά αυτά στοιχεία. Η έκθεση, μετά 
την αξιολόγηση, δημοσιεύεται χωρίς καθυστέρηση στην 
ιστοσελίδα του Ε.Ο.ΑΝ.. Το ειδικότερο περιεχόμενο της 
έκθεσης, ο τρόπος αξιολόγησης και δημοσιοποίησής της 

και κάθε άλλο θέμα σχετικό με την εφαρμογή της πα¬ 
ρούσας ρυθμίζονται με απόφαση του Δ.Σ. του Ε.Ο.ΑΝ., η 
οποία δημοσιεύεται στην Εφημερίδα της Κυβερνήσεως. 

12.0 φορέας ΑΣΕΔ ή ΣΣΕΔ υποχρεούται να υποβάλει 
αληθή και τεκμηριωμένα στοιχεία στον Ε.Ο.ΑΝ. ανα¬ 
φορικά με τις ποσότητες αποβλήτων συσκευασιών ή 
άλλων προϊόντων, ανά είδος και κατηγορία αυτών, που 
οδηγήθηκαν προς επεξεργασία στο πλαίσιο των αρμο¬ 
διοτήτων του, καθώς και τη μεθοδολογία συγκέντρωσης 
των στοιχείων αυτών. 

13.0 Ε.Ο.ΑΝ. ελέγχει το διοικητικό κόστος λειτουργίας 
των φορέων ΣΣΕΔ κατά την εξέταση των επιχειρησιακών 
τους σχεδίων, κατά τη διαδικασία έγκρισης, ανανέωσης 
ή τροποποίησης των ΣΣΕΔ, καθώς και κατά την υποβο¬ 
λή των ετήσιων εκθέσεων των φορέων. Ως διοικητικό 
κόστος θεωρείται ιδίως το κόστος της μισθοδοσίας, η 
αποζημίωση μελών του διοικητικού συμβουλίου, τα μι¬ 
σθώματα και τα κοινόχρηστα, το κόστος αναλωσίμων, τα 
αναγκαία έξοδα υποδοχής και φιλοξενίας, καθώς και το 
κόστος λήψης αναγκαίων υπηρεσιών, όπως υπηρεσίες 
λογιστικής υποστήριξης, νομικές και συμβουλευτικές 
υπηρεσίες, ο έλεγχος του φορέα ΣΣΕΔ από τρίτους και 
η φύλαξη και ο καθαρισμός των εγκαταστάσεώντου.Το 
διοικητικό κόστος λειτουργίας των φορέων ΣΣΕΔ δεν 
επιτρέπεται να υπερβαίνει το 10% των εσόδων του φο¬ 
ρέα ΣΣΕΔ από εισφορές, μέσα στην προηγούμενη χρήση, 
χωρίς προηγούμενη απόφαση του Ε.Ο.ΑΝ. με την οποία 
εγκρίνεται αιτιολογημένο αίτημα του φορέα ΣΣΕΔ, μέσα 
σε προθεσμία δύο (2) μηνών από την υποβολή του αιτή¬ 
ματος, μετά την άπρακτη πάροδο της οποίας το αίτημα 
θεωρείται εγκεκριμένο. Στο ως άνω ποσοστό δεν περι¬ 
λαμβάνεται το έκτακτο κόστος για δικαστικές υποθέσεις, 
το κόστος των σχετικών δικηγορικών αμοιβών, καθώς 
και το κόστος για ελέγχους σε τρίτους. 

Οι διατάξεις του τρίτου εδαφίου δεν εφαρμόζονται 
κατά τα τρία (3) πρώτα χρόνια λειτουργίας των φορέων 
ΣΣΕΔ, καθώς και για φορείς ΣΣΕΔ των οποίων το κόστος 
λειτουργίας είναι μόνο διοικητικό, όπως αυτό περιγρά- 
φεται ανωτέρω. Διαρκείς υποχρεώσεις του φορέα ΣΣΕΔ, 
που συνιστούν διοικητικό κόστος λειτουργίας του, σύμ¬ 
φωνα με όσα ορίζονται στο δεύτερο εδάφιο, και έχουν 
αναληφθεί κατά τα τρία (3) πρώτα έτη λειτουργίας του, 
δεν συνιστούν νόμιμη αιτία υπέρβασης του ποσοστού 
που ορίζεται στο τρίτο εδάφιο της παρούσας. 

14. Το κατά το άρθρο 5 του ν. 3220/2004 (Α' 15) ειδικό 
αποθεματικό φορέα ΣΣΕΔ, ο οποίος έχει συμπληρώσει 
τριετή λειτουργία, δεν επιτρέπεται να υπερβαίνει κατά 
το τέλος του έτους το 35% των εσόδων του τρέχοντος 
έτους λειτουργίας, χωρίς προηγούμενη απόφαση του 
Ε.Ο.ΑΝ., με την οποία εγκρίνεται αιτιολογημένο αίτημα 
του φορέα μέσα σε προθεσμία δύο (2) μηνών από την 
υποβολή του αιτήματος, μετά την άπρακτη πάροδο της 
οποίας το αίτημα θεωρείται εγκεκριμένο. Αν το ειδικό 
αποθεματικό υπερβαίνει το ανωτέρω ποσοστό χωρίς 
προηγούμενη έγκριση του Ε.Ο.ΑΝ., ο φορέας ΣΣΕΔ υπο- 
χρεούται να το χρησιμοποιήσει για τους σκοπούς και 
σύμφωνα με τους όρους και το χρονοδιάγραμμα που 
καθορίζει ο Ε.Ο.ΑΝ. με απόφασή του. 


15. Οι φορείς ΣΣΕΔ υποχρεούνται να ελέγχουν αν οι 
παραγωγοί αποβλήτων συσκευασίας ή οι παραγωγοί ή 
διαχειριστές αποβλήτων άλλων προϊόντων τηρούν τους 
όρους των συμβάσεων ένταξής τους στο ΣΣΕΔ. 

16.0 φορέας ΣΣΕΔ λύεται και τίθεται σε εκκαθάριση, 
εκτός από τις περιπτώσεις που προβλέπεται από τη νο¬ 
μοθεσία, ανάλογα με τη νομική μορφή του και όταν ανα¬ 
κληθεί ή δεν ανανεωθεί η απόφαση έγκρισης λειτουργίας 
ΣΣΕΔ ή όταν αφαιρεθεί η έγκριση λειτουργίας του από 
τον Ε.Ο.ΑΝ.. Μετά το πέρας της εκκαθάρισης το κεφάλαιο 
που έχει καταβληθεί από τους μετόχους ή τους εταίρους 
αποδίδεται σε αυτούς και το προϊόν που έχει απομείνει 
περιέρχεται στον Ε.Ο.ΑΝ., ο οποίος υποχρεούται να το 
διαθέσει αντίστοιχα σε ΣΣΕΔ αποβλήτων συσκευασιών 
ή άλλων προϊόντων ανάλογα με το ΣΣΕΔ που έχει τεθεί 
σε εκκαθάριση, για εργασίες εναλλακτικής διαχείρισης 
των αποβλήτων που εμπίπτουν στο αντικείμενο λει¬ 
τουργίας του φορέα ΣΣΕΔ που εκκαθαρίστηκε και να 
καθορίσει τους ειδικότερους όρους της διάθεσης, ώστε 
να επιτευχθούν αποτελέσματα αντίστοιχα του ΣΣΕΔ που 
εκκαθαρίστηκε. 

17. Οι παράγραφοι 3, 5, 9 και 13 δεν εφαρμόζονται 
στην περίπτωση των φορέων ΣΣΕΔ αποβλήτων από εκ¬ 
σκαφές, κατασκευές και κατεδαφίσεις (ΑΕΚΚ). 

Άρθρο 4Β 

Διατάξεις γενικής εφαρμογής 
για τα ΑΣΕΔ και ΣΣΕΔ 

1. Οι παραγωγοί συσκευασιών, οι παραγωγοί ή διαχει¬ 
ριστές άλλων προϊόντων, υποχρεούνται να σχεδιάζουν, 
να οργανώνουν και να λειτουργούν σύστημα εναλλα¬ 
κτικής διαχείρισης. 

2. Σε οργάνωση ΑΣΕΔ ή σε συμμετοχή σε ΣΣΕΔ υπο- 
χρεούνται: α) οι παραγωγοί οι οποίοι: αα) συσκευάζουν 
προϊόντα ή αναθέτουν σε τρίτο τη συσκευασία προϊό¬ 
ντων, με σκοπό να τα διαθέσουν στην ελληνική αγορά, 
εκτός της συσκευασίας σε πλαστικές σακούλες μεταφο¬ 
ράς, ββ) εισάγουν συσκευασμένα προϊόντα με σκοπό 
τη διάθεσή τους στην ελληνική αγορά, β) οι παραγωγοί 
πλαστικών σακουλών μεταφοράς και γ) οι παραγωγοί 
ή διαχειριστές άλλων προϊόντων, όπως το περιεχόμενο 
του όρου «άλλα προϊόντα» εξειδικεύεται για κάθε συγκε¬ 
κριμένο προϊόν με την κοινή υπουργική απόφαση του 
άρθρου 17 παράγραφος 1. 

3. Αν το ΣΣΕΔ δεν περιλαμβάνει το σύνολο των κατη¬ 
γοριών ή υλικών ή ειδών συσκευασίας ή άλλου προϊό¬ 
ντος, οι παραγωγοί της παραγράφου 2 υποχρεούνται 
να συμμετέχουν και σε άλλο κατάλληλο ΣΣΕΔ ως προς 
την κατηγορία, το υλικό, το είδος της συσκευασίας ή την 
κατηγορία ή το είδος του άλλου προϊόντος, που δεν πε¬ 
ριλαμβάνεται στο ΣΣΕΔ στο οποίο έχουν ενταχθεί. Αν 
το ΑΣΕΔ δεν περιλαμβάνει το σύνολο των κατηγοριών 
ή υλικών ή ειδών συσκευασίας ή άλλου προϊόντος, οι 
παραγωγοί της παραγράφου 2 υποχρεούνται να συμμε¬ 
τέχουν σε άλλο κατάλληλο ΣΣΕΔ ως προς την κατηγορία, 
το υλικό, το είδος της συσκευασίας ή την κατηγορία ή 
το είδος του άλλου προϊόντος, που δεν περιλαμβάνεται 
στο ΑΣΕΔ που έχουν οργανώσει. 

4. Η συμμετοχή των υπόχρεων της παραγράφου 2 σε 
ΣΣΕΔ πραγματοποιείται με την υπογραφή σχετικής σύμ¬ 
βασης με το φορέα ΣΣΕΔ. Η συμμετοχή σε ΣΣΕΔ: 

α) συνεπάγεται την υποχρέωση καταβολής στο φο¬ 
ρέα ΣΣΕΔ χρηματικής εισφοράς για κάθε συσκευασία ή 
άλλο προϊόν που διαθέτει ο υπόχρεος στην αγορά, στην 
οποία περιλαμβάνεται και το ποσοστό επί της εν λόγω 
εισφοράς που αποδίδεται στον Ε.Ο.ΑΝ., σύμφωνα με το 
άρθρο 24Ε, β) παρέχει το δικαίωμα στον υπόχρεο να 
χρησιμοποιεί σήμανση με την ένδειξη που περιγράφεται 
στη σύμβαση ως απόδειξη της ένταξής του στο ΣΣΕΔ, 
γ) απαλλάσσει τους υπόχρεους από την ευθύνη της εναλ¬ 
λακτικής διαχείρισης των αποβλήτων συσκευασιών ή 
άλλων προϊόντων. 

5. Οι χρηματικές εισφορές που καταβάλλουν στους 
φορείς ΣΣΕΔ οι υπόχρεοι της παραγράφου 2, οι οποίοι 
εντάσσονται σε αυτά, διατίθενται αποκλειστικά για την 
κάλυψη του κόστους της εναλλακτικής διαχείρισης των 
αποβλήτων συσκευασιών ή άλλων προϊόντων με σκοπό 
την επίτευξη των στόχων που έχουν τεθεί. Οι χρηματικές 
εισφορές πρέπει να καλύπτουν το συνολικό κόστος της 
διαχείρισης αποβλήτων για τα προϊόντα τα οποία δια¬ 
θέτουν στην αγορά, στο οποίο περιλαμβάνονται ιδίως: 
α) το κόστος της χωριστής συλλογής και μεταφοράς, 
διαλογής και επεξεργασίας που απαιτείται για την επί¬ 
τευξη των στόχων διαχείρισης των αποβλήτων, αφού 
αφαιρεθούν τα έσοδα από την επαναχρησιμοποίηση ή 
τις πωλήσεις δευτερογενών πρώτων υλών των συνερ- 
γαζόμενων με τα ΣΣΕΔ Ο.Τ.Α. Α' Βαθμού ή φορέων δι¬ 
αχείρισης αποβλήτων, β) το κόστος παροχής επαρκούς 
πληροφόρησης στους κατόχους αποβλήτων σχετικά με 
τα διαθέσιμα συστήματα, γ) το κόστος ευαισθητοποί- 
ησης και ενημέρωσης των πολιτών για την πρόληψη 
δημιουργίας αποβλήτων και τη χωριστή συλλογή, δ) το 
κόστος συγκέντρωσης στοιχείων και υποβολής εκθέσε¬ 
ων, ε) οι δαπάνες αυτοέλεγχου των ΣΣΕΔ και οι δαπάνες 
των τακτικών ανεξάρτητων ελέγχων που υποστηρίζουν 
τους αυτοελέγχους, στ) το διοικητικό κόστος. Ο προσδι¬ 
ορισμός του ύψους των χρηματικών εισφορών γίνεται 
με βάση το πραγματικό κόστος στο τέλος του κύκλου 
ζωής των επιμέρους προϊόντων ή ομάδων παρόμοιων 
προϊόντων, αφού ληφθεί υπόψη η δυνατότητα επανα- 
χρησιμοποίησης και ανακύκλωσής τους και βασίζεται 
στο βελτιστοποιημένο κόστος των υπηρεσιών που παρέ¬ 
χονται στις περιπτώσεις κατά τις οποίες δημόσιες επιχει¬ 
ρήσεις διαχείρισης αποβλήτων είναι υπεύθυνες για την 
εκπλήρωση μέρους των λειτουργικών υποχρεώσεων. Τα 
ΣΣΕΔ, κατά τον προσδιορισμό της χρηματικής εισφοράς, 
λαμβάνουν υπόψη το κριτήριο της παρούσας παραγρά¬ 
φου, καθώς και την υποχρέωση δημιουργίας κινήτρων 
οικολογικού σχεδιασμού των προϊόντων με σκοπό τη 
διευκόλυνση της πρόληψης επαναχρησιμοποίησης και 
ανακύκλωσης και τη συνεισφορά στην αποδοτικότητα 
των πόρων. 

6. Κάθε ΑΣΕΔ ή ΣΣΕΔ πρέπει να σχεδιάζεται, να οργα¬ 
νώνεται και να λειτουργεί ούτως ώστε να: α) αποφεύγε¬ 
ται η διάκριση σε βάρος των εισαγόμενων προϊόντων, 
καθώς και εμπόδια στο εμπόριο ή στρεβλώσεις στον 
ανταγωνισμό, σύμφωνα με το εθνικό και ενωσιακό δί¬ 


καιο, β) λαμβάνονται κατά κύριο λόγο υπόψη οι απαι¬ 
τήσεις σε θέματα προστασίας: αα) του περιβάλλοντος 
και της υγείας, ββ) της υγιεινής και της ασφάλειας των 
καταναλωτών, γγ) των δικαιωμάτων βιομηχανικού και 
εμπορικού απορρήτου, γ) επιλέγεται η πλέον ενδεδειγμέ- 
νη μέθοδος εναλλακτικής διαχείρισης της προετοιμασίας 
επαναχρησιμοποίησης, συλλογής, μεταφοράς, αποθή¬ 
κευσης, ανάκτησης και ανακύκλωσης των αποβλήτων, 
σύμφωνα με την ιεράρχηση των δράσεων και εργασιών 
διαχείρισης αποβλήτων του άρθρου 29 του ν. 4042/2012 
και κατ' εφαρμογή των προγραμμάτων του άρθρου 5 
του παρόντος, δ) δημιουργούνται κίνητρα οικολογικού 
σχεδιασμού των προϊόντων με σκοπό τη διευκόλυνση 
της πρόληψης επαναχρησιμοποίησης και ανακύκλωσης 
και τη συνεισφορά στην αποδοτικότητα των πόρων, 
ε) προσδιορίζεται με σαφήνεια το γεωγραφικό επίπεδο 
και το είδος του προϊόντος που αφορά, στ) διατίθενται 
τα αναγκαία λειτουργικά και οικονομικά μέσα για την 
εκπλήρωση των υποχρεώσεών του στο πλαίσιο της δι- 
ευρυμένης ευθύνης του παραγωγού, ζ) εφαρμόζεται 
επαρκής μηχανισμός αυτοελέγχου που υποστηρίζεται 
από τακτικούς ανεξάρτητους ελέγχους για την αξιολό¬ 
γηση της οικονομικής διαχείρισης του φορέα και της 
ποιότητας των στοιχείων που συλλέγονται και υποβάλ¬ 
λονται στον Ε.Ο.ΑΝ., η) τίθενται στη διάθεση του κοι¬ 
νού πληροφορίες σχετικά με την ιδιοκτησία του φορέα, 
τους παραγωγούς ή διαχειριστές που έχουν ενταχθεί 
στο ΣΣΕΔ και τον αριθμό Εθνικού Μητρώου Παραγωγών 
(ΕΜΠΑ) αυτών, το ύψος των χρηματικών εισφορών που 
καταβάλλονται συνολικά από αυτούς, αλλά και πληρο¬ 
φορίες για τις επιχειρήσεις διαχείρισης αποβλήτων, όπως 
είναι τα στοιχεία της επιχείρησης που κάνει τη διαχείριση 
των αποβλήτων, το είδοςτων εργασιών εναλλακτικής δι¬ 
αχείρισης που υλοποιεί, η περιβαλλοντική αδειοδότηση 
αυτών, οι κωδικοί Ευρωπαϊκού Καταλόγου Αποβλήτων 
(ΕΚΑ) που διαχειρίζεται, καθώς και ο αριθμός Ηλεκτρονι¬ 
κού Μητρώου Αποβλήτων (ΗΜΑ) των επιχειρήσεων και 
των Ο.Τ.Α. που συνεργάζονται με το φορέα ΣΣΕΔ ή ΑΣΕΔ. 

7. Οι παραγωγοί υποχρεούνται να υποβάλλουν στον 
Ε.Ο.ΑΝ. και στα ΣΣΕΔ αληθή στοιχεία για τις ποσότητες 
συσκευασιών και άλλων προϊόντων που διαθέτουν στην 
αγορά. 

8. Οι κατασκευαστές και οι εισαγωγείς συσκευασιών με 
σκοπό τη διάθεση στην ελληνική αγορά έχουν υποχρέ¬ 
ωση να παραλαμβάνουν το δευτερογενές υλικό, όπως 
ορίζεται στην παράγραφο 14 του άρθρου 2 και προέρ¬ 
χεται από την επεξεργασία αποβλήτων συσκευασίας, και 
να το χρησιμοποιούν για την παραγωγή νέων προϊόντων. 

9. Για την οργάνωση και λειτουργία κάθε ΑΣΕΔ και 
ΣΣΕΔ απαιτείται η προηγούμενη έκδοση απόφασης 
έγκρισης του ΑΣΕΔ ή ΣΣΕΔ από το Δ.Σ. του Ε.Ο.ΑΝ., η 
οποία τίθεται σε ισχύ με τη δημοσίευσή της στο διαδι¬ 
κτυακό τόπο «ΔΙΑΥΓΕΙΑ». Η έγκριση του Ε.Ο.ΑΝ. δίνεται 
με απόφαση του Δ.Σ. μέσα σε τέσσερις (4) μήνες από την 
υποβολή του αιτήματος, μετά την άπρακτη πάροδο της 
οποίαςτο αίτημα θεωρείται εγκεκριμένο. Στην περίπτω¬ 
ση αυτή, ο Ε.Ο.ΑΝ. μπορεί πάντως και μετά την πάροδο 
της ως άνω προθεσμίας να ζητήσει, εάν το περιεχόμενο 
του επιχειρησιακού σχεδίου αποκλίνει από τους στόχους 

της παραγράφου 1 του άρθρου 10 και της παραγράφου 
1 του άρθρου 17 ή έρχεται σε αντίθεση με τις διατάξεις 
του παρόντος νόμου, την τροποποίηση του επιχειρησι¬ 
ακού σχεδίου και, σε περίπτωση μη συμμόρφωσης, να 
προβεί σε ανάκληση της έγκρισης. Για την έκδοση από¬ 
φασης έγκρισης ή ανανέωσης απαιτείται καταβολή από 
τον φορέα στον Ε.Ο.ΑΝ. ανταποδοτικού τέλους, το ύψος 
του οποίου ανέρχεται σε περίπτωση: α) ΑΣΕΔ: αα) πανελ¬ 
λαδικής κλίμακας σε 19.500 ευρώ, ββ) Αττικής σε 9.000 
ευρώ, γγ) Θεσσαλονίκης σε 6.000 ευρώ, δδ) υπολοίπων 
Περιφερειακών Ενοτήτων (ΠΕ), συμπεριλαμβανομένων 
των ΠΕ της Κρήτης σε 3.000 ευρώ και εε) των νησιών, 
εκτός Κρήτης σε 1.500 ευρώ, β) ΣΣΕΔ: αα) πανελλαδικής 
κλίμακας σε 36.000 ευρώ, ββ) Αττικής σε 18.000 ευρώ, 
γγ) Θεσσαλονίκης σε 12.000 ευρώ, δδ) υπολοίπων ΠΕ, 
συμπεριλαμβανομένων των ΠΕ της Κρήτης, σε 4.500 
ευρώ και εε) νησιών, εκτός Κρήτης, σε 1.500 ευρώ. 

Στην περίπτωση που το ΣΕΔ δεν είναι πανελλαδικής 
εμβέλειας το ύψος του ανταποδοτικού τέλους το οποίο 
καταβάλλεται προκύπτει αθροιστικά ανάλογα με τις ΠΕ ή 
τα νησιά που δραστηριοποιείται και δεν μπορεί να υπερ¬ 
βαίνει το ποσό που αντιστοιχεί στο ανταποδοτικό τέλος 
της πανελλαδικής εμβέλειας για ΑΣΕΔ ή ΣΣΕΔ αντίστοιχα. 

10. Η απόφαση έγκρισης ΑΣΕΔ ή ΣΣΕΔ ισχύει για έξι (6) 
έτη και μπορεί να ανανεώνεται με τροποποίηση ή αναθε¬ 
ώρηση του επιχειρησιακού σχεδίου, εφόσον απαιτείται. 
Η απόφαση έγκρισης ΑΣΕΔ ή ΣΣΕΔ ανακαλείται από τον 
Ε.Ο.ΑΝ., αν διαπιστωθεί ότι δεν συνέτρεχαν οι όροι και 
οι προϋποθέσεις με τους οποίους έχει εγκριθεί. Η δια¬ 
δικασία και οι ειδικότερες προϋποθέσεις ανανέωσης, 
τροποποίησης ή ανάκλησης της έγκρισης, καθώς και 
κάθε άλλο θέμα σχετικό με την εφαρμογή της παρού¬ 
σας, μπορεί να ρυθμίζεται με απόφαση του Υπουργού 
Περιβάλλοντος και Ενέργειας που εκδίδεται ύστερα από 
εισήγηση του Ε.Ο.ΑΝ.. 

11.0 Ε.Ο.ΑΝ. τηρεί το Εθνικό Μητρώο Παραγωγών 
Συσκευασιών και Άλλων Προϊόντων (ΕΜΠΑ), στο οποίο 
καταχωρίζονται υποχρεωτικά οι υπόχρεοι παραγωγοί 
συσκευασιών και οι υπόχρεοι παραγωγοί άλλων προϊό¬ 
ντων της παραγράφου 2. Από την υποχρέωση καταχώρι¬ 
σης στο μητρώο εξαιρούνται οι διαχειριστές των ΑΕΚΚ, 
όπως αυτοί ορίζονται στο άρθρο 3 της 36259/1757/2010 
(Β' 1312) κοινής απόφασης των Υπουργών Οικονομίας, 
Ανταγωνιστικότητας και Ναυτιλίας και Περιβάλλοντος, 
Ενέργειας και Κλιματικής Αλλαγής. Με απόφαση του 
Υπουργού Περιβάλλοντος και Ενέργειας καθορίζονται 
ο τρόπος κατάρτισης και τήρησης του μητρώου, η δι¬ 
αδικασία εγγραφής στο μητρώο και τα στοιχεία που 
απαιτούνται για την καταχώριση. 

12. Η τήρηση των υποχρεώσεων των παραγράφων 2 
και 11 αποτελούν ειδικό όρο εκτέλεσης της σύμβασης 
σύμφωνα με το άρθρο 130 του ν. 4412/2016. 

13. Η παράγραφος 5 δεν εφαρμόζεται στην περίπτωση 
των φορέων ΣΣΕΔ αποβλήτων από εκσκαφές, κατασκευ¬ 
ές και κατεδαφίσεις (ΑΕΚΚ). 

14. Οι υπόχρεοι παραγωγοί της παραγράφου 2 υπο- 
χρεούνται να αναγράφουν τον αριθμό του Εθνικού Μη¬ 
τρώου Παραγωγών Συσκευασιών και άλλων προϊόντων 
στα παραστατικά πώλησης, τα οποία αναφέρονται στα 
άρθρα 8 έως 14 του ν. 4308/2014 (Α' 251). 


Άρθρο 4Γ 

Εποπτεία και διαφάνεια των ΣΣΕΔ 

1. Κάθε φορέας ΣΣΕΔ υποχρεούται να τηρεί και να 
διαθέτει, ύστερα από αίτημα υπόχρεου της παραγρά¬ 
φου 2 του άρθρου 4β που συμμετέχει ή συνεργάζεται 
με αυτόν, πληροφορίες σχετικά με τους παραγωγούς 
που έχουν ενταχθεί στο εν λόγω ΣΣΕΔ, τις χρηματικές 
εισφορές που καταβάλλονται συνολικά στο ΣΣΕΔ, τα 
στοιχεία των συνεργαζόμενων επιχειρήσεων συλλογής, 
μεταφοράς και επεξεργασίας, καθώς και των συμβάσε¬ 
ων που έχουν συναφθεί με το φορέα ΣΣΕΔ, τα σημεία 
και κέντρα συλλογής αποβλήτων, καθώς και το σύνολο 
των ποσοτήτων, των οποίων η διαχείριση έλαβε χώρα 
με ευθύνη του εν λόγω ΣΣΕΔ. 

2. Οι φορείς ΣΣΕΔ υποχρεούνται να δέχονται κάθε αί¬ 
τημα συμμετοχής υπόχρεης κατά κύρια δραστηριότη¬ 
τα επιχείρησης στη μετοχική ή εταιρική τους σύνθεση, 
οφείλουν δε το αργότερο μέσα σε ένα (1) έτος από την 
υποβολή σχετικού αιτήματος να προβαίνουν στις απαι- 
τούμενες ενέργειες με βάση τη νομική μορφή υπό την 
οποία λειτουργούν, προκειμένου να καταστεί δυνατή η 
συμμετοχή του υπόχρεου. Η υποχρέωση καλύπτεται με 
τη συμμετοχή σε οποιοδήποτε από τα νομικά πρόσωπα 
της περίπτωσης α' της παραγράφου 2 του άρθρου 4Α. 

3. Στο επιχειρησιακό σχέδιο κάθε φορέα ΣΣΕΔ περι¬ 
λαμβάνεται υποχρεωτικά πρόταση συγκρότησης και 
λειτουργίας εποπτικού οργάνου που απαρτίζεται από 
υπόχρεους της παραγράφου 2 του άρθρου 4Β, οι οποίοι 
συνεργάζονται με αυτόν, ο αριθμός και τα μέλη του επο¬ 
πτικού οργάνου, ο τρόπος επιλογής και η θητεία αυτών, 
καθώς και οι αναγκαίες λεπτομέρειες της λειτουργίας 
του. Το εποπτικό όργανο είναι αρμόδιο για την παρα¬ 
κολούθηση της λειτουργίας του φορέα ΣΣΕΔ σύμφωνα 
με τις απαιτήσεις της νομοθεσίας. Αν πιθανολογείται η 
τέλεση παράβασης, το εποπτικό όργανο υποβάλει σχετι¬ 
κή αναφορά στον Ε.Ο.ΑΝ.. Αν υποβληθεί αναφορά στον 
Ε.Ο.ΑΝ. από το εποπτικό όργανο διενεργείται έλεγχος 
και συντάσσεται έκθεση ελέγχου μέσα σε τρεις (3) μήνες 
από την υποβολή της. 

4. Η παράγραφος 2 δεν εφαρμόζεται στην περίπτωση 
των φορέων ΣΣΕΔ αποβλήτων από εκσκαφές, κατασκευ¬ 
ές και κατεδαφίσεις (ΑΕΚΚ).». 

Άρθρο 5 

Το άρθρο 5 του ν. 2939/2001, όπως τροποποιήθηκε με 
το άρθρο της 9268/469/2007 (Β' 268) κοινής υπουργικής 
απόφασης, αντικαθίσταται ως εξής: 

«Άρθρο 5 

Προγράμματα πρόληψης και εναλλακτικής 

διαχείρισης αποβλήτων συσκευασίας 

1.0 Ε.Ο.ΑΝ. εκπονεί και εφαρμόζει προγράμματα πρό¬ 
ληψης δημιουργίας αποβλήτων και εναλλακτικής διαχεί¬ 
ρισης των αποβλήτων συσκευασιών. Τα προγράμματα 
αυτά αναφέρονται στην πρόληψη των ζημιογόνων για το 
περιβάλλον δράσεων που προέρχονται από τις συσκευα- 
σίες και τη διαχείριση των αποβλήτων των συσκευασιών 
και στη λήψη των ενδεδειγμένων μέτρων, σύμφωνα με 
τις γενικές αρχές του άρθρου 4. 

2. Τα προγράμματα: α) καθορίζουν με σαφή τρόπο 
τους ρόλους, τις αρμοδιότητες και τις υποχρεώσεις των 
συντελεστών που εμπλέκονται στην εφαρμογή της διευ- 
ρυμένης ευθύνης του παραγωγού, περιλαμβανομένων 
των παραγωγών και των εισαγωγέων, καθώς και των 
ΣΕΔ που αυτοί έχουν συστήσει, των οικονομικών παρα¬ 
γόντων σύμφωνα με την παράγραφο 10 του άρθρου 2 
και των συντελεστών της κοινωνικής οικονομίας, β) δια¬ 
σφαλίζουν την ίση μεταχείριση μεταξύ των παραγωγών, 
γ) περιλαμβάνουν μέτρα για την ενθάρρυνση: αα) της 
επαναχρησιμοποίησης των συσκευασιών, εφόσον, 
σύμφωνα με τις προδιαγραφές του συσκευαζόμενου 
προϊόντος, η επαναχρησιμοποίηση είναι οικολογικά 
συμφέρουσα, τεχνολογικά και οικονομικά εφικτή, ββ) 
της χρήσης υλικών που προέρχονται από ανακυκλωμένα 
απόβλητα συσκευασίας για την παραγωγή συσκευασιών 
και λοιπών προϊόντων, βελτιώνοντας τις συνθήκες της 
αγοράς για τα εν λόγω υλικά, γγ) του περιορισμού ή και 
της απαγόρευσης χρήσης υλικών για την κατασκευή συ¬ 
σκευασιών άλλων προϊόντων, δ) περιλαμβάνουν: αα) 
μέτρα για την καθιέρωση προγραμμάτων χωριστής συλ¬ 
λογής των αποβλήτων, με υποχρεωτική τη συμμετοχή 
σε αυτά του τελικού χρήστη ή καταναλωτή, ββ) μεθό¬ 
δους για την οργάνωση της εναλλακτικής διαχείρισης 
των αποβλήτων συσκευασιών σύμφωνα με το άρθρο 
7, γγ) μέτρα για την επίτευξη των ποσοτικών στόχων 
σύμφωνα με το άρθρο 10, δδ) κατευθυντήριες γραμμές 
για την οργάνωση προγραμμάτων επιστροφής, συλλο¬ 
γής και ανάκτησης σύμφωνα με το άρθρο 7, εε) γενικές 
προδιαγραφές για τη χορήγηση εγκρίσεων συστημά¬ 
των εναλλακτικής διαχείρισης, σύμφωνα με το άρθρο 
7, στστ) μέτρα ευαισθητοποίησης και ενημέρωσης του 
καταναλωτή ή άλλου τελικού χρήστη, κατ' εφαρμογή 
του παρόντος, ζζ) παροχή κινήτρων στους κατόχους 
αποβλήτων, ώστε να συμμετέχουν στα υφιστάμενα 
συστήματα χωριστής συλλογής, ηη) τεχνικά μέτρα για 
την αντιμετώπιση δυσκολιών που ανακύπτουν κατά την 
εφαρμογή του παρόντος, κυρίως στις πρωτογενείς συ- 
σκευασίες ιατρικών βοηθημάτων και φαρμακευτικών 
προϊόντων, στις μικρές συσκευασίες, καθώς και στις 
συσκευασίες πολυτελείας, όπως τα μέτρα αυτά καθορί¬ 
ζονται από την Ευρωπαϊκή Επιτροπή κατά τα οριζόμενα 
στην παρ. 1 του άρθρου 20 της Οδηγίας 94/62/ΕΚ, όπως 
τροποποιήθηκε με την παρ. 7 του άρθρου 1 της Οδηγίας 
2004/12/ΕΚ, θθ) τη λήψη πρόσθετων μέτρων πρόληψης 
για το μέγιστο δυνατό περιορισμό της περιβαλλοντικής 
επίπτωσης της συσκευασίας, χωρίς να τίθενται σε κίν¬ 
δυνο οι θεμελιώδεις λειτουργίες της. Στα μέτρα αυτά 
μπορεί να περιλαμβάνεται και η εκπόνηση περιβαλλο¬ 
ντικού δείκτη σχετικά με τη συσκευασία, ο οποίος να 
καθιστά την πρόληψη των αποβλήτων της απλούστερη 
και περισσότερο αποτελεσματική. 

3. Στα προγράμματα εναλλακτικής διαχείρισης είναι 
δυνατό να προβλέπεται ευθύνη του παραγωγού της 
συσκευασίας, ως πρόσθετο μέτρο πρόληψης, προκει- 
μένου να ελαχιστοποιούνται περαιτέρω οι ζημιογόνες 
περιβαλλοντικές επιπτώσεις των συσκευασιών. 

4. Τα προγράμματα εγκρίνονται με κοινή απόφαση του 
Υπουργού Περιβάλλοντος και Ενέργειας και των κατά 
περίπτωση αρμόδιων Υπουργών.». 


Άρθρο 6 

Μετά το άρθρο 6 του ν. 2939/2001 προστίθεται άρθρο 
6Α ως εξής: 

«Άρθρο 6Α 

Μέτρα διαχείρισης των πλαστικών 

σακουλών μεταφοράς 

1. Οι παραγωγοί των πλαστικών σακουλών μεταφοράς 
υποχρεούνται να διαθέτουν στην αγορά τις πλαστικές 
σακούλες μεταφοράς με σήμανση, η οποία φέρει τον 
τόπο και την ημερομηνία παραγωγής και τον Αριθμό 
Εθνικού Μητρώου Παραγωγού (ΕΜΠΑ), με ευκρινή 
τρόπο ήτοι με χαρακτήρες μεγέθους τουλάχιστον 1,2 
χιλιοστών και σε εμφανή θέση στο σώμα της πλαστικής 
σακούλας. 

2. Από την 1η Ιανουάριου 2018 επιβάλλεται στους 
καταναλωτές η καταβολή περιβαλλοντικού τέλους ανά 
τεμάχιο λεπτής πλαστικής σακούλας μεταφοράς, με εξαί¬ 
ρεση τις πολύ λεπτές πλαστικές σακούλες μεταφοράς της 
παραγράφου 27 του άρθρου 2 και τις βιοαποδομήσιμες 
(ή βιοαποικοδομήσιμες)/λιπασματοποιήσιμες πλαστικές 
σακούλες μεταφοράς της παραγράφου 29 του ίδιου άρ¬ 
θρου. Το τέλος ορίζεται από την 1 Ιανουάριου του 2018 
στα τρία (3) λεπτά και από την 1 η Ιανουάριου 2019 στα 
επτά (7) λεπτά. Το ποσό του περιβαλλοντικού τέλους 
αναγράφεται με τρόπο διακριτό και ευανάγνωστο στα 
παραστατικά πώλησης προ του ΦΠΑ.Το περιβαλλοντικό 
τέλος έχει ανταποδοτικό χαρακτήρα και τα έσοδα από 
αυτό αποτελούν δημόσιο έσοδο, το οποίο εισπράττεται 
από την Α.Α.Δ.Ε. και στη συνέχεια αποδίδεται υπέρ του 
Ε.Ο.ΑΝ.. 

Με κοινή απόφαση των Υπουργών Περιβάλλοντος και 
Ενέργειας, Οικονομίας και Ανάπτυξης και Οικονομικών, η 
οποία εκδίδεται μετά από εισήγηση του Ε.Ο.ΑΝ.: α) καθο¬ 
ρίζονται: αα) οι πλαστικές σακούλες μεταφοράς, για τις 
οποίες δεν επιτρέπεται η δωρεάν διάθεση ανάλογα με το 
είδος τους και το πάχος του τοιχώματος τους, ββ) ύστερα 
και από γνώμη της Ανεξάρτητης Αρχής Δημοσίων Εσό¬ 
δων (Α.Α.Δ.Ε.), ο τρόπος και η διαδικασία καταβολής, εί¬ 
σπραξης και απόδοσης του περιβαλλοντικού τέλους που 
αναφέρεται στο δεύτερο εδάφιο της παρούσας παρα¬ 
γράφου, γγ) οι δράσεις ανταποδοτικού χαρακτήρα που 
χρηματοδοτούνται από τα περιβαλλοντικά τέλη, οι φο¬ 
ρείς διαχείρισης και ο τρόπος διάθεσης των εσόδων από 
τα περιβαλλοντικά τέλη, δδ) οι υποχρεώσεις των εμπό¬ 
ρων, των παραγωγών πλαστικών σακουλών μεταφοράς, 
των διακινητών και διανομέων πλαστικών σακουλών 
μεταφοράς για την εφαρμογή του παρόντος άρθρου, εε) 
τα σημεία πώλησης στα οποία εφαρμόζονται τα ως άνω 
μέτρα, στστ) οι έλεγχοι και οι επιβαλλόμενες κυρώσεις 
για την παράβαση των μέτρων, β) ρυθμίζεται κάθε άλλο 
θέμα σχετικό με τη διαχείριση των πλαστικών σακουλών 
μεταφοράς για την εναρμόνιση της νομοθεσίας με την 
Οδηγία 2015/720/ΕΕ, όπως ο τρόπος παρακολούθησης 
και αξιολόγησης της εφαρμογής των μέτρων, η πρόβλε¬ 
ψη της δυνατότητας επιβολής πρόσθετων περιορισμών 
εμπορίας ή απαγόρευσης της εμπορίας, γ) ρυθμίζονται 
θέματα σχετικά με τη σήμανση των σακουλών και την 
παροχή κινήτρων στους παραγωγούς βιοαποδομήσιμων 

και λιπασματοποιήσιμων πλαστικών σακουλών. Μέχρι 
την έκδοση της ως άνω κοινής υπουργικής απόφασης 
διατηρείται σε ισχύ η 180036/952/ 10.8.2017 (Β' 2812) 
κοινή υπουργική απόφαση, εκτός αν έρχεται σε αντίθεση 
με τις διατάξεις του παρόντος νόμου. 

3. Οι Ο.Τ.Α. υποχρεούνται κατά την κατάρτιση των 
Τοπικών Σχεδίων Διαχείρισης Αποβλήτων (ΤΣΔΑ) να 
μεριμνούν για την υλοποίηση των εθνικών μέτρων μεί¬ 
ωσης της χρήσης των λεπτών πλαστικών σακουλών με¬ 
ταφοράς από τους καταναλωτές και να τοποθετούν στα 
Πράσινα Σημεία υποδοχείς προσωρινής αποθήκευσης 
πλαστικών σακουλών.». 

Άρθρο 7 

Το άρθρο 7 του ν. 2939/2001, αντικαθίσταται ως εξής: 

«Άρθρο 7 

Ειδικές διατάξεις οργάνωσης και λειτουργίας 

ΑΣΕΔ και ΣΣΕΔ απόβλητων συσκευασιών 

1 .Τα ΑΣΕΔ και τα ΣΣΕΔ αποβλήτων συσκευασιών λαμ¬ 
βάνουν υπόψη, εκτός απ' όσα ορίζονται στο άρθρο 4Β, 
και τις απαιτήσεις σε θέματα προστασίας της ποιότητας, 
της γνησιότητας και των τεχνικών χαρακτηριστικών των 
συσκευασμένων αγαθών και των χρησιμοποιούμενων 
υλικών και αποβλέπουν: 

α) στη συλλογή αποβλήτων συσκευασίας από τον 
καταναλωτή ή άλλο τελικό χρήστη ή από τη ροή των 
αποβλήτων, προκειμένου να διοχετεύονται προς τις 
πλέον ενδεδειγμένες εναλλακτικές λύσεις διαχείρισης 
αποβλήτων, 

β) στην προετοιμασία για επαναχρησιμοποίηση και 
στην ανακύκλωση των αποβλήτων συσκευασίας με τη 
χρησιμοποίηση βέλτιστων διαθέσιμων τεχνικών, 

γ) στην επίτευξη των ποσοτικών στόχων που τους τί¬ 
θενται σύμφωνα με το άρθρο 10. 

2. Τα ΣΣΕΔ αποβλήτων συσκευασιών είναι ανοικτά στη 
συμμετοχή των λοιπών οικονομικών παραγόντων. 

3. Η οργάνωση από τους φορείς ΑΣΕΔ ή ΣΣΕΔ αποβλή¬ 
των συσκευασιών της χωριστής συλλογής των επιμέρους 
υλικών συσκευασίας, από γυαλί, πλαστικό, μέταλλα και 
χαρτί, είναι υποχρεωτική σύμφωνα με τις προβλέψεις 
του οικείου Τοπικού Σχεδίου Διαχείρισης και του οικεί¬ 
ου εγκεκριμένου Περιφερειακού Σχεδίου Διαχείρισης 
Αποβλήτων (ΠΕΣΔΑ). 

4. Για την έγκριση οργάνωσης και λειτουργίας κάθε 
ΑΣΕΔ αποβλήτων συσκευασιών απαιτείται ο παραγω¬ 
γός να καταθέσει στον Ε.Ο.ΑΝ. επιχειρησιακό σχέδιο και 
στοιχεία από τα οποία: α) αποδεικνύεται ότι ο παραγω¬ 
γός διαθέτει την απαιτούμενη οικονομική και τεχνική 
υποδομή για την εφαρμογή του ΑΣΕΔ, β) αποδεικνύ- 
εται ότι το ΑΣΕΔ ανταποκρίνεται στις απαιτήσεις του 
άρθρου 4Β, γ) προσδιορίζονται οι στόχοι και οι μέθοδοι 
εναλλακτικής διαχείρισης με ειδικές προβλέψεις για τα 
νησιά και τις απομακρυσμένες περιοχές. Οι στόχοι που 
υποχρεούται να επιτύχει κάθε ΑΣΕΔ προκύπτουν με ανα¬ 
γωγή των στόχων που προβλέπονται στο άρθρο 10 και 
αφορούν στο σύνολο των συσκευασιών που διατίθενται 
στην εγχώρια αγορά, στις ποσότητες των συσκευασιών 
που διαθέτει ο παραγωγός που οργανώνει το ΑΣΕΔ στην 


εγχώρια αγορά, δ) προκύπτει το ποσό του εγγυοδοτικού 
αντιτίμου, εφόσον προτείνεται η εφαρμογή συστήματος 
εγγυοδοσίας. 

Το ειδικότερο περιεχόμενο του ανωτέρω επιχειρη¬ 
σιακού σχεδίου περιλαμβάνεται στο Παράρτημα του 
παρόντος. 

5. Για την έγκριση οργάνωσης και λειτουργίας κάθε 
ΣΣΕΔ αποβλήτων συσκευασιών ο φορέας ΣΣΕΔ απαιτεί¬ 
ται: α) να καταθέσει στον Ε.Ο.ΑΝ. επιχειρησιακό σχέδιο 
και στοιχεία από τα οποία: αα) αποδεικνύεται ότι ο φο¬ 
ρέας ΣΣΕΔ πληροί τις προϋποθέσεις των παραγράφων 
2 έως και 15 του άρθρου 4Α, διαθέτει την απαιτούμενη 
τεχνική υποδομή και οικονομική κατάσταση για τη λει¬ 
τουργία του ΣΣΕΔ και ανταποκρίνεται στις απαιτήσεις 
του άρθρου 4Β, ββ) προσδιορίζεται το ποσό της χρη μα- 
τικής εισφοράς που καταβάλλουν στο φορέα ΣΣΕΔ οι πα¬ 
ραγωγοί που εντάσσονται στο ΣΣΕΔ. Η εισφορά πρέπει 
να προσδιορίζεται με την εφαρμογή διαφανών, αντικει¬ 
μενικών και ευχερώς ελέγξιμων κριτηρίων, όπως το εί¬ 
δος, ο όγκος και το βάρος της συσκευασίας, η ποσότητα 
των παραγόμενων αποβλήτων, το ρυπαντικό φορτίο και 
το κόστος διαχείρισης των συγκεκριμένων αποβλήτων, 
γγ) καθορίζονται το γεωγραφικό πεδίο εφαρμογής, το 
είδος των συσκευασιών, οι στόχοι, το χρονοδιάγραμμα 
επίτευξήςτους και οι μέθοδοι εναλλακτικής διαχείρισης. 
Ειδική πρόβλεψη απαιτείται για τα νησιά και τις απο¬ 
μακρυσμένες περιοχές. Οι στόχοι που υποχρεούται να 
επιτύχει το ΣΣΕΔ είναι αυτοί που προκύπτουν με ανα¬ 
γωγή των στόχων που προβλέπονται στο άρθρο 10 και 
αφορούν στο σύνολο των συσκευασιών που διατίθενται 
στην εγχώρια αγορά, στις ποσότητες των συσκευασιών 
που διαθέτουν οι συμμετέχοντες στο ΣΣΕΔ παραγωγοί 
στην εγχώρια αγορά, δδ) προσδιορίζεται το ποσό του 
εγγυοδοτικού αντιτίμου, εφόσον εφαρμόζεται σύστημα 
εγγυοδοσίας, εε) προκύπτει ότι διασφαλίζεται η χωριστή 
συλλογή των επιμέρους υλικών συσκευασίας σύμφωνα 
με την παράγραφο 3, β) να διασφαλίζει τη δυνατότητα 
ένταξης χωρίς διακρίσεις στο ΣΣΕΔ των ενδιαφερομέ¬ 
νων παραγωγών συσκευασιών και να προσδιορίζει το 
πλαίσιο των συμβάσεων ένταξης των παραγωγών στο 
ΣΣΕΔ με περιγραφή των συμβατικών υποχρεώσεων των 
μερών, γ) να διασφαλίζει την κατάρτιση συμβάσεων συ¬ 
νεργασίας του φορέα ΣΣΕΔ με τους Ο.Τ.Α. Α' Βαθμού 
ή με τους φορείς κοινωνικής αλληλέγγυας οικονομίας, 
σύμφωνα με το άρθρο 8, και να προσδιορίζει το πλαίσιο 
των συμβάσεων αυτών. 

Το ειδικότερο περιεχόμενο του ανωτέρω επιχειρησια¬ 
κού σχεδίου για την περίπτωση α' περιλαμβάνεται στο 
Παράρτημα του παρόντος. 

6. Με την απόφαση έγκρισης της οργάνωσης και λει¬ 
τουργίας κάθε ΑΣΕΔ ή ΣΣΕΔ συσκευασιών επιβάλλο¬ 
νται όροι που αφορούν ιδίως: α) τον προσδιορισμό των 
βραχυπρόθεσμων και μακροπρόθεσμων στόχων εναλ¬ 
λακτικής διαχείρισης και τις αντίστοιχες προθεσμίες για 
την επίτευξή τους, β) την εφαρμοστέα βασική μέθοδο 
για τη συλλογή των αποβλήτων συσκευασιών, με την 
οποία επιτυγχάνονται οι ποσοτικοί στόχοι του ΑΣΕΔ ή 
του ΣΣΕΔ, καθώς και τις μεθόδους με τις οποίες επιτυγχά¬ 
νονται άλλοι στόχοι, οι οποίοι καταγράφονται χωριστά, 

γ) τον τρόπο επιβεβαίωσης των ποσοτήτων αποβλήτων 
συσκευασίας που ανακυκλώνονται, δ) την υποχρέωση 
παρακολούθησης, σε τακτά διαστήματα, των αποτελε¬ 
σμάτων των βραχυπρόθεσμων και μακροπρόθεσμων 
στόχων που έχουν επιτευχθεί στις καθορισμένες προ¬ 
θεσμίες και τη γνωστοποίησή τους στον Ε.Ο.ΑΝ., ε) τη 
μη υπέρβαση του ανώτατου ύψους αποθεματικού που 
ορίζεται στην παράγραφο 14 του άρθρου 4Α, στ) την 
υποχρέωση δημοσιοποίησης, μέσω του τύπου ή με κάθε 
άλλο πρόσφορο μέσο εξίσου προσιτό στο κοινό, της 
δράσης του ΑΣΕΔ ή ΣΣΕΔ, των βραχυπρόθεσμων και 
μακροπρόθεσμων στόχων που επιδιώκει και των αποτε¬ 
λεσμάτων της παρακολούθησης και ζ) τον προσδιορισμό 
της χρηματικής εισφοράς που καταβάλλουν στο φορέα 
ΣΣΕΔ οι παραγωγοί που εντάσσονται στο ΣΣΕΔ και τον 
τρόπο και τις προϋποθέσεις αναπροσαρμογής της σε 
τακτά διαστήματα. 

7. Η έγκριση του Ε.Ο.ΑΝ. παρέχεται με απόφαση του 
Δ.Σ., η οποία εκδίδεται μέσα σε τέσσερις (4) μήνες από 
την υποβολή του σχετικού αιτήματος με πλήρη φάκελο. 
Μετά την πάροδο άπρακτης της πιο πάνω προθεσμίας 
το αίτημα θεωρείται εγκεκριμένο. Στην περίπτωση αυτή, 
ο Ε.Ο.ΑΝ. μπορεί πάντως και μετά την πάροδο της ως 
άνω προθεσμίας να ζητήσει, εάν το περιεχόμενο του επι¬ 
χειρησιακού σχεδίου αποκλίνει από τους στόχους της 
παραγράφου 1 του άρθρου 10 και της παραγράφου 1 
του άρθρου 17 ή έρχεται σε αντίθεση με τις διατάξεις του 
παρόντος νόμου, την τροποποίηση του επιχειρησιακού 
σχεδίου και, σε περίπτωση μη συμμόρφωσης, να προβεί 
σε ανάκληση της έγκρισης.». 

Άρθρο 8 

Το άρθρο 8 του ν. 2939/2001, αντικαθίσταται ως εξής: 
«Άρθρο 8 

Όροι και προϋποθέσεις για την εναλλακτική 
διαχείριση των δημοτικών αποβλήτων 
συσκευασιών 

1. Οι ΟργανισμοίΤοπικής Αυτοδιοίκησης (ΟΤΑ) Α' Βαθ¬ 
μού φέρουν την ευθύνη της εναλλακτικής διαχείρισης 
των δημοτικών αποβλήτων συσκευασίας, σύμφωνα με 
την παράγραφο 2. 

2. Ειδικότερα, η οργάνωση της εναλλακτικής διαχείρι¬ 
σης των δημοτικών αποβλήτων συσκευασιών πραγμα¬ 
τοποιείται από: α) τους ΟΤΑ Α' Βαθμού ή β) τους ΟΤΑ Α' 
Βαθμού σε συνεργασία με τους φορείς ΣΣΕΔ αποβλήτων 
συσκευασιών ή και τους φορείς κοινωνικής αλληλέγγυας 
οικονομίας του άρθρου 3 του ν. 4430/2016 (Α' 205), εφό¬ 
σον αυτό προβλέπεται στα Τοπικά Σχέδια Διαχείρισης 
Αποβλήτων (ΤΣΔΑ) ή υπάρχει έγγραφη συμφωνία αυτών 
με τους ΟΤΑ Α' Βαθμού, οι οποίοι δραστηριοποιούνται 
στα διοικητικά όρια της περιφερειακής ενότητας ή των 
όμορων ΟΤΑ. 

3. Για την οργάνωση της εναλλακτικής διαχείρισης 
των δημοτικών αποβλήτων συσκευασιών από ΟΤΑ Α' 
βαθμού, όταν πραγματοποιείται μόνο από τον οικείο 
ΟΤΑ, σύμφωνα με την περίπτωση α' της παραγράφου 2, 
ο ΟΤΑ υποβάλλει στον Ε.Ο.ΑΝ. αίτηση που συνοδεύεται 
από το σχέδιο εναλλακτικής διαχείρισης των αποβλή¬ 


των συσκευασιών για έγκριση. Το σχέδιο εναλλακτικής 
διαχείρισης αναφέρει και εξειδικεύει τη διαχείριση των 
αποβλήτων συσκευασιών με βάση και το οικείο ΤΣΔΑ και 
περιλαμβάνει φάκελο και στοιχεία ώστε κατ' ελάχιστο 
να: α) καθορίζεται το είδος των αποβλήτων συσκευα¬ 
σιών, οι στόχοι, το χρονοδιάγραμμα επίτευξής τους και 
η μέθοδος εναλλακτικής διαχείρισης που θα ακολου¬ 
θηθεί. Ειδική πρόβλεψη απαιτείται για τα νησιά και τις 
απομακρυσμένες περιοχές. Οι στόχοι που υποχρεούται 
να επιτύχει ο ΟΤΑ προκύπτουν με αναγωγή στους στό¬ 
χους που προβλέπονται από το άρθρο 10 και αφορούν 
στο σύνολο των αποβλήτων συσκευασιών, στις ποσό- 
τητεςτων δημοτικών αποβλήτων συσκευασίαςτου ΟΤΑ 
Α' βαθμού, β) προκύπτει ότι διασφαλίζεται η χωριστή 
συλλογή των επιμέρους αποβλήτων υλικών συσκευα¬ 
σίας, σύμφωνα με την παράγραφο 3 του άρθρου 7 και 
γ) αποδεικνύεται ότι ο ΟΤΑ διαθέτει την απαιτούμενη 
τεχνική και οικονομική υποδομή για την εφαρμογή και 
τη βιώσιμη λειτουργία του. 

Η απόφαση έγκρισης του Ε.Ο.ΑΝ. εκδίδεται μέσα σε 
τέσσερις (4) μήνες από την ημερομηνία κατάθεσης της 
αίτησης με το σχέδιο εναλλακτικής διαχείρισης και πλή¬ 
ρη φάκελο, εφόσον πληρούνται οι στόχοι, οι όροι και οι 
προϋποθέσεις του παρόντος νόμου, μετά την άπρακτη 
πάροδο της οποίας το αίτημα θεωρείται εγκεκριμένο. 
Στην περίπτωση αυτή, ο Ε.Ο.ΑΝ. μπορεί πάντως και μετά 
την πάροδο της ως άνω προθεσμίας να ζητήσει, εάν το 
περιεχόμενο του επιχειρησιακού σχεδίου αποκλίνει από 
τους στόχους της παραγράφου 1 του άρθρου 10 και της 
παραγράφου 1 του άρθρου 17 ή έρχεται σε αντίθεση 
με τις διατάξεις του παρόντος νόμου, την τροποποίηση 
του επιχειρησιακού σχεδίου και, σε περίπτωση μη συμ¬ 
μόρφωσης, να προβεί σε ανάκληση της έγκρισης. Αν η 
αίτηση απορριφθεί, ο ΟΤΑ υποχρεούται να συνεργαστεί 
για την εναλλακτική διαχείριση των δημοτικών αποβλή¬ 
των συσκευασιών άμεσα με φορέα ΣΣΕΔ απόβλητων 
συσκευασιών. 

4. Στην περίπτωση α' της παραγράφου 2, οι ΟΤΑ, εφό¬ 
σον οργανώνουν αυτοτελώςτην εναλλακτική διαχείριση 
των δημοτικών αποβλήτων συσκευασιών, υποχρεούνται 
να καταρτίζουν και να υποβάλουν στον Ε.Ο.ΑΝ., μέχρι τις 
30 Απριλίου κάθε έτους, λεπτομερή έκθεση σχετικά με 
τον τρόπο εκπλήρωσης των υποχρεώσεών τους, καθώς 
και αναλυτικά οικονομικά και ποσοτικά στοιχεία για το 
προηγούμενο ημερολογιακό έτος. Επιπλέον, υποβάλ¬ 
λουν έκθεση για τον προγραμματισμό των ενεργειών 
τους για το επόμενο ημερολογιακό έτος, σύμφωνα με 
την παράγραφο 11 του άρθρου 4Α. 

5. Για την οργάνωση της εναλλακτικής διαχείρισης 
των δημοτικών αποβλήτων συσκευασιών από τα ΣΣΕΔ 
καταρτίζονται εξαετείς συμβάσεις συνεργασίας μεταξύ: 
α) των φορέων ΣΣΕΔ και των ΟΤΑ Α' βαθμού, β) των 
φορέων ΣΣΕΔ και των φορέων κοινωνικής αλληλέγγυας 
οικονομίας του άρθρου 3 του ν. 4430/2016, εφόσον οι 
τελευταίοι προβλέπονται στα ΤΣΔΑ ή υπάρχει σχετική 
απόφαση Δημοτικού Συμβουλίου. Μετη σύμβαση καθο¬ 
ρίζονται ιδίως: αα) τα επιχειρησιακά σχέδια της εναλλα¬ 
κτικής διαχείρισης που περιλαμβάνουν ιδίως τις εργασίες 
διαχείρισης των αποβλήτων συσκευασιών, τις οποίες 

αναλαμβάνουν τα συμβαλλόμενα μέρη, τους ποσοτι¬ 
κούς στόχους, το χρονοδιάγραμμα επίτευξής τους και τις 
προδιαγραφές των ανακτώμενων υλικών, ββ) το πλαίσιο, 
οι όροι και τα κριτήρια υπολογισμού του ανταλλάγμα¬ 
τος που καταβάλλεται από το φορέα ΣΣΕΔ στους ΟΤΑ 
Α' Βαθμού και στους φορείς κοινωνικής αλληλέγγυας 
οικονομίας. Το αντάλλαγμα συνίσταται στην παροχή εξο¬ 
πλισμού ή και χρηματικού ανταλλάγματος.Το χρηματικό 
αντάλλαγμα πρέπει να ανταποκρίνεται στο πραγματι¬ 
κό κόστος της συνολικής διαχείρισης των δημοτικών 
αποβλήτων συσκευασιών, στο οποίο συνυπολογίζεται 
η μείωση των δαπανών των ΟΤΑ Α' Βαθμού λόγω της 
εναλλακτικής διαχείρισης των αποβλήτων συσκευασι¬ 
ών, γγ) τα μέτρα που λαμβάνονται και οι συνέπειες που 
επέρχονται στην περίπτωση αθέτησηςτων συμβατικών 
υποχρεώσεων των μερών. 

6. Αν διαπιστώνεται αδυναμία συμφωνίας μεταξύ υπό¬ 
χρεων φορέων διαχείρισης των δημοτικών αποβλήτων 
και διαχειριστών των συσκευασιών για τους όρους 
σύναψης της σύμβασης συνεργασίας, το θέμα παρα- 
πέμπεται με μέριμνα ενός των ενδιαφερομένων μερών 
στο διοικητικό συμβούλιο του Ε.Ο.ΑΝ. για συμβιβαστική 
επίλυση της διαφοράς.Τα μέρη δύνανται να αποδεχθούν 
τη συμβιβαστική λύση που προτείνεται για την επίλυση 
της διαφοράς. Η τήρηση της διαδικασίας αυτής αποτε¬ 
λεί υποχρεωτική προδικασία πριν την προσφυγή στα 
αρμόδια δικαστήρια. 

7. Οι φορείς ΑΣΕΔ αποβλήτων συσκευασιών μπορούν 
επίσης να οργανώνουν την εναλλακτική διαχείριση δη¬ 
μοτικών αποβλήτων συσκευασιών που αφορά τη δρά¬ 
στη ριότητά τους. 

8. Οι διατάξεις της παραγράφου 3 του άρθρου 7 εφαρ¬ 
μόζονται και για τις υποχρεώσεις των ΟΤΑ Α' βαθμού που 
προκύπτουν είτε από την οργάνωση της εναλλακτικής 
διαχείρισης των δημοτικών αποβλήτων συσκευασιών 
είτε από την εκτέλεση της σύμβασης συνεργασίας με φο¬ 
ρέα ΣΣΕΔ. Οι ΟΤΑ Α' βαθμού λαμβάνουν τα αναγκαία μέ¬ 
τρα για την ομαλή και αποδοτική λειτουργία της εναλλα¬ 
κτικής διαχείρισης. Τα μέτρα αυτά αναφέρονται κυρίως 
στην εφαρμογή συστημάτων επιστροφής και συλλογής 
των αποβλήτων συσκευασιών με υποχρεωτική τη συμ¬ 
μετοχή του καταναλωτή ή του τελικού χρήστη. Με από¬ 
φαση του δημοτικού συμβουλίου του ΟΤΑ Α' Βαθμού 
που δημοσιεύεται στην Εφημερίδα της Κυβερνήσεως, 
μπορεί να εξειδικεύονται τα μέτρα του προηγούμενου 
εδαφίου και να προβλέπεται η επιβολή προστίμου από 
είκοσι (20) έως πεντακόσια (500) ευρώ, ανάλογα με τη 
βαρύτητα και τη συχνότητα της παράβασης, σε βάρος 
του καταναλωτή ή του τελικού χρήστη που δεν συμμορ¬ 
φώνεται με τα μέτρα αυτά. 

9. Με απόφαση του Δ.Σ. του Ε.Ο.ΑΝ., η οποία δημοσι¬ 
εύεται στην Εφημερίδα της Κυβερνήσεως, καθορίζονται 
το ειδικότερο περιεχόμενο της έκθεσης της παραγράφου 
4, τα ελάχιστα μέτρα που λαμβάνονται για την ομαλή 
και αποδοτική λειτουργία της εναλλακτικής διαχείρισης, 
σύμφωνα με την παράγραφο 5, και κάθε άλλο θέμα σχε¬ 
τικό με την εφαρμογή του παρόντος άρθρου. 

10. Δεν αποκλείεται η δραστηριότητα των ατόμων 
που ευκαιριακά ασχολούνται με τη συλλογή ανακυ- 


κλώσιμων χρησιμοποιημένων υλικών, των σχολείων, 
των προσκόπων και των οικολογικών οργανώσεων μη 
κερδοσκοπικού χαρακτήρα, με την προϋπόθεση ότι δεν 
παρακωλύεται το έργο των εγκεκριμένων συστημάτων 
εναλλακτικής διαχείρισης. Οι ΟΤΑ α' βαθμού ενθαρρύ¬ 
νουν και δύνανται να συμμετέχουν σε πρωτοβουλίες 
σύνδεσης της ανακύκλωσης με δραστηριότητες ιδίως 
αθλητικές, πολιτιστικές και εκπαιδευτικές, όπως το οι¬ 
κολογικό εισιτήριο.». 

Άρθρο 9 

Τ ο άρθρο 9 του ν. 2939/2001, αντικαθίσταται ως εξής: 
«Άρθρο 9 

1. Οι Φορείς Διαχείρισης Στερεών Αποβλήτων (ΦοΔ- 
ΣΑ), κατά τη διαμόρφωση του κανονισμού τιμολόγησης, 
προσδιορίζουν τα τέλη που καταβάλλονται από τους 
ΟΤΑ ανά παρεχόμενη υπηρεσία σε συνάρτηση με την 
απόδοση της διαλογής στην πηγή, την εκτροπή οργανι¬ 
κών αποβλήτων από την υγειονομική ταφή, τη συλλογή 
αποβλήτων συσκευασιών ανά κάτοικο και την πραγμα- 
τοποιηθείσα ανακύκλωση σε σύνδεση με τους στόχους 
ανά ΟΤΑ, όπως αυτοί προσδιορίζονται βάσει του Τοπικού 
Σχεδίου και του οικείου ΠΕΣΔΑ. 

2. Στην περίπτωση των νησιωτικών ΟΤΑ Α' Βαθμού, 
εφαρμόζονται κίνητρα και αντικίνητρα από τα ΣΣΕΔ 
αποβλήτων συσκευασιών ανάλογα με την επίτευξη 
των στόχων, τα οποία προβλέπονται υποχρεωτικά στα 
επιχειρησιακά σχέδια που εγκρίνονται από τον Ε.Ο.ΑΝ.. 

3. Με κοινή απόφαση των Υπουργών Εσωτερικών και 
Περιβάλλοντος και Ενέργειας καθορίζεται η διαμόρφω¬ 
ση του κανονισμού τιμολόγησης των ΦοΔΣΑ για την 
εφαρμογή της παραγράφου 1.». 

Άρθρο 10 

Το άρθρο 10 του ν. 2939/2001 αντικαθίσταται ως εξής: 
«Άρθρο 10 

Ποσοτικοί στόχοι για την ανακύκλωση 
των απόβλητων συσκευασιών και την 
επαναχρησιμοποίηση 

1. Οι φορείς ΣΣΕΔ και ΑΣΕΔ αποβλήτων συσκευασιών 
υποχρεούνται στη σταδιακή επίτευξη των ποσοτικών 
στόχων του ΕΣΔΑ που εγκρίθηκε με την 49/15.12.2015 
Πράξη του Υπουργικού Συμβουλίου με αναγωγή στις 
ποσότητες συσκευασιών των παραγωγών που έχουν 
ενταχθεί σε αυτά. 

2.0 Ε.Ο.ΑΝ. παρακολουθεί την πορεία υλοποίησηςτων 
στόχων ανακύκλωσης των αποβλήτων συσκευασιών και 
θέτει τους κατάλληλους όρους και προϋποθέσεις κατά 
την έγκριση, τροποποίηση ή ανανέωση των επιχειρη¬ 
σιακών σχεδίων των ΣΕΔ. Για το σκοπό αυτόν ο Ε.Ο.ΑΝ. 
εισηγείται στον Υπουργό Περιβάλλοντος και Ενέργειας 
τη λήψη των αναγκαίων μέτρων στο πλαίσιο εφαρμογής 
του σχετικού προγράμματος, σύμφωνα με το άρθρο 5. 
Αν δεν έχει καταρτισθεί το πρόγραμμα αυτό, ο Ε.Ο.ΑΝ. 
εισηγείται στον Υπουργό Περιβάλλοντος και Ενέργειας, 
σύμφωνα με τις γενικές αρχές εναλλακτικής διαχείρισης 
που προβλέπονται στο άρθρο 4. 

3. Τα απόβλητα συσκευασιών που εξάγονται σύμφωνα 
με τον Κανονισμό (ΕΚ) 1013/2006 υπολογίζονται για την 
εκπλήρωση των υποχρεώσεων και στόχων της παρα¬ 
γράφου 1. Στην περίπτωση μεταφοράς των αποβλήτων 
συσκευασιών εκτός Ευρωπαϊκής Ένωσης ο εξαγωγέας 
πρέπει να αποδεικνύει ότι η ανακύκλωση πραγματοποι¬ 
ήθηκε υπό συνθήκες ισοδύναμες με εκείνες που ορίζει 
η εθνική και ενωσιακή νομοθεσία. 

4. Τα μέτρα και οι στόχοι που αναφέρονται στις πα¬ 
ραγράφους 1 και 2 δημοσιεύονται από τον Ε.Ο.ΑΝ. και 
αποτελούν αντικείμενο ενημερωτικής εκστρατείας προς 
το ευρύ κοινό και τους οικονομικούς παράγοντες σε συν¬ 
δυασμό με το άρθρο 19. 

5. Για να εκτιμηθεί κατά πόσο έχουν επιτευχθεί οι 
στόχοι που ορίζονται στην παράγραφο 1 λαμβάνονται 
υπόψη: α) ως βάρος των αποβλήτων συσκευασίας που 
ανακυκλώθηκαν νοείται το βάρος των εισερχόμενων 
αποβλήτων στην τελική διεργασία ανακύκλωσης (εισ¬ 
ροή), β) ως βάρος των αποβλήτων συσκευασίας που 
προετοιμάστηκαν για επαναχρησιμοποίηση, νοείται το 
βάρος των αποβλήτων συσκευασίας που έχουν υποβλη¬ 
θεί στις αναγκαίες εργασίες ελέγχου, καθαρισμού και 
επισκευής, ώστε να καταστεί δυνατή η επαναχρησιμο- 
ποίησή τους χωρίς περαιτέρω διαλογή και προεπεξερ- 
γασία, γ) προϊόντα και συστατικά προετοιμασμένα για 
επαναχρησιμοποίηση από αναγνωρισμένους φορείς 
προετοιμασίας για επαναχρησιμοποίηση ή συστήματα 
παρακράτησης ποσού έναντι επιστροφής.». 

Άρθρο 11 

Η παρ. 2 του άρθρου 11 του ν. 2939/2001, αντικαθί¬ 
σταται ως εξής: 

«2. Για λόγους αναγνώρισης και κατάταξης η επιχεί¬ 
ρηση που προβαίνει σε προμήθεια ή κατασκευή της συ¬ 
σκευασίας μπορεί να αναγράφει επί της συσκευασίας 
τη φύση των χρησιμοποιημένων υλικών συσκευασίας. 
Η αρίθμηση και οι συντομογραφίες, στις οποίες βασί¬ 
ζεται το σύστημα αναγνώρισης περιλαμβάνονται στην 
απόφαση της Επιτροπής 97/129/ΕΚτης 28ης Ιανουάριου 
1997(150).». 

Άρθρο 12 

Το άρθρο 12 του ν. 2939/2001, το οποίο τροποποιή¬ 
θηκε με το άρθρο δέκατο τέταρτο του ν. 4296/2014 (Α' 
214), αντικαθίσταται ως εξής: 

«Άρθρο 12 

Υποχρεώσεις διακινητών συσκευασίας 
και φορέων λειτουργίας χώρων συνάθροισης 
κοινού, μαζικής εστίασης και υπηρεσιών 
του Δημοσίου 

1. Οι διακινητές συσκευασμένων προϊόντων υποχρε- 
ούνται να μην διακινούν προϊόντα των οποίων οι παρα¬ 
γωγοί δεν έχουν εκπληρώσει τις υποχρεώσεις που απορ¬ 
ρέουν από τις παραγράφους 2 και 11 του άρθρου 4Β. 

2. Μέσα σε ένα (1) έτος από την έναρξη ισχύος του 
παρόντος οι φορείς λειτουργίας χώρων συνάθροισης 
κοινού, όπως κινηματογράφοι, θέατρα, αθλητικές εγκα¬ 
ταστάσεις με κερκίδες, εμπορικά κέντρα, συνεδριακά 


κέντρα, τουριστικές εγκαταστάσεις, εγκαταστάσεις εκ¬ 
παίδευσης, νοσοκομεία, κλινικές, αεροδρόμια, λιμάνια, 
κεντρικοί σιδηροδρομικοί σταθμοί, επιβατηγό - οχη¬ 
ματαγωγά πλοία, λιμάνια, πανεπιστήμια, συναυλιακοί 
χώροι, τράπεζες, καθώς και οι επιχειρήσεις μαζικής εστί¬ 
ασης παρασκευής και προσφοράς πλήρους γεύματος, 
κατά την έννοια της παρ. 5Δ του άρθρου 2 της 47829/ 
23.6.2017 (Β' 2161) απόφασηςτου Υπουργού Υγείας, με 
δυνατότητα άνω των 100 εξυπηρετούμενων ατόμων, 
όπως αυτή υπολογίζεται στην ανωτέρω υγειονομική δι¬ 
άταξη, υποχρεούνται να διασφαλίζουν τη χωριστή συλ¬ 
λογή των επιμέρους υλικών συσκευασίας, σύμφωνα με 
την παράγραφο 3 του άρθρου 7. Ως φορέας λειτουργίας 
νοείται ο κάτοχος της αντίστοιχης άδειας λειτουργίας. 

3. Οι δημόσιες υπηρεσίες, τα νομικά πρόσωπα δημο¬ 
σίου δικαίου, οι δημόσιες επιχειρήσεις και οργανισμοί, 
καθώς και οι ΟΤΑ, υποχρεούνται να διασφαλίζουν τη 
χωριστή συλλογή των επιμέρους υλικών συσκευασίας, 
σύμφωνα με την παράγραφο 3 του άρθρου 7.». 

Άρθρο 13 

Το άρθρο 15 του ν. 2939/2001, αντικαθίσταται ως εξής: 

«Άρθρο 15 

Προγράμματα πρόληψης και εναλλακτικής 

διαχείρισης άλλων προϊόντων 

1. Ο Ε.Ο.ΑΝ. εκπονεί και εφαρμόζει προγράμματα 
πρόληψης και εναλλακτικής διαχείρισης για τα άλλα 
προϊόντα. Τα προγράμματα αυτά περιλαμβάνουν κα¬ 
τευθυντήριες γραμμές και μέτρα, σύμφωνα με το άρ¬ 
θρο 4 και το εκάστοτε ισχύον Εθνικό Σχέδιο Διαχείρισης 
Αποβλήτων και Εθνικό Στρατηγικό Σχέδιο Πρόληψης 
Δημιουργίας Αποβλήτων, τα οποία έχουν εγκριθεί με την 
49/15.12.2015 (ΑΊ74) Πράξη Υπουργικού Συμβουλίου. 

2. Το περιεχόμενο των προγραμμάτων για κάθε προϊόν 
είναι ανάλογο με τα προγράμματα για την πρόληψη και 
εναλλακτική διαχείριση των αποβλήτων συσκευασίας, 
σύμφωνα με το άρθρο 5 εκτός εάν ισχύουν ειδικότερες 
προβλέψεις από τις διατάξεις της κείμενης νομοθεσίας 
για ορισμένα προϊόντα, όπως για τις ηλεκτρικές στήλες, 
τους συσσωρευτές, τον ηλεκτρικό και ηλεκτρονικό εξο¬ 
πλισμό. Τα προγράμματα εγκρίνονται με κοινή απόφα¬ 
ση του Υπουργού Περιβάλλοντος και Ενέργειας και των 
κατά περίπτωση αρμόδιων Υπουργών.». 

Άρθρο 14 

Το άρθρο 16 του ν. 2939/2001, το οποίο τροποποιή¬ 
θηκε με το άρθρο 4 και την παρ. 1 α του άρθρου 10 του 
ν. 3854/2010 (Α' 94), αντικαθίσταται ως εξής: 

«Άρθρο 16 

Όροι και προϋποθέσεις για τη διάθεση στην 

αγορά των άλλων προϊόντων 

1. Οι διακινητές άλλων προϊόντων υποχρεούνται να 
μην διακινούν προϊόντα οι παραγωγοί των οποίων δεν 
έχουν εκπλη ρώσει τις υποχρεώσεις των παραγράφων 2 
και 11 του άρθρου 4Β. 

2. Για τη διακίνηση στην αγορά των προϊόντων αυτών 
εφαρμόζονται ευρωπαϊκά, διεθνή ή εθνικά πρότυπα που 
αναφέρονται στις απαιτήσεις ως προς τη σύνθεση και 

την επαναχρησιμοποιήσιμη και την ανακτήσιμη φύση 
τους. Τα πρότυπα διαχείρισης άλλων προϊόντων που 
έχουν εγκριθεί από τον Ελληνικό Οργανισμό Τυποποίη¬ 
σης (ΕΛΟΤ) μπορεί να καθίστανται υποχρεωτικά με κοινή 
απόφαση των Υπουργών Περιβάλλοντος και Ενέργειας 
και Οικονομίας και Ανάπτυξης, που εκδίδεται ύστερα 
από εισήγηση του Ε.Ο.ΑΝ..» 

Άρθρο 15 

Το άρθρο 17 του ν. 2939/2001, όπως τροποποιήθηκε 
με τις παραγράφους 1,2 και 3 του άρθρου 5 του ν. 3854/ 
2010, την παρ. 9 του άρθρου 46 του ν. 4042/2012 (Α' 24) 
και την παρ. 2 του δέκατου πέμπτου άρθρου του ν. 4296/ 
2014 (Α' 214), αντικαθίσταται ως εξής: 

«Άρθρο 17 

Ειδικές διατάξεις οργάνωσης και λειτουργίας 

ΑΣΕΔ και ΣΣΕΔ αποβλήτων άλλων προϊόντων 

1. Με κριτήρια ιδίως τις ιδιότητες, τη χρήση και την 
εμπορία των άλλων προϊόντων εκδίδεται κοινή απόφαση 
των Υπουργών Οικονομίας και Ανάπτυξης, Εσωτερικών 
και Περιβάλλοντος και Ενέργειας, ύστερα από εισήγη¬ 
ση του Ε.Ο.ΑΝ., με την οποία: α) καθορίζονται τα άλλα 
προϊόντα για τα οποία η εναλλακτική διαχείριση των 
αποβλήτων τους γίνεται με οργάνωση και λειτουργία 
ΑΣΕΔ ή με συμμετοχή σε ΣΣΕΔ, β) καθορίζονται τα άλλα 
προϊόντα για τα οποία δεν απαιτείται να γίνεται με οργά¬ 
νωση ΑΣΕΔ ή με συμμετοχή σε ΣΣΕΔ, γ) εξειδικεύεται το 
περιεχόμενο του όρου παραγωγός ή διαχειριστής άλλου 
προϊόντος της παραγράφου 19 του άρθρου 2 και του 
όρου διακινητής άλλων προϊόντων της παραγράφου 
18 του άρθρου 2 για κάθε συγκεκριμένο προϊόν και 
δ) καθορίζονται οι ειδικότεροι όροι και προϋποθέσεις για 
την οργάνωση και λειτουργία των ΑΣΕΔ και ΣΣΕΔ ή για 
την με άλλο τρόπο οργάνωση της διαχείρισης αποβλή¬ 
των, οι υποχρεώσεις των παραγωγών ή διαχειριστών και 
κάθε θέμα σχετικό με την εναλλακτική διαχείριση ή τη 
διαχείριση των αποβλήτων άλλων προϊόντων, όπως οι 
ποσοτικοί στόχοι συλλογής και ανάκτησης, ανακύκλω¬ 
σης, το πρόγραμμα και η οργάνωση των εργασιών της 
εναλλακτικής διαχείρισης, οι ειδικότεροι όροι συμμετο¬ 
χής σε ΣΣΕΔ, οι τεχνικές προδιαγραφές και τα προγράμ¬ 
ματα, οι μέθοδοι και τα μέτρα που θα χρησιμοποιούνται, 
καθώς και οι ειδικότερες προϋποθέσεις έγκρισης των 
ΣΕΔ από τον Ε.Ο.ΑΝ. 

2. Οι δημόσιες υπηρεσίες, τα νομικά πρόσωπα δημο¬ 
σίου δικαίου, οι δημόσιες επιχειρήσεις και οργανισμοί, 
καθώς και οι ΟΤΑ οργανώνουν τη συλλογή των αποβλή¬ 
των των άλλων προϊόντων που προέρχονται από τη δρα- 
στηριότητά τους, σε συνεργασία με τα ΣΣΕΔ αποβλήτων 
άλλων προϊόντων, εκτός αν ορίζεται διαφορετικά με την 
κοινή υπουργική απόφαση της παραγράφου 1.». 

Άρθρο 16 

Το άρθρο 19 του ν. 2939/2001, αντικαθίσταται ως εξής: 

«Άρθρο 19 

Εθνικό σύστημα πληροφόρησης του κοινού 

Ο Ε.Ο.ΑΝ. οργανώνει εθνικό σύστημα πληροφό¬ 
ρησης για τους χρήστες των συσκευασιών και άλλων 


προϊόντων, τους καταναλωτές και κάθε ενδιαφερόμενο 
ιδιωτικό ή δημόσιο φορέα, το οποίο αφορά ιδίως στα 
προγράμματα πρόληψης και εναλλακτικής διαχείρισης 
των αποβλήτων συσκευασιών ή άλλων προϊόντων, στις 
μεθόδους επιστροφής, συλλογής και ανακύκλωσης, στο 
ρόλο των χρηστών καταναλωτών ως παραγόντων συμ¬ 
βολής, στην αποτελεσματικότητα των προγραμμάτων 
και την ουσιαστική συμμετοχή τους στην επιστροφή και 
τη συλλογή/διαλογή, στην πηγή των χρησιμοποιημένων 
συσκευασιών ή των αποβλήτων συσκευασίας και άλλων 
προϊόντων και στη σημασία των σημάνσεων στις συ- 
σκευασίες που διακινούνται στην αγορά.». 

Άρθρο 17 

Μετά το άρθρο 19 του ν. 2939/2001 προστίθεται άρ¬ 
θρο 19Α ως εξής: 

«Άρθρο 19Α 

Έλεγχοι 

1.0 Ε.Ο.ΑΝ. οργανώνει και διενεργεί ελέγχους σχετικά 
με: α) την τήρηση και εφαρμογή των προγραμμάτων 
εναλλακτικής διαχείρισης (άρθρα 5 και 15), β) τη λειτουρ¬ 
γία των ΑΣΕΔ και ΣΣΕΔ στο σύνολό τους, την τήρηση και 
εφαρμογή του εγκεκριμένου επιχειρησιακού σχεδίου, τα 
τεχνικά και οικονομικά στοιχεία και την αξιοπιστία των 
παρεχόμενων από τους φορείς ΑΣΕΔ και ΣΣΕΔ δεδομέ¬ 
νων, γ) την τήρηση της υποχρέωσης των παραγωγών 
συσκευασιών ή των παραγωγών/διαχειριστών άλλων 
προϊόντων για την οργάνωση και λειτουργία ΑΣΕΔ ή την 
ένταξη τους σε ΣΣΕΔ, δ) τις πληροφορίες που παρέχονται 
στον Ε.Ο.ΑΝ. από τους υπόχρεους παραγωγούς, σχετικά 
με τις διακινούμενες στην ελληνική αγορά ποσότητες συ¬ 
σκευασιών και άλλων προϊόντων, ε) τη νόμιμη διακίνηση 
των συσκευασιών και άλλων προϊόντων, στ) τη νόμιμη 
διακίνηση των αποβλήτων συσκευασιών και άλλων προ¬ 
ϊόντων, ζ) τη νόμιμη χρήση της σήμανσης, η) την τήρηση 
από τους φορείς διαχείρισης αποβλήτων των προϋποθέ¬ 
σεων, όρων και υποχρεώσεών τους για την εναλλακτική 
διαχείριση, που απορρέουν από το νόμο ή από σύμβα¬ 
ση με ΣΣΕΔ συσκευασιών και άλλων προϊόντων, θ) την 
τήρηση από τους ΟΤΑ των όρων και υποχρεώσεων που 
ορίζονται στον παρόντα και ι) την τήρηση κάθε άλλης 
υποχρέωσης που απορρέει από τον παρόντα. 

2. Οι έλεγχοι διακρίνονται σε τακτικούς και έκτακτους. 
Οι τακτικοί έλεγχοι διενεργούνται με βάση ετήσιο πρό¬ 
γραμμα ελέγχων που εκπονείται από τον Ε.Ο.ΑΝ.. Έκτα¬ 
κτοι έλεγχοι διενεργούνται οποτεδήποτε, αυτεπαγγέλ- 
τως ή κατόπιν καταγγελίας. 

3.0 Ε.Ο.ΑΝ., κατά τη διενέργεια μέρους ή του συνόλου 
των ελέγχων, επιτρέπεται να υποβοηθείται από νομικά 
πρόσωπα ιδιωτικού δικαίου ή φυσικά πρόσωπα που 
διαθέτουν τα απαιτούμενα τυπικά και ουσιαστικά προ¬ 
σόντα και τα οποία θα συνάπτουν σχετική σύμβαση με 
τον Ε.Ο.ΑΝ. 

4. Κατά τη διενέργεια των ελέγχων ο Ε.Ο.ΑΝ. μπορεί 
να ζητά τη συνδρομή του Σώματος Επιθεωρητών Πε¬ 
ριβάλλοντος, των αρμόδιων για την περιβαλλοντική 
αδειοδότηση της εγκατάστασης αρχών, των περιβαλ¬ 
λοντικών ελεγκτών του άρθρου 20 του ν. 4014/2011 (Α' 

209), των διωκτικών οικονομικών αρχών της χώρας, της 
Ειδικής Γραμματείας Σ.Δ.Ο.Ε., της ΕΛΤΕ, των ελεγκτικών 
υπηρεσιών του Υπουργείου Οικονομίας και Ανάπτυξης 
και των Διευθύνσεων Ανάπτυξης των περιφερειακών 
ενοτήτων της χώρας, καθώς και κάθε άλλης δημόσιας 
αρχής. Με κοινή απόφαση του Υπουργού Περιβάλλο¬ 
ντος και Ενέργειας και του κατά περίπτωση αρμόδιου 
Υπουργού μπορεί να καθορίζεται ο τρόπος συνδρομής 
των ανωτέρω αρχών στον ελεγκτικό ρόλο του Ε.Ο.ΑΝ.. 

5. Οι δημόσιες υπηρεσίες, οι υπηρεσίες της τοπικής 
αυτοδιοίκησης όλων των βαθμών και κάθε διοικητική 
αρχή υποχρεούνται να παρέχουν κάθε αιτούμενη από 
τον Ε.Ο.ΑΝ. συνδρομή για την εκτέλεση των ελέγχων. 

6. Οι ελεγχόμενοι από τον Ε.Ο.ΑΝ. είναι υποχρεωμένοι 
να παρέχουν κάθε δυνατή διευκόλυνση για την ομαλή 
και απρόσκοπτη διεξαγωγή των ελέγχων. Στις διευκολύν¬ 
σεις αυτές περιλαμβάνονται ιδίως η ελεύθερη πρόσβαση 
στους χώρους, η παροχή αδαπάνως κάθε στοιχείου ή 
πληροφορίας που θα ζητηθεί, καθώς και η διευκόλυν¬ 
ση δειγματοληψιών. Σε περίπτωση άρνησης ελέγχου ο 
Ε.Ο.ΑΝ. ζητά την εισαγγελική εντολή για τη συνδρομή 
αστυνομικής αρχής. 

7. Ύστερα από κάθε έλεγχο συντάσσεται έκθεση ελέγ¬ 
χου, στην οποία καταγράφονται μεταξύ άλλων ο σκοπός 
και τα ευρήματα του ελέγχου και ιδίως οι παραβάσεις 
που διαπιστώθηκαν. Αν διαπιστωθούν παραβάσεις, η 
έκθεση ελέγχου κοινοποιείται στον ελεγχόμενο, ο οποίος 
καλείται να υποβάλει εγγράφως τις απόψεις του μέσα σε 
δεκαπέντε (15) ημέρες από την κοινοποίηση της έκθεσης 
ελέγχου. Μετά την πάροδο της προθεσμίας αυτής, το 
διοικητικό συμβούλιο του Ε.Ο.ΑΝ., εφόσον διαπιστώσει 
την τέλεση παράβασης, εκδίδει απόφαση βεβαίωσης 
παράβασης και επιβάλλει το διοικητικό πρόστιμο σύμ¬ 
φωνα με το άρθρο 20Α. Η απόφαση του Δ.Σ. επιδίδεται 
στον παραβάτη.». 

Άρθρο 18 

1 .Το άρθρο 20 του ν. 2939/2001, όπωςτροποποιήθηκε 
με το άρθρο 6 του ν. 3854/2010 (Α' 94), αντικαθίσταται 
ως εξής: 

«Άρθρο 20 

Ποινικές κυρώσεις 

1. Οι νόμιμοι εκπρόσωποι και οι διευθύνοντες σύμ¬ 
βουλοι των φορέων ΣΣΕΔ, τα οποία παραβιάζουν την 
απαγόρευση του πρώτου εδαφίου της παραγράφου 
7 του άρθρου 4Α, τιμωρούνται με φυλάκιση τριών (3) 
μηνών έως τριών (3) ετών ή χρηματική ποινή από τρεις 
χιλιάδες (3.000) έως εκατό χιλιάδες (100.000) ευρώ ή και 
με τις δύο (2) αυτές ποινές. 

2. Όποιος παραβιάζει τα ασυμβίβαστα των παραγρά¬ 
φων 3, 4 και 5 του άρθρου 4Α τιμωρείται με φυλάκιση 
τουλάχιστον τριών (3) μηνών ή χρηματική ποινή από 
χίλια (1.000) έως τριάντα χιλιάδες (30.000) ευρώ ή και 
με τις δύο (2) αυτές ποινές. 

3. Όποιος από πρόθεση δηλώνει στον Ε.Ο.ΑΝ. άλλες 
από τις πραγματικές ποσότητες ή παραλείπει να δηλώσει 
τις πραγματικές ποσότητες αποβλήτων που οδηγήθηκαν 
προς επεξεργασία, παραβαίνοντας σχετική υποχρέωση 


που απορρέει από τις διατάξεις του παρόντος, τιμωρείται 
με φυλάκιση τουλάχιστον ενός (1) έτους ή χρηματική 
ποινή από δέκα χιλιάδες (10.000) έως εκατό χιλιάδες 
(100.000) ευρώ ή και με τις δύο αυτές ποινές, στην πε¬ 
ρίπτωση δε των ΑΣΕΔ ή ΣΣΕΔ στην ποινή υπόκεινται ο 
νόμιμος εκπρόσωπος και ο διευθύνων σύμβουλος. 

4. Όποιος παρεμποδίζει ή με οποιονδήποτε τρόπο 
αποφεύγει τη διενέργεια ελέγχων που αποφασίστηκαν 
από τον Ε.Ο.ΑΝ., σύμφωνα με το άρθρο 19Α, καθώς και 
όποιος αρνείται την παροχή στοιχείων ή πληροφοριών 
κατά τη διενέργεια των ελέγχων αυτών ή παρέχει ψευ¬ 
δείς πληροφορίες ή στοιχεία, τιμωρείται με φυλάκιση 
τουλάχιστον τριών (3) μηνών ή χρηματική ποινή από 
χίλια (1.000) έως τριάντα χιλιάδες (30.000) ευρώ ή και με 
τις δύο (2) αυτές ποινές, στην περίπτωση δε των φορέων 
ΑΣΕΔ ή ΣΣΕΔ στην ποινή υπόκεινται ο νόμιμος εκπρό¬ 
σωπος και ο διευθύνων σύμβουλος.». 

2. Μετά το άρθρο 20 του ν. 2939/2001 προστίθεται 
άρθρο 20Α ως εξής: 

«Άρθρο 20Α 
Διοικητικές Κυρώσεις 

1. Στον παραγωγό συσκευασιών και στον παραγωγό 
ή διαχειριστή άλλων προϊόντων που παραβαίνει την 
παράγραφο 2 του άρθρου 4Β επιβάλλεται διοικητικό 
πρόστιμο ίσο με το διπλάσιο των χρηματικών εισφορών 
που είχε την υποχρέωση να καταβάλει σε ΣΣΕΔ κατά το 
χρονικό διάστημα που είχε διαρκέσει η παράβαση. 

2. Στον παραγωγό συσκευασιών και στον παραγωγό 
ή διαχειριστή άλλων προϊόντων που παραβαίνει την 
παράγραφο 11 του άρθρου 4Β επιβάλλεται διοικητικό 
πρόστιμο από εκατό (100) έως πεντακόσιες χιλιάδες 
(500.000) ευρώ. 

3. Στο διακινητή συσκευασμένων προϊόντων που πα¬ 
ραβαίνει την παράγραφο 1 του άρθρου 12 και στον διακι- 
νητή άλλων προϊόντων που παραβαίνει την παράγραφο 
1 του άρθρου 16 επιβάλλεται διοικητικό πρόστιμο από 
πεντακόσια (500) έως πενήντα χιλιάδες (50.000) ευρώ. 

4. Στον παραγωγό συσκευασιών και στον παραγωγό 
άλλων προϊόντων που παραβαίνει την υποχρέωση της 
παρ. 14του άρθρου 4Β επιβάλλεται πρόστιμο από εκατό 
(100) έως πέντε χιλιάδες (5.000) ευρώ. 

5. Στους φορείς ΑΣΕΔ και ΣΣΕΔ που παραβαίνουν τις 
παραγράφους 1,2,6, και 8 έως 14 του άρθρου 4Α ή όρο 
που έχει τεθεί στην απόφαση έγκρισης ή ανανέωσης 
ΑΣΕΔ ή ΣΣΕΔ, επιβάλλεται, πρόστιμο από πεντακόσια 
(500) έως εκατό χιλιάδες (100.000) ευρώ, ανάλογα με 
τη σοβαρότητα της παράβασης, την υποτροπή και το 
βαθμό υπαιτιότητας του φορέα. 

6. Στους φορείς ΑΣΕΔ και ΣΣΕΔ που δεν εξοφλούν το 
τιμολόγιο προς τον Ε.Ο.ΑΝ., μέσα σε δύο (2) μήνες από 
την ημερομηνία έκδοσής του, επιβάλλεται προσαύξηση 
10% επί του οφειλόμενου ποσού. 

7. Για τους φορείς ΑΣΕΔ ή ΣΣΕΔ, οι οποίοι έχουν συ¬ 
μπληρώσει δύο (2) ημερολογιακά έτη λειτουργίας και 
δεν έχουν επιτύχει τους ποσοτικούς στόχους που είχαν 
την υποχρέωση να επιτύχουν στο προηγούμενο ημε¬ 
ρολογιακό έτος, επιβάλλονται διοικητικά πρόστιμα από 
δέκα χιλιάδες (10.000) ευρώ έως πεντακόσιες χιλιάδες 

(500.000) με κριτήρια ιδίως την απόκλιση από τους τι¬ 
θέμενους στόχους και το ύψος των χρηματικών εισφο¬ 
ρών του έτους αναφοράς. Στους φορείς ΑΣΕΔ μπορεί 
επιπλέον να επιβληθεί η υποχρέωση να ενταχθούν σε 
ΣΣΕΔ, μέσα σε προθεσμία δύο (2) μηνών. Αν η προθεσμία 
παρέλθει άπρακτη, ο Ε.Ο.ΑΝ. μπορεί να αφαιρέσει την 
έγκριση λειτουργίας του ΑΣΕΔ. 

8. Για τους ΟΤΑ Α' βαθμού που παραβαίνουν τις υπο¬ 
χρεώσεις των παραγράφων 1 και 4 του άρθρου 8 επι¬ 
βάλλεται πρόστιμο από χίλια (1000) έως εκατό χιλιάδες 
(100.000) ευρώ. Με κοινή απόφαση του Υπουργού Εσω¬ 
τερικών και Περιβάλλοντος και Ενέργειας καθορίζεται 
η μέθοδος επιμέτρησης του επιβαλλόμενου προστίμου 
λαμβάνοντας υπόψη τα κριτήρια της παραγράφου 13, 
καθώς και άλλα σχετικά κριτήρια και ιδίως δημογραφικά, 
γεωμορφολογικά, διοικητικά, οικονομικά, κοινωνικά και 
περιβαλλοντικά. 

9. Στον παραγωγό συσκευασιών και στον παραγωγό 
ή διαχειριστή άλλων προϊόντων που, από πρόθεση, δεν 
δηλώνει προς το ΣΣΕΔ και τον Ε.Ο.ΑΝ. τις πραγματικές 
ποσότητες συσκευασιών ή άλλων προϊόντων επιβάλλε¬ 
ται διοικητικό πρόστιμο από πεντακόσια (500) έως ένα 
εκατομμύριο (1.000.000) ευρώ. 

10. Στον παραγωγό συσκευασιών και στον παραγωγό 
ή διαχειριστή άλλων προϊόντων, στο διακινητή συσκευ¬ 
ασιών ή στον διακινητή άλλων προϊόντων, καθώς και 
στο φορέα ΑΣΕΔ ή ΣΣΕΔ που παρεμποδίζει ή με οποιον- 
δήποτε τρόπο αποφεύγει τη διενέργεια ελέγχων που 
αποφασίστηκαν από τον Ε.Ο.ΑΝ., σύμφωνα με το άρθρο 
19Α, επιβάλλεται διοικητικό πρόστιμο από πεντάκόσια 
(500) έως ένα εκατομμύριο (1.000.000) ευρώ. 

11. Στους φορείς διαχείρισης αποβλήτων, σύμφωνα 
με το άρθρο 11 του ν. 4042/2012, που δεν τηρούν τους 
όρους και υποχρεώσεις για την εναλλακτική διαχείριση, 
επιβάλλεται διοικητικό πρόστιμο από πεντακόσια (500) 
έως πενήντα χιλιάδες (50.000) ευρώ. 

12. Στον έμπορο που παραβαίνει τις υποχρεώσεις του 
που προβλέπονται στην παράγραφο 1 του άρθρου 6α 
επιβάλλεται πρόστιμο από διακόσια (200) μέχρι πέντε 
χιλιάδες (5.000) ευρώ. 

13. Οι κυρώσεις επιβάλλονται από το διοικητικό συμ¬ 
βούλιο του Ε.Ο.ΑΝ., ύστερα από κλήση του καθ' ου να 
εκθέσει τις απόψεις του μέσα σε προθεσμία δεκαπέντε 
(15) ημερών. Αν η παράβαση βεβαιώθηκε στα πλαίσια 
ελέγχου, σύμφωνα με το άρθρο 19Α, η σχετική έκθεση 
κοινοποιείται στον ελεγχόμενο μαζί με την κλήση του 
σε απολογία. Για την επιμέτρηση της κύρωσης λαμβά- 
νονται υπόψη κυρίως η σοβαρότητα της παράβασης, η 
συμμόρφωση ή μη στις υποδείξεις των αρμόδιων οργά¬ 
νων μετά τη διαπίστωση της παράβασης, οι παρόμοιες 
παραβάσεις στο παρελθόν και ο βαθμός υπαιτιότητας, 
το όφελος που έχει αποκομίσει ο παραβάτης από την 
παράβαση και τα οικονομικά του μεγέθη. Με την επι¬ 
φύλαξη της παραγράφου 8, με απόφαση του Δ.Σ. του 
Ε.Ο.ΑΝ., που αναρτάται στο διαδικτυακό τόπο που τηρεί 
ο Ε.Ο.ΑΝ., μπορεί να καθορίζονται αναλυτικές μεθοδο¬ 
λογίες προσδιορισμού των διοικητικών κυρώσεων ανά 
διαφορετική κατηγορία παραβάτη του ν. 2939/2001 και 
ανά είδος παράβασης, με βάση κατ' ελάχιστο τα προα- 
ναφερόμενα κριτήρια. 


14. Τα πρόστιμα που επιβάλλονται σύμφωνα με τον 
παρόντα, βεβαιώνονται από τον Ε.Ο.ΑΝ., εισπράττονται 
σύμφωνα με τις διατάξεις του ΚΕΔΕ και αποδίδονται στον 
Ε.Ο.ΑΝ.. Ειδικά, στην περίπτωση μη καταβολής του περι¬ 
βαλλοντικού τέλους του άρθρου 6Α το ποσό του τέλους 
που δεν καταβλήθηκε και του προστίμου βεβαιώνεται 
από τον Ε.Ο.ΑΝ. στη Δ.Ο.Υ. φορολογίας του υπόχρεου 
και εισπράττεται σύμφωνα με τις διατάξεις του Κώδικα 
Εισπράξεως Δημοσίων Εσόδων (ΚΕΔΕ). 

15. Αν διαπιστωθεί από την αξιολόγηση της ετήσιας 
έκθεσης της παραγράφου 11 του άρθρου 4Α ή ύστερα 
από διενέργεια ελέγχου του άρθρου 19Α ότι ο φορέας 
ΑΣΕΔ ή ΣΣΕΔ παρουσιάζει ουσιαστική απόκλιση από 
το επιχειρησιακό σχέδιο και τους όρους έγκρισής του, ο 
Ε.Ο.ΑΝ. θέτει ειδικούς όρους με προθεσμία συμμόρφω¬ 
σης και αν επί δύο (2) φορές το ΑΣΕΔ ή ΣΣΕΔ δεν συμ¬ 
μορφώνεται, ο Ε.Ο.ΑΝ. αφαιρεί την έγκριση οργάνωσης 
και λειτουργίας του ΑΣΕΔ ή ΣΣΕΔ.». 

Άρθρο 19 

1. Η παρ. 2 του άρθρου 24 του ν. 2939/2001 αντικα¬ 
θίσταται ως εξής: 

«2.0 Ε.Ο.ΑΝ. εδρεύει στην Αθήνα, έχει διοικητική και 
οικονομική αυτοτέλεια και υπάγεται στην εποπτείατου 
Υπουργού Περιβάλλοντος και Ενέργειας.» 

2. Η παρ. 3 του άρθρου 24 του ν. 2939/2001, όπως 
τροποποιήθηκε με την παρ. 1 του άρθρου 7 του ν. 3854/ 
2010, αντικαθίσταται ως εξής: 

«3. Σκοπός του Ε.Ο.ΑΝ. είναι η εφαρμογή της πολιτικής 
για την πρόληψη και την εναλλακτική διαχείριση των 
αποβλήτων συσκευασιών και των άλλων προϊόντων, 
καθώς και η εισήγηση στον Υπουργό Περιβάλλοντος 
και Ενέργειας για το σχεδίασμά της πολιτικής αυτής. Για 
την επίτευξη του σκοπού του ο Ε.Ο.ΑΝ., εκτός από όσα 
αναφέρονται στον παρόντα, έχει τις ακόλουθες αρμο¬ 
διότητες: α) Γνωμοδοτεί για οποιοδήποτε θέμα παρα- 
πέμπεται σε αυτόν από τον Υπουργό Περιβάλλοντος 
και Ενέργειας σχετικά με την εφαρμογή του παρόντος, 
β) Καταρτίζει και υποβάλλει στον Υπουργό Περιβάλ¬ 
λοντος και Ενέργειας και στην Ειδική Μόνιμη Επιτροπή 
Προστασίας Περιβάλλοντος της Βουλής των Ελλήνων, 
αα) ετήσια έκθεση προγραμματισμού σχετικά με την 
πρόβλεψη για τους στόχους που πρέπει να επιτευχθούν 
ανά ρεύμα αποβλήτου σύμφωνα με το ΕΣΔΑ καθώς και 
το σχεδίασμά του Ε.Ο.ΑΝ. για την επίτευξη αυτών, τα 
προγράμματα πρόληψης και εναλλακτικής διαχείρισης 
που πρόκειται να εκπονηθούν και να εφαρμοστούν εκ 
μέρους του Ε.Ο.ΑΝ. σύμφωνα με τα άρθρα 5 και 15, 
τα προγράμματα ενημέρωσης και ευαισθητοποίησης 
του κοινού που πρόκειται να εκτελέσει καθώς και τον 
οικονομικό προϋπολογισμό του επόμενου έτους και 
ββ) ετήσια έκθεση σχετικά με την εφαρμογή του πα¬ 
ρόντος, η οποία περιλαμβάνει, αναφορικά με το προη¬ 
γούμενο ημερολογιακό έτος, ιδίως τα εξής θέματα: την 
επίτευξη ή μη των εθνικών στόχων κατά την κρίσιμη 
χρονική περίοδο, την παρουσίαση των αιτίων τυχόν 
αποκλίσεων από αυτούς, καθώς και προτάσεις για την 
επίτευξή τους μέσα σε εύλογο χρονικό διάστημα, τα 
προγράμματα πρόληψης και εναλλακτικής διαχείρισης 

συσκευασιών και άλλων προϊόντων που εισηγήθηκε ή 
εκπόνησε ή εφάρμοσε ο Ε.Ο.ΑΝ. σύμφωνα με τα άρθρα 
5 και 15, την αξιολόγηση των ΣΕΔ με βάση τις σχετικές 
ετήσιες εκθέσεις τους, αναφορικά με την επίτευξη των 
στόχων τους και τη διαχείριση των πόρων τους, την 
έγκριση νέων ΣΕΔ ή την ανανέωση υφιστάμενων, τους 
ελέγχους που πραγματοποιήθηκαν, τις κυρώσεις που 
επιβλήθηκαν και τα πρόστιμα που εισπράχθηκαν, τις 
ενέργειες για την αντιμετώπιση μη ένταξης παραγωγών 
σε ΣΕΔ, την εκπόνηση ή ανάθεση μελετών και ερευνών, 
τα προγράμματα ενημέρωσης και ευαισθητοποίησης, 
τον οικονομικό απολογισμό του προηγούμενου έτους. 
Η οικεία έκθεση προγραμματισμού υποβάλλεται έως τις 
31 Δεκεμβρίου κάθε έτους για το επόμενο έτος και η έκ¬ 
θεση απολογισμού υποβάλλεται έως τις 15 Σεπτεμβρίου 
κάθε έτους για το προηγούμενο ημερολογιακό έτος και 
περίληψη αυτών αναρτάται στην ιστοσελίδα του Ε.Ο.ΑΝ.. 
Το περιεχόμενο της έκθεσης μπορεί να εξειδικεύεται πε¬ 
ραιτέρω με απόφαση του Υπουργού Περιβάλλοντος και 
Ενέργειας, γ) Εκπονεί ή αναθέτει μελέτες και χρηματοδο¬ 
τεί έρευνες που εξυπηρετούντο σκοπό του. δ) Εκτελεί και 
εφαρμόζει κάθε είδους εθνικά ή κοινοτικά προγράμματα 
που του ανατίθενται από τον Υπουργό Περιβάλλοντος 
και Ενέργειας για την υλοποίηση των στόχων του πα¬ 
ρόντος, με παράλληλη ανάληψη, απορρόφηση και δια¬ 
χείριση των σχετικών κονδυλίων της Ε.Ε.. ε) Συντονίζει 
τη δραστηριότητα των άλλων αρμόδιων φορέων του 
δημόσιου και ιδιωτικού τομέα για το σχεδίασμά και την 
εφαρμογή σχεδίων και προγραμμάτων εναλλακτικής δι¬ 
αχείρισης και παρέχει τη συνδρομή του όταν απαιτείται, 
στ) Συνάπτει συμφωνίες με φορείς ΣΣΕΔ ή ΑΣΕΔ για την 
επίτευξη των σκοπών του παρόντος, ζ) Συνεργάζεται 
με όργανα ή οργανισμούς άλλων χωρών, καθώς και με 
διεθνείς οργανισμούς για ανταλλαγή πληροφοριών και 
κατάρτιση κοινών προγραμμάτων, η) Οργανώνει συνέ¬ 
δρια και εκπαιδευτικά προγράμματα και θ) βεβαιώνει τα 
τέλη και τα πρόστιμα που επιβάλλονται σύμφωνα με τα 
άρθρα 6Α και 20Α.». 

3. Η παρ. 10 του άρθρου 24 του ν. 2939/2001, αντικα¬ 
θίσταται ως εξής: 

«10.0 Ε.Ο.ΑΝ. έχει τα δικονομικά προνόμια του Δημο¬ 
σίου. Τα προνόμια του Δημοσίου έχει και στην αναγκα¬ 
στική εκτέλεση και ιδίως εκείνα που αφορούν κατάταξη 
σε πλειστηριασμό ή πτώχευση.». 

Άρθρο 20 

Μετά το άρθρο 24 του ν. 2939/2001 προστίθενται άρ¬ 
θρα 24Α, 24Β, 24Γ, 24Δ, 24Ε, 24ΣΤ, 24Ζ, 24Η, 24Θ, 241, 
24ΙΑ, 24ΙΒ, 24ΙΓ, 24ΙΔ, 24ΙΕ, 24ΙΣΤ, 24ΙΖ, 24ΙΗ, 24ΙΘ, 24Κ, 
24ΚΑ, 24ΚΒ, 24ΚΓ, ως εξής: 

«Άρθρο 24Α 

1. Όργανα διοίκησης του Ε.Ο.ΑΝ. είναι το Διοικητικό 
Συμβούλιο (Δ.Σ.), ο Πρόεδρος του Δ.Σ. και ο Διευθύνων 
Σύμβουλος. 

2. Τα όργανα διοίκησης: α) εισηγούνται στον Υπουργό 
Περιβάλλοντος και Ενέργειας την πολιτική της πρόληψης 
δημιουργίας αποβλήτων και της εναλλακτικής διαχεί¬ 
ρισης των συσκευασιών και των άλλων προϊόντων και 
β) μεριμνούν για την επίτευξη των στόχων του παρόντος. 


3. Το διοικητικό συμβούλιο του Ε.Ο.ΑΝ. συγκροτείται 
από εκπροσώπους του δημόσιου και ιδιωτικού τομέα, 
αιρετούς εκπροσώπους των ΟΤΑ Α' Βαθμού, καθώς και 
εκπροσώπους συλλογικών φορέων και περιβαλλοντι¬ 
κών οργανώσεων. Με κοινή απόφαση των Υπουργών 
Οικονομικών και Περιβάλλοντος και Ενέργειας ορίζεται η 
αμοιβή του Προέδρου καιτουΔιευθύνοντος Συμβούλου 
του Ε.Ο.ΑΝ., καθώς και η αποζημίωση των μελών του 
διοικητικού συμβουλίου του Ε.Ο.ΑΝ.. 

Άρθρο 24Β 

Διοικητικό Συμβούλιο 

1 .Το διοικητικό συμβούλιο (Δ.Σ.) του Ε.Ο.ΑΝ. είναι εν- 
δεκαμελές και αποτελείται από τον Πρόεδρο, τον Διευ- 
θύνοντα Σύμβουλο και εννέα (9) τακτικά μέλη, συγκρο¬ 
τείται δε με απόφαση του Υπουργού Περιβάλλοντος και 
Ενέργειας. Ο Πρόεδρος, ο Διευθύνων Σύμβουλος, μαζί 
με τους αναπληρωματικούς τους, και πέντε (5) τακτι¬ 
κά μέλη, μαζί με τα αναπληρωματικά τους, επιλέγονται 
σύμφωνα με το άρθρο 8 του ν. 4369/2016 (Α' 33). Τα 
υπόλοιπα τέσσερα (4) τακτικά μέλη του Δ.Σ. ορίζονται, 
μαζί με τα αναπληρωματικά τους, ως ακολούθως: ένα (1) 
μέλος ορίζεται με απόφαση του Υπουργού Περιβάλλο¬ 
ντος και Ενέργειας, ένα μέλος (1) υποδεικνύεται από την 
Κεντρική Ένωση Δήμων Ελλάδος (Κ.Ε.Δ.Ε.), ένα (1) μέλος 
υποδεικνύεται από την Κεντρική Ένωση Επιμελητηρίων 
και ένα (1) μέλος προτείνεται, πλειοψηφικά, από τις περι¬ 
βαλλοντικές Μη Κυβερνητικές Οργανώσεις (Μ.Κ.Ο.) που 
έχουν προσκληθεί από τον Υπουργό. 

Μέχρι τη συγκρότηση του Δ.Σ., σύμφωνα με τα προη¬ 
γούμενα εδάφια της παρούσας, το Δ.Σ. συγκροτείται ως 
ακολούθως: ο Πρόεδρος και ο Διευθύνων Σύμβουλος, 
μαζί με τους αναπληρωματικούς τους, και τέσσερα (4) 
τακτικά μέλη, μαζί με τα αναπληρωματικά τους, ορί¬ 
ζονται με απόφαση του Υπουργού Περιβάλλοντος και 
Ενέργειας. Τα υπόλοιπα πέντε (5) τακτικά μέλη, μαζί με 
τα αναπληρωματικά τους, ορίζονται ως ακολούθως: ένα 
(1) μέλος ορίζεται με απόφαση του Υπουργού Εσωτερι¬ 
κών, ένα (1) μέλος ορίζεται με απόφαση του Υπουργού 
Οικονομίας και Ανάπτυξης, ένα (1) μέλος προτείνεται από 
την Κ.Ε.Δ.Ε., ένα (1) μέλος από την Κεντρική Ένωση Επι¬ 
μελητηρίων και ένα μέλος (1) προτείνεται πλειοψηφικά 
από τις περιβαλλοντικές Μ.Κ.Ο. που έχουν προσκληθεί 
από τον Υπουργό Περιβάλλοντος και Ενέργειας. 

2. Οι φορείς που εκπροσωπούνται στο Δ.Σ. υποχρε- 
ούνται μέσα σε τριάντα (30) ημέρες από τη σχετική έγ¬ 
γραφη πρόσκληση του Υπουργού Περιβάλλοντος και 
Ενέργειας να υποδείξουν τους εκπροσώπους τους με 
τους αναπληρωτές τους. Αν η προθεσμία αυτή παρέλ- 
θει άπρακτη, το διοικητικό συμβούλιο συγκροτείται από 
τα λοιπά μέλη μέχρι την υπόδειξη και το διορισμό των 
υπό κρίση εκπροσώπων. Αν παρέλθει η προθεσμία των 
τριάντα (30) ημερών χωρίς κάποιος φορέας, που εκπρο¬ 
σωπείται στο διοικητικό συμβούλιο, να έχει υποδείξει 
τον εκπρόσωπό του, ο Υπουργός Περιβάλλοντος και 
Ενέργειας μπορεί με απόφασή του να ορίσει αυτός το 
μέλος του Δ.Σ. 

3. Με την επιφύλαξη των άρθρων 7 και 8 του ν. 4369/ 
2016, η θητεία των μελών του Δ.Σ. ορίζεται σε τέσσερα 

(4) έτη και παρατείνεται αυτοδίκαια έως τον ορισμό νέου 
Δ.Σ.. Κατ' εξαίρεση η πρώτη θητεία του Διευθύνοντος 
Συμβούλου λήγει με τη λήξη της θητείας του πρώτου 
Δ.Σ. που ορίζεται μετά την έναρξη ισχύος του παρόντος. 

Σε περίπτωση θανάτου, αποβολής της ιδιότητας με την 
οποία διορίστηκαν ως μέλη, συνδρομής στα πρόσωπά 
τους λόγου που συνεπάγεται αντικειμενική αδυναμία 
άσκησης των καθηκόντων τους και παραίτησης, τα μέλη 
αντικαθίστανται για το υπόλοιπο της θητείας τους με 
τη διαδικασία των παραγράφων 1 και 2. Σε οποιαδήπο¬ 
τε περίπτωση, η θητεία μέλους του Δ.Σ. δεν μπορεί να 
υπερβαίνει τις δύο συνεχόμενες θητείες. 

4. Τα μέλη του Δ.Σ. πρέπει να έχουν γνώσεις και εμπει¬ 
ρία σε θέματα περιβάλλοντος ή εναλλακτικής διαχεί¬ 
ρισης. Η ιδιότητα μέλους του Δ.Σ. είναι ασυμβίβαστη 
με την ιδιότητα μετόχου ή εταίρου, μέλους οργάνου 
διοίκησης ή στελέχους που κατέχει θέση ευθύνης και 
πρόίσταται σε τμήμα, διεύθυνση ή γενική διεύθυνση, 
του φορέα ΣΣΕΔ ή επιχείρησης, η οποία εκτελεί εργασίες 
επεξεργασίας ή συλλογής και μεταφοράς αποβλήτων ή 
εν γένει εναλλακτική διαχείριση αποβλήτων συσκευασι- 
ών ή άλλων προϊόντων. Τα ασυμβίβαστα του προηγού¬ 
μενου εδαφίου ισχύουν και για τους συζύγους και τους 
συγγενείς των μελών του Δ.Σ. εξ αίματος ή εξ αγχιστείας 
μέχρι και δευτέρου βαθμού. 

5. Το Δ.Σ. συγκαλείται από τον Πρόεδρό του και συ¬ 
νεδριάζει τακτικά τουλάχιστον μία (1) φορά το μήνα. Το 
Δ.Σ. μπορεί να συγκληθεί εκτάκτως από τον Πρόεδρό 
του ή ύστερα από έγγραφο αίτημα προς τον Πρόεδρο 
τριών (3) τουλάχιστον μελών του. Στο αίτημα καθορίζε¬ 
ται και το προς συζήτηση θέμα. Ο Πρόεδρος διευθύνει 
τις συνεδριάσεις του Δ.Σ. και καθορίζει τα θέματα της 
ημερήσιας διάταξης. 

6. Στις συνεδριάσεις του Δ.Σ. παρίσταται, εφόσον ζη¬ 
τηθεί από τον Πρόεδρο του Δ.Σ., εκπρόσωπος της νομι¬ 
κής υπηρεσίας του Ε.Ο.ΑΝ., καθώς και εκπρόσωπος της 
αρμόδιας Διεύθυνσης του Ε.Ο.ΑΝ., κατά την παρουσί¬ 
αση εισηγήσεων αρμοδιότητάς της. Μπορεί επίσης να 
προσκληθεί εκπρόσωπος των εργαζομένων του Ε.Ο.ΑΝ., 
όταν συζητούνται εργασιακά θέματα. Στις συνεδριάσεις 
καλούνται και παρίστανται, εφόσον το επιθυμούν, τα 
αναπληρωματικά μέλη του Δ.Σ. χωρίς δικαίωμα ψήφου. 
Μπορεί, επίσης, να καλούνται και οι εκπρόσωποι των 
εγκεκριμένων ΑΣΕΔ και ΣΣΕΔ, όταν συζητούνται θέματα 
που τους αφορούν. 

Άρθρο 24Γ 

Αρμοδιότητες Διοικητικού Συμβουλίου 

1. Το Δ.Σ. χαράζει την πολιτική του Ε.Ο.ΑΝ. και καθορί¬ 
ζει τα μέσα εφαρμογής της για την πληρέστερη εκπλή¬ 
ρωση των σκοπών του. Ειδικότερα, το Δ.Σ.: 

α) Εισηγείται στον Υπουργό Περιβάλλοντος και Ενέρ¬ 
γειας: αα) τα προγράμματα πρόληψης και εναλλακτικής 
διαχείρισης αποβλήτων συσκευασιών και άλλων προ¬ 
ϊόντων, σύμφωνα με τα άρθρα 5 και 15, ββ) την υπο¬ 
χρεωτική εφαρμογή των προτύπων που έχουν εγκριθεί 
από τον ΕΛΟΤ για τις συσκευασίες και τα άλλα προϊό¬ 
ντα, σύμφωνα με τα άρθρα 6 και 16, γγ) τον επιμερι- 
σμό των υποχρεώσεων των παραγωγών συσκευασιών, 


σύμφωνα με το άρθρο 7, δδ) παρεκκλίσεις από τους 
ποσοτικούς στόχους που προβλέπονται στο άρθρο 10, 
εε) την έκδοση κανονισμών σχετικά με τη διαδικασία 
χορηγήσεων, ανανεώσεων, τροποποιήσεων, αναστολών 
ή ανακλήσεων των εγκρίσεων των συστημάτων εναλ¬ 
λακτικής διαχείρισης που προβλέπονται στο άρθρο 4Β, 
στστ) την τροποποίηση του ποσού των ανταποδοτικών 
τελών που προβλέπονται στο άρθρο 4Β, ζζ) τη σήμανση 
των συσκευασιών σύμφωνα με το άρθρο 11, ηη) τον 
καθορισμό ειδικότερων όρων και προϋποθέσεων για την 
εναλλακτική διαχείριση άλλων προϊόντων σύμφωνα με 
το άρθρο 17, θθ) ποσοτικούς στόχους για εναλλακτική 
διαχείριση άλλων προϊόντων σύμφωνα με το άρθρο 17, 
ιι) την απαγόρευση ή τον περιορισμό της χρήσης ορισμέ¬ 
νων υλικών, την επιβολή χρήσης κάποιας συγκεκριμένης 
σύνθεσης υλικών ή επαναχρησιμοποίηση ή εγγυοδοσία, 
ιαια) τη λήψη των αναγκαίων νομοθετικών και διοικητι¬ 
κών μέτρων για την αποτελεσματικότερη υλοποίηση των 
στόχων του παρόντος, ιβιβ) προγράμματα επενδύσεων 
για την προστασία του περιβάλλοντος, προκειμένου να 
γίνει σχετική χρηματοδότηση από το Δημόσιο ή διεθνείς 
οργανισμούς και ιγιγ) την τροποποίηση των άρθρων 241 
έως και 24Κ. 

β) Χορηγεί, ανανεώνει, τροποποιεί ή ανακαλεί τις 
εγκρίσεις των ατομικών ή συλλογικών συστημάτων 
εναλλακτικής διαχείρισης, σύμφωνα με τα άρθρα 4Α 
και 4Β. 

γ) Στις περιπτώσεις υπέρβασης του ειδικού αποθεμα- 
τικού κατά τα προβλεπόμενα στην παράγραφο 14 του 
άρθρου 4Α στους φορείς ΣΣΕΔ, θέτει όρους και προϋπο¬ 
θέσεις για τη χρήση του ποσού της υπέρβασης. 

δ) Αποφασίζει για τη μεταβίβαση στον Ε.Ο.ΑΝ. της 
έκτακτης εισφοράς, σύμφωνα με την παράγραφο 16 
του άρθρου 4Α. 

ε) Εγκρίνει την οργάνωση της εναλλακτικής διαχείρι¬ 
σης από τους ΟΤΑ Α' Βαθμού, σύμφωνα με την παρά¬ 
γραφο 2 του άρθρου 8. 

στ) Απευθύνει προς τα ΣΕΔ και τους παραγωγούς, είτε 
αυτεπαγγέλτως είτε ύστερα από αίτημα των οικονομι¬ 
κών παραγόντων ή τρίτου, οδηγίες ή συστάσεις για την 
εφαρμογή των διατάξεων του παρόντος και υποβάλλει 
προς το Υπουργείο Περιβάλλοντος και Ενέργειας προ¬ 
τάσεις σχετικές με θέματα πολιτικής αναφορικά με την 
πρόληψη και την εναλλακτική διαχείριση. 

ζ) Επιβάλλει διοικητικές κυρώσεις σύμφωνα με το άρ¬ 
θρο 20Α. 

η) Εντέλλεται, ύστερα από εισήγηση του Προέδρου, 
τη διενέργεια των ελέγχων που προβλέπονται στον πα¬ 
ρόντα νόμο. 

θ) Γνωμοδοτεί για οποιοδήποτε θέμα παραπέμπεται 
σε αυτό από τον Υπουργό Περιβάλλοντος και Ενέργειας 
σχετικά με την εφαρμογή του παρόντος. 

ι) Υποβάλλει εκθέσεις στο Υπουργείο Περιβάλλοντος 
και Ενέργειας σχετικά με την εφαρμογή του ν. 2939/2001. 

ια) Αναθέτει μελέτες και χρηματοδοτεί έρευνες που 
εξυπηρετούν το σκοπό του. 

ιβ) Συνάπτει συμφωνίες με ατομικά ή συλλογικά συ¬ 
στήματα εναλλακτικής διαχείρισης συσκευασίας άλλων 
προϊόντων για την επίτευξη των σκοπών του Ε.Ο.ΑΝ. 

ιγ) Αποφασίζει για τη διενέργεια προμηθειών και 
μισθώσεων, τη σύναψη συμβάσεων και την εκτέλεση 
έργων, τη διενέργεια κάθε δαπάνης που υπερβαίνει το 
ποσό της απευθείας ανάθεσης, όπως ορίζεται από τις 
κείμενες διατάξεις και τον οργανισμό του Ε.Ο.ΑΝ. 

ιδ) Εγκρίνει τον προϋπολογισμό, τον ισολογισμό και 
τον απολογισμό του Ε.Ο.ΑΝ. 

ιε) Ορίζει τους προϊσταμένους Διευθύνσεων, Τμημά¬ 
των και Γραφείων. 

ιστ) Αποφασίζει για κάθε υπηρεσιακό και πειθαρχικό 
θέμα του προσωπικού του Οργανισμού και επιλαμβάνε¬ 
ται για κάθε σχετικό θέμα. 

ιζ) Αποφασίζει για θέματα που παραπέμπονται σε αυτό 
από τον Πρόεδρο του Ε.Ο.ΑΝ. ή τον Υπουργό Περιβάλ¬ 
λοντος και Ενέργειας. 

2. Το Δ.Σ. μπορεί με απόφασή του να αναθέτει την 
άσκηση μέρους των αρμοδιοτήτων του στον Πρόεδρο 
του Δ.Σ. και στον Διευθύνοντα Σύμβουλο. 

3.0 Πρόεδρος του Δ.Σ. εκπροσωπείτον Ε.Ο.ΑΝ. δικα- 
στικώς και εξωδίκως. Αν απαιτείται από το νόμο αυτο¬ 
πρόσωπη παρουσία του Προέδρου για εκπροσώπηση 
του Ε.Ο.ΑΝ. ενώπιον δικαστηρίου ή άλλης αρχής, ο Πρό¬ 
εδρος μπορεί να εξουσιοδοτεί ειδικά μέλος του Δ.Σ. ή 
δικηγόρο του Ε.Ο.ΑΝ. 

4. Το Δ.Σ. ορίζει ως γραμματέα του υπάλληλο του Ορ¬ 
γανισμού με τον αναπληρωτή του. 

Άρθρο 24Δ 

Αρμοδιότητες του Διευθύνοντος Συμβούλου 

1. Ανώτατο εκτελεστικό όργανο του Ε.Ο.ΑΝ. είναι ο 
Διευθύνων Σύμβουλος. Έχει το δικαίωμα να αποφασίζει 
για κάθε ζήτημα το οποίο, κατά τον παρόντα ή σύμφωνα 
με άλλες διατάξεις της κείμενης νομοθεσίας, δεν έχει 
υπαχθεί στην αρμοδιότητα του Δ.Σ.. Οταν απουσιάζει ή 
κωλύεται, αναπληρώνεται για το εκτελεστικό του έργο 
από τον αρχαιότερο διευθυντή. 

2. Ειδικότερα, ο Διευθύνων Σύμβουλος: α) προΐσταται 
των υπηρεσιών και του προσωπικού του Ε.Ο.ΑΝ., διευθύ¬ 
νει και ελέγχει το έργο τους και λαμβάνει κάθε αναγκαίο 
μέτρο για την ομαλή λειτουργία τους, β) εισηγείται στο 
Δ.Σ. τον ορισμό των προϊσταμένων Διευθύνσεων, Τμη¬ 
μάτων και Γραφείων και αποφασίζει για την τοποθέτηση 
των υπαλλήλων σε Διευθύνσεις, Τμήματα και Γραφεία 
ύστερα από συνεργασία με τους προϊσταμένους των 
Διευθύνσεων, γ) αποφασίζει τη χορήγηση άδειας απου¬ 
σίας και μετακίνησης του προσωπικού του Ε.Ο.ΑΝ. εκτός 
έδρας, είτε στο εσωτερικό είτε στο εξωτερικό, δ) είναι 
πειθαρχικός προϊστάμενος του προσωπικού και μπο¬ 
ρεί να επιβάλει σε αυτό τις ποινές της επίπληξης και του 
προστίμου ίσου με τις αποδοχές ενός (1) μισθού, ενώ για 
την επιβολή ανώτερης ποινής εισηγείται σχετικά στο Δ.Σ., 
ε) έχει την ευθύνη της υλοποίησης των αποφάσεων του 
Δ.Σ., καθώς και του εγκεκριμένου από το Δ.Σ. επιχειρη¬ 
σιακού σχεδίου του Οργανισμού, δίνοντας έμφαση στην 
εκτέλεση των προγραμμάτων και στην επίτευξη των στό¬ 
χων. Σε τακτά χρονικά διαστήματα, τα οποία δεν μπορεί 
να υπερβαίνουν το τρίμηνο, υποβάλλει αναφορά στο 
Δ.Σ. του Ε.Ο.ΑΝ. για την πορεία των προγραμματισμένων 
δράσεων και τα αποτελέσματα των ενεργειών που έχουν 


υλοποιηθεί, στ) είναι αρμόδιος για την ανάληψη υποχρε¬ 
ώσεων σε βάρος των πιστώσεων του προϋπολογισμού 
του Ε.Ο.ΑΝ., ζ) εισηγείται στο Δ.Σ. προς έγκριση θέμα¬ 
τα αρμοδιότητας των υπηρεσιών του Ε.Ο.ΑΝ. αλλά και 
οποιοδήποτε άλλο θέμα κρίνει ότι απαιτείται, η) μπορεί 
να παραπέμπει στο Δ.Σ. θέματα αρμοδιότητάς του για 
λήψη απόφασης, θ) με απόφασή του μπορεί να αναθέτει 
στους διευθυντές του Οργανισμού να ασκούν παράλ¬ 
ληλα με αυτόν ορισμένες από τις αρμοδιότητές του, 
ι) αποφασίζει για τη διενέργεια προμηθειών και μισθώ¬ 
σεων, τη σύναψη, τροποποίηση και λύση συμβάσεων για 
προμήθεια αγαθών και για μισθώσεις, εκτέλεση έργων ή 
παροχή υπηρεσιών της στενότερης εποπτείαςτου, μέχρι 
του ποσού των είκοσι χιλιάδων (20.000) ευρώ, καθώς και 
για χορήγηση πάγιων προκαταβολών μέχρι του ποσού 
αυτού, εφόσον έχουν προβλεφθεί στον εγκεκριμένο από 
το Δ.Σ. προϋπολογισμό, ια) αποφασίζει για την εκποίηση 
ή την καταστροφή άχρηστου υλικού, καθορίζοντας και 
τον τρόπο πραγματοποίησής του, ιβ) εντέλλεται τη δι¬ 
ενέργεια έκτακτων και επειγόντων ελέγχων, ιγ) ζητά τη 
συνδρομή των ελεγκτικών οργάνων άλλων φορέων του 
Δημοσίου για τη διενέργεια ελέγχων, σύμφωνα με τον 
παρόντα στο πλαίσιο των κοινών αρμοδιοτήτων τους 
με τον Ε.Ο.ΑΝ., ιδ) ύστερα από καταγγελία εκ μέρους 
οικονομικών παραγόντων, όπως αυτοί ορίζονται στην 
παράγραφο 10του άρθρου 2 ή τρίτων ή και αυτεπαγγέλ- 
τως, μετά τη διενέργεια ελέγχου, καλεί τους παραβάτες 
να συμμορφωθούν με τις διατάξεις του παρόντος. 

Άρθρο 24Ε 

Πόροι του Ε.Ο.ΑΝ. 

1. Πόροι του Ε.Ο.ΑΝ. είναι οι Ετήσιες Εισφορές ΣΕΔ 
υπέρ Ε.Ο.ΑΝ., οι οποίες διαμορφώνονται ως εξής: α) Τα 
ΑΣΕΔ και ΣΣΕΔ, που δεν προβλέπουν χρηματικές εισφο¬ 
ρές από υπόχρεους, αποδίδουν στον Ε.Ο.ΑΝ. ετησίως 
ποσό ίσο με 4.000 ευρώ ανά περιφέρεια που περιλαμ¬ 
βάνεται στο πεδίο εφαρμογής τους και έως το ανώτατο 
ποσό των 20.000 ευρώ, β) Τα ΣΣΕΔ, στα οποία οι υπό¬ 
χρεοι παραγωγοί συσκευασιών και άλλων προϊόντων 
έχουν την υποχρέωση καταβολής χρηματικών εισφο¬ 
ρών, αποδίδουν ετησίως στον Ε.Ο.ΑΝ. ποσό ίσο με το 2% 
αυτών των ετήσιων χρηματικών εισφορών, όπως αυτές 
τιμολογήθηκαν κατά τη διάρκεια της προηγούμενης ετή¬ 
σιας διαχειριστικής περιόδου. 

2. Το ετήσιο ποσό που αποδίδουν τα ΣΕΔ στον Ε.Ο.ΑΝ. 
καταβάλλεται στο σύνολό του το πρώτο δεκαήμερο του 
μηνός Σεπτεμβρίου κάθε ημερολογιακού έτους: α) αντα¬ 
ποδοτικά τέλη για την έγκριση των συστημάτων εναλ¬ 
λακτικής διαχείρισης, β) τα πρόστιμα από διοικητικές 
κυρώσεις, γ) έσοδα που μπορεί να προκύψουν από την 
επιβολή οικονομικών μέτρων σχετικών με την εφαρμο¬ 
γή προγραμμάτων πρόληψης, δ) ενωσιακοί πόροι που 
διατίθενται για την εκπόνηση προγραμμάτων μελετών 
και ερευνών σχετικά με θέματα που ανάγονται στους 
σκοπούς του Ε.Ο.ΑΝ., ε) πρόσοδοι από την εκμετάλλευση 
περιουσιακών στοιχείων από επιχορηγήσεις ελληνικών 
και ξένων οργανισμών και από δωρεές ή κληρονομιές, 
στ) ειδικές εισφορές και χρηματοδοτήσεις από δημόσιες 
επιχειρήσεις, άλλους δημόσιους φορείς, διεθνείς οργανι- 

σμούς, ιδιωτικές επιχειρήσεις ή ιδιώτες, ζ) οι εισπράξεις 
από εκδόσεις και εν γένει δραστηριότητες του Ε.Ο.ΑΝ.. 

Οι πόροι του Ε.Ο.ΑΝ. διατίθενται για τις δαπάνες λει¬ 
τουργίας του και για τη μερική ή ολική χρηματοδότηση 
μελετών, προγραμμάτων, έργων ή δραστηριοτήτων 
Ο.Τ.Α. Α' βαθμού και δημόσιων ή ιδιωτικών φορέων για 
την επίτευξη των στόχων του παρόντος. 

Άρθρο 24ΣΤ 

Ανάληψη υποχρεώσεων, αναγνώριση, 

εκκαθάριση και εντολή πληρωμής εξόδων 

Για τη λήψη απόφασης και την εκτέλεση οποιοσδήποτε 
δαπάνης του Ε.Ο.ΑΝ. που υπερβαίνει τις 20.000 ευρώ 
απαιτείται έγκριση του Δ.Σ.. Δεν απαιτείται έγκριση για 
δαπάνες που προβλέπονται από τα εγκεκριμένα προ¬ 
γράμματα προμηθειών, καθώς και για πάγιες δαπάνες, 
όπως αποδοχές προσωπικού και μισθώματα. 

Άρθρο 24Ζ 

Επιτροπή Διαβούλευσης 

1. Συνιστάται επιτροπή μη αμειβόμενη για τη διαβού- 
λευση επί θεμάτων εναλλακτικής διαχείρισης με τους 
κοινωνικούς εταίρους και τους επαγγελματικούς φορείς 
που δραστηριοποιούνται στην εναλλακτική διαχείριση 
αποβλήτων, η οποία αποτελείται από: α) τον Πρόεδρο 
του Ε.Ο.ΑΝ., ως πρόεδρο, β) ένα μέλος του Δ.Σ. ως ανα¬ 
πληρωτή προέδρου, γ) έναν εκπρόσωπο του Υπουργεί¬ 
ου Περιβάλλοντος και Ενέργειας, δ) τον προϊστάμενο 
του Τμήματος Διαχείρισης Αστικών, Βιομηχανικών και 
Συναφών Αποβλήτων του Υπουργείου Περιβάλλοντος 
και Ενέργειας, ε) έναν εκπρόσωπο της Κ.Ε.Δ.Ε., στ) δύο 
εκπροσώπους συστημάτων εναλλακτικής διαχείρισης, 
οι οποίοι εναλλάσσονται ανά διετία, ζ) έναν εκπρόσωπο 
των επιχειρήσεων εναλλακτικής διαχείρισης αποβλήτων 
συσκευασιών και άλλων προϊόντων, η) έναν εκπρόσωπο 
του Συνδέσμου Επιχειρήσεων και Βιομηχανιών, θ) έναν 
εκπρόσωπο της Γενικής Συνομοσπονδίας Επαγγελματι- 
ών Βιοτεχνών Εμπόρων Ελλάδος, ι) έναν εκπρόσωπο της 
Ελληνικής Συνομοσπονδίας Εμπορίου και Επιχειρηματι¬ 
κότητας, ια) δύο εκπροσώπους των οικολογικών οργα¬ 
νώσεων, ιβ) δύο εκπροσώπους της Κεντρικής Ένωσης 
Επιμελητηρίων, ιγ) δύο εκπροσώπους των φορέων κοι¬ 
νωνικής αλληλέγγυας οικονομίας, ιδ) έναν εκπρόσωπο 
των εργαζομένων στον κλάδο της ανακύκλωσης και της 
διαχείρισης των αποβλήτων, ιε) έναν εκπρόσωπο των ερ¬ 
γαζομένων στους Ο.Τ.Α. στον κλάδο της καθαριότητας. 

Αν δεν υφίσταται επαγγελματική ένωση ή δευτερο¬ 
βάθμια οργάνωση των φορέων, ο Υπουργός Περιβάλ¬ 
λοντος και Ενέργειας καλεί τους φορείς να υποδείξουν 
τους εκπροσώπους τους και, σε περίπτωση αδυναμίας 
ορισμού εκπροσώπου, οι φορείς συμμετέχουν εκ περι¬ 
τροπής κατ' έτος στις συνεδριάσεις της Επιτροπής. 

2. Όταν συζητείται θέμα που αφορά συγκεκριμένο 
ρεύμα αποβλήτων που υπόκειται σε εναλλακτική δια¬ 
χείριση, στις συνεδριάσεις καλείται και εκπρόσωπος των 
ΣΕΔ που δραστηριοποιούνται σε αυτό το ρεύμα αποβλή¬ 
των, εφόσον δεν υπάρχει ήδη εκπρόσωπός τους. 

3.0 Ε.Ο.ΑΝ. μπορεί να ζητά τη γνωμοδότηση της Επι¬ 
τροπής Διαβούλευσης, ύστερα από εισήγηση του Δ.Σ., 


για θέματα που αφορούν τη ρύθμιση, οργάνωση, λει¬ 
τουργία και τα αποτελέσματα της εναλλακτικής διαχεί¬ 
ρισης στο πλαίσιο του παρόντος. 

4. Τα μέλη της επιτροπής υποδεικνύονται από τους 
φορείς που εκπροσωπούν και η Επιτροπή συγκροτείται 
με απόφαση του Υπουργού Περιβάλλοντος και Ενέργει¬ 
ας. Με την ίδια διαδικασία αντικαθίστανται τα μέλη της 
επιτροπής. Με όμοια απόφαση μπορεί να καθορίζεται 
κάθε θέμα σχετικό με την εκτέλεση του έργου της επι¬ 
τροπής. Η επιτροπή συγκαλείται κάθε τρεις (3) μήνες 
με μέριμνα του προέδρου της ή εκτάκτως εφόσον το 
ζητήσει ο πρόεδρος της επιτροπής ή το 1/3 των μελών. 

Άρθρο 24Η 

Ειδικές οικονομικές διατάξεις 

1. Η διαχειριστική περίοδος αρχίζει την 1 η Ιανουάριου 
και λήγει την 31 η Δεκεμβρίου. 

2. Ο Ε.Ο.ΑΝ. τηρεί τα λογιστικά του βιβλία κατά τη δι¬ 
πλογραφική μέθοδο, σύμφωνα μετά Ελληνικά Λογιστικά 
Π ρότυπα του ν. 4308/2014. 

3. Η ταμειακή διαχείριση του Ε.Ο.ΑΝ. γίνεται μέσω τή¬ 
ρησης έντοκων τραπεζικών λογαριασμών. 

Άρθρο 24Θ 

Αποφάσεις διενέργειας διαγωνισμών 

Για την έγκριση σύναψης συμβάσεων προμηθειών και 
υπηρεσιών, έργων και μελετών του Ε.Ο.ΑΝ., μπορεί να συ- 
ντάσσεται συνοπτικό τεχνικό δελτίο από το αρμόδιο για 
τη διοικητική υποστήριξη τμήμα, το οποίο περιλαμβάνει 
τουλάχιστον τη σκοπιμότητα και το γενικό αντικείμενο, 
το χαρακτηρισμό της δημοπρατούμενης προμήθειας, 
τον ενδεικτικό προϋπολογισμό, συμπεριλαμβανομένου 
του Φ.Π.Α., την επιλεγείσα διαδικασία ανάθεσης και την 
προβλεπόμενη διάρκεια της σύμβασης. 

Άρθρο 241 

Οργανωτική Διάρθρωση του Ε.Ο.ΑΝ. 

1. Στον Ε.Ο.ΑΝ. συνιστώνται τέσσερις (4) Διευθύνσεις: 
α) Διεύθυνση Οικονομικών, Διοικητικών Υπηρεσιών και 
Πληροφορικής, β) Διεύθυνση Εναλλακτικής Διαχείρισης, 
γ) Διεύθυνση Έρευνας, Πρόληψης και Επικοινωνίας, 
δ) Διεύθυνση Επιθεωρήσεων και Ελέγχων. 

2. Συνιστώνται στον Ε.Ο.ΑΝ. Νομική Υπηρεσία, Γραφείο 
Διαχείρισης Ποιότητας, καθώς και γραφείο Προέδρου και 
Διοικητικού Συμβουλίου. 

Άρθρο 24ΙΑ 

Διάρθρωση και αρμοδιότητες της Διεύθυνσης 

Οικονομικών, Διοικητικών Υπηρεσιών και 

Πληροφορικής 

1. Η Διεύθυνση Οικονομικών, Διοικητικών Υπηρεσιών 
και Πληροφορικής έχει την ευθύνη για το σχεδίασμά, 
την εφαρμογή και την υποστήριξη των οικονομικών, 
διαχειριστικών και διοικητικών διαδικασιών που απαι¬ 
τούνται για τη λειτουργία του Ε.Ο.ΑΝ.. Στο πλαίσιο των 
αρμοδιοτήτων της: 

α) έχει την ευθύνη της σύνταξης του προϋπολογισμού, 
τον οποίο εισηγείται για έγκριση στο Δ.Σ. του Ε.Ο.ΑΝ., 

β) μεριμνά για την παροχή έγκαιρων και αξιόπιστων 
στοιχείων για τον προϋπολογισμό του φορέα στο επο- 

πτεύον Υπουργείο, στο Γενικό Λογιστήριο του Κράτους 
και στο Υπουργείο Οικονομικών, 
γ) μεριμνά για την πιστή τήρηση των στόχων ισοζυγί¬ 
ου, των ανωτάτων ορίων Ε.Ο.ΑΝ. του προϋπολογισμού 
και του Μ.Π.Δ.Σ., για τη μη συσσώρευση ληξιπρόθεσμων 
οφειλών, καθώς και για την ανάληψη υποχρεώσεων από 
τον Ε.Ο.ΑΝ., ώστε να διενεργούνται δαπάνες μόνον εφό¬ 
σον υπάρχει αντίστοιχη πίστωση στον οικείο προϋπο¬ 
λογισμό, 

δ) υπογράφει αρμοδίως τις βεβαιώσεις επί των σχεδί¬ 
ων των σχετικών πράξεων, για την ύπαρξη της απαιτού- 
μενης πίστωσης και για τη μη υπέρβαση του οριζόμενου 
κάθε φορά από το αρμόδιο όργανο ποσοστού διάθεσης 
της πίστωσης, 

ε) υποβάλλει αρμοδίωςτις εκθέσεις προςτην αρμόδια 
Δ.Υ.Ε.Ε. σύμφωνα με τις διατάξεις του ν. 4270/2014 (Α' 
143) όπως ισχύει και των διατάξεων του π.δ. 80/2016 
(Α' 145), 

στ) υποβάλλει αρμοδίως τις εκθέσεις επί διαφωνιών με 
τον διατάκτη ως προς τη νομιμότητα και κανονικότητα 
των εκκαθαριζόμενων δαπανών και την υποβολή της 
μετά του σχετικού φακέλου στη Διεύθυνση Συντονισμού 
και Ελέγχου ΕφαρμογήςΔημοσιολογιστικών Διατάξεων 
με σχετική κοινοποίηση στην αρμόδια Γενική Διεύθυνση 
Δημοσιονομικών Ελέγχων του Γενικού Λογιστηρίου του 
Κράτους (Γ.Λ.Κ.), σύμφωνα με τα οριζόμενα στην παρ. 1 
του άρθρου 26 του ν. 4270/2014, 
ζ) υποβάλλει αρμοδίωςτις εκθέσεις προςτην αρμόδια 
Υπηρεσία προκειμένου να κινηθεί η προβλεπόμενη από 
τις κείμενες διατάξεις διαδικασία του επιτόπιου ελέγχου, 
η) παρέχει υποστήριξη για την ορθολογική αξιοποίηση 
των πόρων του Ε.Ο.ΑΝ. βάσει των γενικών αρχών και κα¬ 
νόνων για τη δημοσιονομική διαχείριση του ν. 4270/2014 
με εισήγησή του στο Δ.Σ. του Ε.Ο.ΑΝ., 
θ) διενεργεί τις δημοσιονομικές δεσμεύσεις, 
η) εγκρίνει τις ετήσιες οικονομικές καταστάσεις του 
Οργανισμού, 

ι) έχει την ευθύνη για την εύρυθμη λογιστική και τα¬ 
μειακή διαχείριση, 

ια) έχει την ευθύνη για τη διαχείριση και την αξιολό¬ 
γηση του ανθρώπινου δυναμικού, 
ιβ) έχει την ευθύνη για το σχεδίασμά και την εκτέλεση 
των αναγκαίων προμηθειών, 
ιγ) έχει την ευθύνη για τη διοικητική υποστήριξη των 
Υπηρεσιακών Μονάδων, 
ιδ) έχει την ευθύνη της διοικητικής μέριμνας, 
ιε) έχει την ευθύνη του προσδιορισμού, του σχεδια- 
σμού και της κάλυψης των αναγκών του οργανισμού 
σε πληροφοριακά συστήματα, βάσεις δεδομένων και 
διαδικτυακές εφαρμογές, 

ιστ) έχει την ευθύνη της παροχής τεχνικής υποστήρι¬ 
ξης, εκπαίδευσης και ενημέρωσης στους χρήστες των 
υπηρεσιών πληροφορικής του Οργανισμού, 
ιζ) έχει την ευθύνη της λειτουργίας του δικτυακού τό¬ 
που του Ε.Ο.ΑΝ.. 

2. Η Διεύθυνση Οικονομικών, Διοικητικών Υπηρεσι¬ 
ών και Πληροφορικής διαρθρώνεται σε πέντε τμήμα¬ 
τα: α) Τμήμα Οικονομικής Διαχείρισης και εκτέλεσης 
Προϋπολογισμού, β) Τμήμα Εσόδων και Πληρωμών, 


γ) Τμήμα Προμηθειών, δ) Τμήμα Διοικητικών Υπηρεσιών 
και ε) Τμήμα Πληροφορικής και Ηλεκτρονικής Διακυ¬ 
βέρνησης. Ο Προϊστάμενος της Διεύθυνσης Διοικητι¬ 
κού - Οικονομικού ασκεί καθήκοντα Προϊσταμένου των 
Οικονομικών Υπηρεσιών (Π.Ο.Υ.). 

3. Στις αρμοδιότητες του Τμήματος Οικονομικής Δι¬ 
αχείρισης και εκτέλεσης Προϋπολογισμού υπάγονται: 

α) η κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και η καταχώρηση των αναλαμβανόμενων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, 

β) ο έλεγχος τήρησης των περί ανάληψης υποχρεώσε¬ 
ων διατάξεων και η σύνταξη βεβαίωσης επί των σχεδίων 
των σχετικών πράξεων για την ύπαρξη της απαιτούμενης 
πίστωσης και για τη μη υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης, 

γ) η σύνταξη έκθεσης προς την αρμόδια Δημοσιονομι¬ 
κή Υπηρεσία Εποπτείας και Ελέγχου (Δ.Υ.Ε.Ε.) σύμφωνα 
με τις διατάξεις του ν. 4270/2014 όπως ισχύει και των 
διατάξεων του π.δ. 80/2016, 
δ) η συλλογή όλων των απαραίτητων και νόμιμων 
δικαιολογητικών πληρωμής των δαπανών (εκτός αυ¬ 
τών που διαβιβάζονται από το Τμήμα Προμηθειών), ο 
έλεγχος νομιμότητας και κανονικότητας, η τήρηση των 
λογιστικών βιβλίων που προβλέπονται από τις ισχύουσες 
διατάξεις και η εκκαθάριση όλων των δαπανών με βάση 
πλήρη και νόμιμα δικαιολογητικά, 
ε) η έκδοση χρηματικών ενταλμάτων για την πληρωμή 
των δαπανών, μέσα στα καθοριζόμενα κατά μήνα όρια 
πληρωμών και εντός των προβλεπόμενων προθεσμιών 
από το ενωσιακό και εθνικό κανονιστικό πλαίσιο, 
στ) η σύνταξη έκθεσης επί διαφωνιών με τον διατά- 
κτη ως προς τη νομιμότητα και κανονικότητα των εκ- 
καθαριζόμενων δαπανών και η υποβολή της μετά του 
σχετικού φακέλου στο Γ.Λ.Κ. σύμφωνα με τα οριζόμενα 
στο ν. 4270/2014, 

ζ) η σύνταξη έκθεσης προς την αρμόδια Υπηρεσία 
προκειμένου να κινηθεί η προβλεπόμενη από τις κείμε¬ 
νες διατάξεις διαδικασία του επιτόπιου ελέγχου, 
η) η εισήγηση για τον καταλογισμό δημοσίων υπολό¬ 
γων και αχρεωστήτως λαβόντων, 
θ) η εκτέλεση δικαστικών αποφάσεων από τις οποίες 
προκύπτει επιβάρυνση στον προϋπολογισμό του φορέα 
και κοινοποίηση στη Δ.Υ.Ε.Ε. των δικαστικών αποφά¬ 
σεων, 

ι) η έκδοση ενταλμάτων για τη μεταβίβαση πιστώσεων 
σε δευτερεύοντες διατάκτες, 
ια) η παροχή βεβαίωσης επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Ε.Ο.ΑΝ. για την ύπαρ¬ 
ξη σχετικών προβλέψεων στον προϋπολογισμό του, 
ιβ) η παροχή στοιχείων, βεβαιώσεων και οδηγιών ανα¬ 
φορικά με αποδοχές, πρόσθετες αμοιβές, αποζημιώσεις, 
κρατήσεις κ.λπ., για το πάσης φύσεως προσωπικό του 
Ε.Ο.ΑΝ., 

ιγ) η τήρηση μισθολογικών Μητρώων, καθώς και στοι¬ 
χείων για τα ταμεία κοινωνικής ασφάλισης πάσης φύσε¬ 
ως προσωπικού του Ε.Ο.ΑΝ., 

ιδ) η παροχή οικονομικών στοιχείων για τη συνταξιο- 
δότηση υπαλλήλων, 

ιε) η παρακολούθηση της εργατικής, ασφαλιστικής και 
φορολογικής νομοθεσίας, 

ιστ) η συνεργασία με τα Τμήματα και τις Διευθύνσεις 
του Ε.Ο.ΑΝ. για την κατάρτιση του ενοποιημένου προϋ¬ 
πολογισμού του οργανισμού. 

4. Στις αρμοδιότητες του Τμήματος Εσόδων και Πλη¬ 
ρωμών υπάγονται: 

α) η παραγωγή ηλεκτρονικών εντολών μεταφοράς 
και πίστωσης λογαριασμού προς τις Τράπεζες για την 
εξόφληση των εκδιδόμενων χρηματικών ενταλμάτων, 
β) η μέριμνα γιατη διενέργεια συμψηφισμών και από¬ 
δοση στο Δημόσιο και στα οικεία ασφαλιστικά ταμεία 
των οφειλών των δικαιούχων που αναγράφονται στις 
σχετικές βεβαιώσεις φορολογικών και ασφαλιστικών 
οφειλών, 

γ) η ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων, 

δ) η παρακολούθηση, επεξεργασία και αναφορά της 
συγκέντρωσης εσόδων του Ε.Ο.ΑΝ., 
ε) ο έλεγχος των δικαιολογητικών και των υποστηρι¬ 
κτικών στοιχείων των εσόδων, η έκδοση των νόμιμων 
παραστατικών και η αποστολή τους στους δικαιούχους, 
στ) η ενημέρωση της Διεύθυνσης Οικονομικών, Διοι¬ 
κητικών Υπηρεσιών και Πληροφορικής για διαφορές ή 
αποκλίσεις μεταξύ των δικαιολογητικών και των υποστη¬ 
ρικτικών στοιχείων των εσόδων και των εισπρακτέων και 
η σύνταξη εισήγησης για τη διενέργεια ελέγχων, 
ζ) η σύνταξη εισήγησης για την καλύτερη εκμετάλλευ¬ 
ση των ιδίων πόρων του Ε.Ο.ΑΝ. 

5. Στις αρμοδιότητες του Τμήματος Προμηθειών υπά¬ 
γονται: 

α) η έγκαιρη συγκέντρωση αιτημάτων αναγκών προ¬ 
μηθειών από το σύνολο των υπηρεσιών του Ε.Ο.ΑΝ. και 
η κατάρτιση του Ενιαίου Προγράμματος Προμηθειών 
πάσης φύσεως υλικών, εξοπλισμού και εφοδίων για τις 
ανάγκες των υπηρεσιών και γιατη συντήρηση και απο¬ 
κατάσταση κάθε είδους εξοπλισμού (ηλεκτρονικού, μη¬ 
χανολογικού και εξοπλισμού πληροφορικής), 
β) ο προγραμματισμός και η υλοποίηση των τακτικών 
και έκτακτων προμηθειών και η άμεση και έγκαιρη πα¬ 
ροχή στοιχείων στη Διεύθυνση για την κατάρτιση του 
ετήσιου τακτικού προϋπολογισμού, 
γ) η διενέργεια των απαραίτητων διαδικασιών για τη 
σύναψη και εποπτεία εκτέλεσης συμβάσεων προμήθει¬ 
ας ειδών και παροχής υπηρεσιών/έργων, που αφορούν 
στις υπηρεσίες του Ε.Ο.ΑΝ. κατόπιν σχετικού αιτήματος 
από τις κατά περίπτωση αρμόδιες οργανικές μονάδες 
του Ε.Ο.ΑΝ. και σύμφωνα με τους γενικούς και ειδικούς 
όρους και τις απαιτούμενες τεχνικές προδιαγραφές, οι 
οποίες απαραίτητα συνοδεύουν το αίτη μα των αρμόδιων 
υπηρεσιών, 

δ) η συγκέντρωση και ο έλεγχος της πληρότητας των 
νόμιμων δικαιολογητικών των ανωτέρω δαπανών, μετά 
την ολοκλήρωση των διαδικασιών, και η διαβίβαση τους 
στο τμήμα Οικονομικής Διαχείρισης και εκτέλεσης Προ¬ 
ϋπολογισμού για εκκαθάριση και πληρωμή, 


ε) η τήρηση και επεξεργασία ηλεκτρονικού αρχείου με 
τα στοιχεία της διαγωνιστικής διαδικασίας και των συμ¬ 
βάσεων, η διαχείριση και παρακολούθηση συμβάσεων 
που διενεργεί η Διεύθυνση, 
στ) η συνεργασία με το αρμόδιο τμήμα για την ενημέ¬ 
ρωση του Μητρώου Δεσμεύσεων, 
ζ) η μέριμνα για την παραλαβή, διαχείριση, αποθή¬ 
κευση και διακίνηση υλικών για την τήρηση σχετικού 
αρχείου καθώς και για την καταστροφή και εκποίηση 
του άχρηστου υλικού και άλλων περιουσιακών στοιχείων 
του Ε.Ο.ΑΝ., 

η) η παρακολούθηση και ενημέρωση για τις αναλώσεις 
και την ανάγκη ανανέωσης των αποθεμάτων του Ε.Ο.ΑΝ. 
και ο ορισμός διαχειριστών αναλωσίμου και μη υλικού, 
θ) η συγκέντρωση και ο έλεγχος της πληρότητας των 
νόμιμων δικαιολογητικών όλων των λειτουργικών δα¬ 
πανών του Ε.Ο.ΑΝ., συμπεριλαμβανομένων ιδίως της 
ύδρευσης, του ηλεκτρικού ρεύματος, του φυσικού αε¬ 
ρίου, των μισθωμάτων, των τηλεπικοινωνιακών τελών, 
των κοινόχρηστων δαπανών των υπηρεσιών, των ταχυ¬ 
δρομικών τελών, της κίνησης και κυκλοφορίας των υπη¬ 
ρεσιακών αυτοκινήτων, και η διαβίβασή τους στο τμήμα 
Οικονομικής Διαχείρισης για εκκαθάριση και πληρωμή, 
ι) η μέριμνα για τη συντήρηση, την επισκευή και την 
ασφάλεια κτιρίων, εγκαταστάσεων και εξοπλισμού (ηλε- 
κτρολογικές, υδραυλικές και λοιπές εργασίες συντήρη¬ 
σης, λήψη αναφορών βλαβών και επισκευή αυτών), την 
καθαριότητα, τη φύλαξη των χώρων του Ε.Ο.ΑΝ., υπηρε¬ 
σιακών αυτοκινήτων/δικύκλων, καθώς και τη λειτουργία 
του ιατρείου, 

ια) η εισήγηση για τον ορισμό υπευθύνων για θέματα 
ασφάλειας και υγείας των εργαζομένων και πυρασφά¬ 
λειας των κτιρίων, 

ιβ) η εξασφάλιση της προσβασιμότητας και λοιπών 
διευκολύνσεων για τα άτομα με ειδικές ανάγκες στους 
χώρους λειτουργίας του Ε.Ο.ΑΝ., 
ιγ) η υλοποίηση των απαραίτητων διαδικασιών μίσθω¬ 
σης ακινήτων για τη στέγαση των υπηρεσιών του Ε.Ο.ΑΝ., 
παρακολούθησης των σχετικών συμβάσεων και λύσης 
της μίσθωσης και οι διαδικασίες μετεγκατάστασης. 

6. Στις αρμοδιότητες του Τμήματος Διοικητικών Υπη¬ 
ρεσιών υπάγονται: 

α) η παρακολούθηση και τήρηση της εργατικής και 
ασφαλιστικής νομοθεσίας, της νομοθεσίας για την υγεία 
και ασφάλεια στην εργασία και της νομοθεσίας που διέ- 
πει τη λειτουργία του Οργανισμού σε ό,τι αφορά θέματα 
μισθοδοσίας και προμηθειών, 
β) η τήρηση των διαδικασιών που σχετίζονται με θέ¬ 
ματα προσλήψεων, αποσπάσεων, μετατάξεων, μεταφο¬ 
ρών, απολύσεων συνταξιοδότησης και γενικότερα κάθε 
είδους υπηρεσιακών μεταβολών του προσωπικού, 
γ) ο σχεδιασμός και η υλοποίηση εκπαιδευτικών ενερ¬ 
γειών διαρκούς επιμόρφωσηςτου προσωπικού του Ορ¬ 
γανισμού, σύμφωνα με τις εκπαιδευτικές ανάγκες, όπως 
διαμορφώνονται και καταγράφονται από τις αρμόδιες 
διευθύνσεις και τμήματα και σε συνεργασία με αυτές, 
δ) η διεκπεραίωση θεμάτων διοικητικής μέριμνας, τα 
οποία περιλαμβάνουν θέματα υγείας και ασφάλειας ερ¬ 
γαζομένων, πυρασφάλειας, καθαριότητας και φύλαξης 
των χώρων, 

ε) η τήρηση του κεντρικού πρωτοκόλλου των εισερ¬ 
χόμενων και εξερχόμενων εγγράφων του Οργανισμού, 
η εσωτερική διακίνηση των εγγράφων, η διεκπεραίωση 
της αλληλογραφίας και η έκδοση ακριβών αντιγράφων 
των εξερχόμενων εγγράφων, 
στ) η τήρηση αρχείου και ηλεκτρονικής βάσης με τα 
στοιχεία του υπηρετούντος ανθρώπινου δυναμικού του 
Ε.Ο.ΑΝ. και η έκδοση κάθε είδους βεβαιώσεων, πιστο¬ 
ποιητικών, πράξεων και στοιχείων που δύναται να χο¬ 
ρηγηθούν με βάση τις αρμοδιότητες και τα τηρούμενα 
αρχεία του Τμήματος, 

ζ) ο χειρισμός όλων των θεμάτων υπηρεσιακής κα¬ 
τάστασης και πειθαρχικού ελέγχου του υπηρετούντος 
ανθρώπινου δυναμικού του Ε.Ο.ΑΝ., 
η) η αναγνώριση προϋπηρεσίας του ανθρώπινου δυ¬ 
ναμικού του Ε.Ο.ΑΝ., 

θ) οι διαδικαστικές ενέργειες για την επιλογή και το¬ 
ποθέτηση των Προϊσταμένων των οργανικών μονάδων 
του Ε.Ο.ΑΝ., 

ι) ο χειρισμός θεμάτων για την πρακτική άσκηση στον 
Ε.Ο.ΑΝ. σπουδαστώνΤΕΙ και ΑΕΙ, 
ια) η μέριμνα για την κατάρτιση, αξιολόγηση και ανα- 
σχεδίαση περιγραμμάτων καθηκόντων και προσόντων 
των θέσεων εργασίας, οργάνωσης των υπηρεσιών και η 
επεξεργασία στοιχείων για την εκτίμηση των αναγκών 
του Ε.Ο.ΑΝ., 

ιβ) η εφαρμογή συστημάτων στοχοθεσίας και μεθό¬ 
δων μέτρησης της αποδοτικότητας και αποτελεσματικό- 
τητας, η αξιολόγηση των αποτελεσμάτων των μετρήσε¬ 
ων και η διατύπωση συγκεκριμένων προτάσεων για τη 
βελτίωση της λειτουργίας των υπηρεσιών του Ε.Ο.ΑΝ., 
ιγ) η συγκρότηση των προβλεπόμενων συλλογικών 
οργάνων, ομάδων εργασίας και επιτροπών του Ε.Ο.ΑΝ. 
και ο ορισμός εκπροσώπων του Ε.Ο.ΑΝ. σε συλλογικά 
όργανα, ομάδες εργασίας και επιτροπές Υπουργείων και 
άλλων φορέων, 

ιδ) η χορήγηση άδειας άσκησης ιδιωτικού έργου με 
αμοιβή, 

ιε) η χορήγηση πάσης φύσεως αδειών και ο χειρισμός 
κάθε συναφούς θέματος σχετικά με τις παρουσίες των 
υπαλλήλων καθώς και η μέριμνα για την έκδοση απο¬ 
φάσεων μετακίνησης εντός και εκτός επικράτειας των 
υπαλλήλων με οποιαδήποτε σχέση εργασίας. 

7. Στις αρμοδιότητες τουΤμήματος Πληροφορικής και 
Ηλεκτρονικής Διακυβέρνησης υπάγονται: 

α) ο σχεδιασμός, η ανάπτυξη, η διατήρηση και η ανα¬ 
βάθμιση των πληροφοριακών συστημάτων και των βά¬ 
σεων δεδομένων που απαιτούνται για την κάλυψη των 
αναγκών του Οργανισμού, όπως αυτές προσδιορίζονται 
από τις λοιπές διευθύνσεις και τμήματα, 
β) ο σχεδιασμός, η ανάπτυξη, η διατήρηση και ανα¬ 
βάθμιση των διαδικτυακών υπηρεσιών και εφαρμογών 
του Οργανισμού, όπως ο ιστότοπος και οι λογαριασμοί 
κοινωνικής δικτύωσης του Ε.Ο.ΑΝ., σε συνεργασία με 
τις κατά περίπτωση αρμόδιες διευθύνσεις και τμήματα, 
γ) η διαχείριση των υπηρεσιών διαδικτύου του Ε.Ο.ΑΝ., 
όπως ίηΐθίτίθΐ και θ-ιύίθΠ, καθώς και του δικτύου πληρο¬ 
φορικής και επικοινωνιών του Οργανισμού, 


δ) η παροχή τεχνικής υποστήριξης, συμβουλών, ενη¬ 
μέρωσης και εκπαίδευσης στους χρήστες των υπηρε¬ 
σιών πληροφορικής σε όλο το εύρος των υπηρεσιών 
του Ε.Ο.ΑΝ., 

ε) η διασφάλιση της ασφάλειας των συστημάτων πλη¬ 
ροφορικής και επικοινωνιών του Οργανισμού, 
στ) η μέριμνα για την ορθή λειτουργία, τη συντήρηση 
και αποκατάσταση βλαβών του εξοπλισμού πληροφο¬ 
ρικής και τηλεπικοινωνιών, 
ζ) η μέριμνα για την τηλεφωνική (σταθερή και κινητή) 
και τηλεπικοινωνιακή εξυπηρέτηση του Ε.Ο.ΑΝ., καθώς 
και η διακοπή συνδέσεων, επανασυνδέσεων γραμμών, 
κ.λπ.. 

Άρθρο 24ΙΒ 

Διάρθρωση και αρμοδιότητες της Διεύθυνσης 

Εναλλακτικής Διαχείρισης 

1. Η Διεύθυνση Εναλλακτικής Διαχείρισης έχει τις εξής 
αρμοδιότητες: 

α) εισηγείται στον Διευθύνοντα Σύμβουλο τη λήψη 
των αναγκαίων νομοθετικών και διοικητικών μέτρων 
για την αποτελεσματικότερη υλοποίηση των στόχων 
εναλλακτικής διαχείρισης του παρόντος, 
β) έχει την ευθύνη της παρακολούθησης της επίτευξης 
των ποσοτικών στόχων που τίθενται από τον παρόντα, 
γ) εισηγείται στο Δ.Σ. του Ε.Ο.ΑΝ. τη χορήγηση έγκρι¬ 
σης, τροποποίησης, ανανέωσης, καθώς και την αναστολή 
ή την ανάκληση της έγκρισης των Συστημάτων Εναλλα¬ 
κτικής Διαχείρισης, 

δ) έχει την εποπτεία της λειτουργίας των ΣΕΔ, 
ε) έχει την ευθύνη: 

αα) της σύνταξης των κανονισμών σχετικά με τη δια¬ 
δικασία έγκρισης, ανανέωσης, τροποποίησης, αναστο¬ 
λής και ανάκλησης της έγκρισης των ΣΕΔ, τους οποίους 
εισηγείται στο Δ.Σ. του Ε.Ο.ΑΝ., 
ββ) της σύνταξης των οδηγών της ετήσιας έκθεσης 
που κατατίθεται από τους φορείς ΣΣΕΔ και ΑΣΕΔ, κα¬ 
θώς και τους ΟΤΑ Α' βαθμού όπου απαιτείται, σχετικά με 
τον απολογισμό των δράσεων του προηγούμενου έτους 
και τον προγραμματισμό του αμέσως επόμενου έτους, 
τους οποίους εισηγείται για έγκριση στον Διευθύνοντα 
Σύμβουλο, 

γγ) της σύνταξης των προδιαγραφών αξιολόγησης των 
επιχειρησιακών σχεδίων και των ετήσιων απολογιστικών 
εκθέσεων των ΣΕΔ, καθώς και των ετήσιων απολογιστι¬ 
κών εκθέσεων των ΟΤΑ Α' βαθμού, τις οποίες εισηγείται 
για έγκριση στον Διευθύνοντα Σύμβουλο, 
δδ) της τήρησης του Εθνικού Μητρώου Παραγωγών 
(ΕΜΠΑ), 

εε) της τήρησης άλλων βάσεων δεδομένων που σχε¬ 
τίζονται με τις δραστηριότητες της εναλλακτικής δια¬ 
χείρισης, όπως του μητρώου χώρων που χρήζουν απο¬ 
κατάστασης, 

στστ) της παρακολούθησης της επίδοσης των ΟΤΑ 
Α' βαθμού και των ΦοΔΣΑ αλλά και των λιμένων και 
λιμενικών ταμείων στην ανακύκλωση αποβλήτων που 
εντάσσονται στην εναλλακτική διαχείριση, 
ζζ) της παρακολούθησης της επίδοσης των Υπόχρεων 
Φορέων Διαχείρισης Αποβλήτων που συνεργάζονται με 

φορείς ΣΣΕΔ ή ΑΣΕΔ μέσω του Ηλεκτρονικού Μητρώου 
Αποβλήτων (ΗΜΑ), 

ηη) της κατάρτισης εκθέσεων σχετικά με την εφαρμο¬ 
γή της εναλλακτικής διαχείρισης και της αποστολής τους 
προς τις εποπτεύουσες αρχές, 
στ) εισηγείται στον Διευθύνοντα Σύμβουλο: 
αα) για τροποποίηση του ποσού των ανταποδοτικών 
τελών, 

ββ) για παρεκκλίσεις από τους ποσοτικούς στόχους, 
γγ) σχετικά με τη σήμανση των συσκευασιών και άλ¬ 
λων προϊόντων. 

2. Η Διεύθυνση Εναλλακτικής Διαχείρισης συγκροτεί¬ 
ται από τα εξήςΤμήματα: 

α) Τμήμα Συστημάτων Εναλλακτικής Διαχείρισης, 
β) Τμήμα Υπόχρεων Παραγωγών και Φορέων Διαχεί¬ 
ρισης Αποβλήτων, 
γ) ΤμήμαΤοπικής Αυτοδιοίκησης. 

3. Στις αρμοδιότητες του Τμήματος Συστημάτων Εναλ¬ 
λακτικής Διαχείρισης υπάγονται: 

α) η αξιολόγηση των επιχειρησιακών σχεδίων των Συ¬ 
στημάτων Εναλλακτικής Διαχείρισης και η προετοιμασία 
του σχεδίου απόφασης αρχικής έγκρισης, ανανέωσης, 
τροποποίησης, αναστολής ή ανάκλησης, 
β) η εποπτεία της λειτουργίας των ΣΕΔ, στην οποία 
περιλαμβάνονται μεταξύ άλλων η παρακολούθηση της 
τήρησης των όρων χορήγησης των εγκρίσεων τους και 
των εγκεκριμένων επιχειρησιακών τους σχεδίων, η πα¬ 
ρακολούθηση των ποσοτικών στόχων, καθώς και η αξι¬ 
ολόγηση των ετήσιων απολογιστικών τους εκθέσεων και 
γενικότερα όποιων άλλων στοιχείων καταθέτουν τα ΣΕΔ 
ή ζητούνται από τον Ε.Ο.ΑΝ., 
γ) η προετοιμασία της εισήγησης για τροποποίηση 
των επιχειρησιακών σχεδίων των εγκεκριμένων ΣΕΔ, με 
πρωτοβουλία του Ε.Ο.ΑΝ., λαμβάνοντας υπόψη παραμέ¬ 
τρους όπως η υποχρέωση μείωσης του ειδικού αποθε- 
ματικού, η μη επίτευξη των στόχων και άλλα θέματα που 
προκύπτουν κατά την εποπτεία λειτουργίας των ΣΕΔ, 
δ) η σύνταξη των κανονισμών σχετικά με τη διαδικα¬ 
σία έγκρισης, ανανέωσης, τροποποίησης, αναστολής και 
ανάκλησης της έγκρισης των συστημάτων εναλλακτικής 
διαχείρισης, 

ε) η σύνταξη του οδηγού της ετήσιας έκθεσης που 
κατατίθεται από τους φορείς ΣΣΕΔ και ΑΣΕΔ σχετικά με 
τον απολογισμό των δράσεων του προηγούμενου έτους 
και τον προγραμματισμό του αμέσως επόμενου έτους, 
στ) η σύνταξη προδιαγραφών αξιολόγησης των επι¬ 
χειρησιακών σχεδίων και των ετήσιων απολογιστικών 
εκθέσεων, 

ζ) η κατάρτιση εκθέσεων σχετικά με την εφαρμογή της 
εναλλακτικής διαχείρισης, 

η) η αξιολόγηση της ανάγκης τροποποίησης του 
ύψους των ανταποδοτικών τελών των ΣΕΔ, 
θ) η αξιολόγηση της ανάγκης παρέκκλισης από τους 
ποσοτικούς στόχους, 

ι) η εισήγηση για τον καθορισμό ειδικότερων όρων και 
προϋποθέσεων για την εναλλακτική διαχείριση συσκευ¬ 
ασιών και άλλων προϊόντων, 
ια) η εισήγηση για τη λήψη των αναγκαίων νομοθετι¬ 
κών και διοικητικών μέτρων για την αποτελεσματικότερη 
υλοποίηση των στόχων του παρόντος, 


ιβ) η παρακολούθηση των ευρωπαϊκών πολιτικών και 
νομοθετικών εξελίξεων που αφορούν τη δραστηριότητα 
του τμήματος και εισήγηση στη Διεύθυνση για λήψη των 
αναγκαίων νομοθετικών και διοικητικών μέτρων. 

4. Στις αρμοδιότητες του Τμήματος Υπόχρεων Παρα¬ 
γωγών και Φορέων Διαχείρισης Αποβλήτων υπάγονται: 

α) η τήρηση του Εθνικού Μητρώου Παραγωγών 
(ΕΜΠΑ) προϊόντων ενταγμένων στην εναλλακτική δι¬ 
αχείριση, 

β) η ευθύνη για θέματα που αφορούν τη σήμανση των 
συσκευασιών και άλλων προϊόντων, 
γ) η τήρηση άλλων βάσεων δεδομένων που σχετίζο¬ 
νται με τις δραστηριότητες της εναλλακτικής διαχείρι¬ 
σης, όπως μητρώο χώρων που χρήζουν αποκατάστασης, 
δ) η παρακολούθηση της επίδοσηςτων Φορέων Διαχείρι¬ 
σης Αποβλήτων που συνεργάζονται με φορείς ΣΣΕΔ ή ΑΣΕΔ 
μέσω του Ηλεκτρονικού Μητρώου Αποβλήτων (ΗΜΑ), 
ε) η παρακολούθηση των ευρωπαϊκών πολιτικών και 
νομοθετικών εξελίξεων που αφορούν τη δραστηριότητα 
του τμήματος και η εισήγηση στη Διεύθυνση για λήψη 
των αναγκαίων νομοθετικών και διοικητικών μέτρων. 

5. Στις αρμοδιότητες του ΤμήματοςΤοπικής Αυτοδιοί¬ 
κησης υπάγονται: 

α) η παρακολούθηση της επίδοσης των ΟΤΑ Α' βαθ¬ 
μού και των ΦοΔΣΑ στην ανακύκλωση αποβλήτων που 
εντάσσονται στην εναλλακτική διαχείριση, αξιοποιώ- 
ντας και την πληροφορία που εισάγεται στο Ηλεκτρονι¬ 
κό Μητρώο Αποβλήτων (ΗΜΑ), η παροχή οδηγιών και 
κατευθύνσεων για βελτιστοποίηση της ανακύκλωσης, 
η παρακολούθηση της απόδοσης πράσινων σημείων, η 
καταγραφή και παρακολούθηση της προετοιμασίας για 
επαναχρησιμοποίηση, 

β) η σύνταξη του οδηγού της ετήσιας έκθεσης που 
κατατίθεται από τους ΟΤΑ Α' βαθμού ή τους ΦοΔΣΑ, 
σχετικά με τον απολογισμό των δράσεων του προη¬ 
γούμενου έτους και τον προγραμματισμό του αμέσως 
επόμενου έτους, 

γ) η σύνταξη προδιαγραφών αξιολόγησης των ετήσιων 
απολογιστικών εκθέσεων που υποβάλλουν οι ΟΤΑ Α' 
βαθμού ή οι ΦοΔΣΑ, 

δ) η αξιολόγηση των εκθέσεων που υποβάλλουν οι 
ΟΤΑ Α' βαθμού ή οι ΦοΔΣΑ για τα απόβλητα συσκευα- 
σίας σε εφαρμογή της παρ. 2 του άρθρου 8 του ν. 2939/ 
2001, 

ε) η εισήγηση της προσφορότερης δυνατής συμβιβα¬ 
στικής λύσης αν διαπιστώνεται ασυμφωνία μεταξύ των 
ΣΕΔ και των ΟΤΑ Α' βαθμού ή των ΦοΔΣΑ ή των φορέων 
κοινωνικής αλληλέγγυας οικονομίας του άρθρου 3 του 
ν. 4430/2016, αναφορικά με τους όρους σύναψης της 
σύμβασης συνεργασίας, 

στ) η παρακολούθηση των ευρωπαϊκών πολιτικών και 
νομοθετικών εξελίξεων που αφορούν τη δραστηριότητα 
του τμήματος και η εισήγηση στη Διεύθυνση για λήψη 
των αναγκαίων νομοθετικών και διοικητικών μέτρων. 

Άρθρο 24ΙΓ 

Διάρθρωση και αρμοδιότητες της Διεύθυνσης 

Έρευνας, Πρόληψης και Επικοινωνίας 
1. Η Διεύθυνση Έρευνας, Πρόληψης και Επικοινωνίας 
έχει τις εξής αρμοδιότητες: 




Τεύχος Α'170/08.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3349 


α) εισηγείται στο Δ.Σ. του Ε.Ο.ΑΝ. τον ετήσιο προ¬ 
γραμματισμό ερευνητικών δράσεων και μελετών του 
Οργανισμού, 

β) έχει την ευθύνη για τη διερεύνηση και ένταξη του 
οργανισμού σε ερευνητικές δράσεις, καθώς και για το 
συντονισμό της υλοποίησης των ερευνητικών προγραμ¬ 
μάτων και μελετών, 

γ) εισηγείται στον Διευθύνοντα Σύμβουλο σχέδιο προ¬ 
γραμμάτων πρόληψης για την έκδοση σχετικών κοινών 
υπουργικών αποφάσεων σε εφαρμογή των άρθρων 5 
και 15, 

δ) έχει την ευθύνη, σε συνεργασία με τις αρμόδιες υπη¬ 
ρεσίες του Υπουργείου Περιβάλλοντος και Ενέργειας, της 
παρακολούθησης της εφαρμογής των ενεργειών πρόλη¬ 
ψης σύμφωνα με το Εθνικό Σχέδιο Πρόληψης Δημιουρ¬ 
γίας Αποβλήτων, τις εθνικές πολιτικές και τις γενικότερες 
κατευθύνεις της Ευρωπαϊκής Επιτροπής, 
ε) έχει την ευθύνη της σύνταξης οδηγών αξιολόγησης 
της επίδοσης των δράσεων πρόληψης τους οποίους ει- 
σηγείται στον Διευθύνοντα Σύμβουλο του Ε.Ο.ΑΝ., 
στ) εισηγείται στο Δ.Σ. του Ε.Ο.ΑΝ. τον ετήσιο προ¬ 
γραμματισμό των δράσεων επικοινωνίας, δημοσιότητας 
και ευαισθητοποίησηςτου Ε.Ο.ΑΝ., 
ζ) έχει την ευθύνη της δημιουργίας συστημάτων πλη¬ 
ροφόρησης του κοινού, της παραγωγής ενημερωτικού 
υλικού και της υλοποίησης δράσεων και εκδηλώσεων 
για την προβολή της δραστηριότητας του οργανισμού 
στους εμπλεκόμενους φορείς και το κοινό, 
η) έχει την ευθύνη του περιεχομένου του δικτυακού 
τόπου του Ε.Ο.ΑΝ., 

θ) έχει την ευθύνη της σύνταξης και αποστολής των 
δελτίων τύπου του Ε.Ο.ΑΝ.. 

2. Η Διεύθυνση Έρευνας, Πρόληψης και Επικοινωνίας 
συγκροτείται από τα εξήςΤμήματα: 

α) Τμήμα Έρευνας και Πρόληψης. 

β) Τμήμα Επικοινωνίας και Δημοσίων Σχέσεων. 

3. Στις αρμοδιότητες του Τμήματος Έρευνας και Πρό¬ 
ληψης υπάγονται: 

α) η καταγραφή των αναγκών του Οργανισμού για 
μελέτες και ερευνητικά προγράμματα, σε συνεργασία 
με τα λοιπά τμήματα του Οργανισμού, 
β) η διερεύνηση και υποβολή προτάσεων, καθώς και 
η ένταξη του οργανισμού σε ευρωπαϊκά και εθνικά προ¬ 
γράμματα έρευνας και ανάπτυξης σχετικά με το αντικεί¬ 
μενο του Οργανισμού, 

γ) ο συντονισμός των δράσεων υλοποίησης των εγκε¬ 
κριμένων ερευνητικών προγραμμάτων και μελετών, 
δ) η παρακολούθηση της εφαρμογής των ενεργειών 
πρόληψης για την εναλλακτική διαχείριση, όπως η απα¬ 
γόρευση ή ο περιορισμόςτης χρήσης ορισμένων υλικών, 
η επιβολή χρήσης κάποιας συγκεκριμένης σύνθεσης υλι¬ 
κών ή η επιβολή υποχρέωσης επαναχρησιμοποίησης ή 
εγγυοδοσίας, 

ε) η παρακολούθηση, σε συνεργασία με τις αρμόδιες 
υπηρεσίες του Υπουργείου Περιβάλλοντος και Ενέργειας, 
της εφαρμογής του Εθνικού Σχεδίου Πρόληψης Δημι¬ 
ουργίας Αποβλήτων, 

στ) η σύνταξη οδηγών αξιολόγησης της επίδοσης των 
δράσεων πρόληψης, 


ζ) η παρακολούθηση των ευρωπαϊκών πολιτικών και 
νομοθετικών εξελίξεων που αφορούν τη δραστηριότητα 
του τμήματος και εισήγηση στη Διεύθυνση για λήψη των 
αναγκαίων νομοθετικών και διοικητικών μέτρων. 

4. Στις αρμοδιότητες του Τμήματος Επικοινωνίας και 
Δημοσίων Σχέσεων υπάγονται: 

α) η προετοιμασία του ετήσιου προγράμματος των 
δράσεων επικοινωνίας, δημοσιότητας και ευαισθητο- 
ποίησης του Ε.Ο.ΑΝ. σε συνεργασία με τα άλλα τμήματα 
του Οργανισμού, 

β) η παραγωγή έντυπου και ηλεκτρονικού υλικού για 
την προβολή της δραστηριότητας και των υπηρεσιών 
του Οργανισμού, 

γ) ο συντονισμός και η οργάνωση συνεδρίων, ενη¬ 
μερωτικών δράσεων, εκδηλώσεων και προγραμμάτων 
ευαισθητοποίησης των εμπλεκόμενων φορέων και του 
κοινού σε συνεργασία με την καθ' ύλη αρμόδια διεύθυν¬ 
ση ή το αρμόδιο τμήμα, 
δ) η σύνταξη και αποστολή δελτίων τύπου, 
ε) η μελέτη, εισήγηση και παρακολούθηση της εφαρ¬ 
μογής μέτρων για τη διευκόλυνση της επικοινωνίας και 
της εξυπηρέτησης των πολιτών με τις υπηρεσίες του 
Οργανισμού, 

στ) η μέριμνα για την ορθή χρήση του σήματος και 
των συμβόλων του Οργανισμού, 
ζ) η μέριμνα για την καθημερινή αποδελτίωση του 
Τύπου σχετικά με θέματα που αφορούν τον Οργανι¬ 
σμό. 

Άρθρο 24ΙΔ 

Διάρθρωση και αρμοδιότητες της Διεύθυνσης 

Επιθεωρήσεων και Ελέγχων 
1. Η Διεύθυνση Επιθεωρήσεων και Ελέγχων έχει τις 
εξής αρμοδιότητες: 

α) εισηγείται στον Δ.Σ. του Ε.Ο.ΑΝ. προς έγκριση το 
ετήσιο πρόγραμμα των τακτικών επιθεωρήσεων και 
ελέγχων σε φορείς ΑΣΕΔ ή ΣΣΕΔ, υπόχρεους φορείς 
διαχείρισης αποβλήτων, υπόχρεους παραγωγούς και 
διαχειριστές αποβλήτων, 

β) εισηγείται στον Διευθύνοντα Σύμβουλο για κάθε 
έκτακτο ή επείγοντα έλεγχο που προκύπτει κατά τη δι¬ 
άρκεια του έτους, 

γ) εισηγείται στον Διευθύνοντα Σύμβουλο τα κριτήρια 
και τη διαδικασία επιλογής και αξιολόγησης επιθεωρη¬ 
τών και ελεγκτών, 

δ) έχει την ευθύνη της σύνταξης των προδιαγραφών 
επιθεωρήσεων και ελέγχου, τις οποίες εισηγείται για 
έγκριση στον Διευθύνοντα Σύμβουλο, 
ε) έχει την ευθύνη της διενέργειας των τακτικών και 
έκτακτων επιθεωρήσεων και ελέγχων και της τελικής 
αποτίμησης των αποτελεσμάτων τους, 
στ) εισηγείται στον Πρόεδρο την επιβολή κυρώσεων, 
όπου απαιτείται, 

ζ) εισηγείται στον Διευθύνοντα Σύμβουλο τις μεθοδο¬ 
λογίες υπολογισμού προστίμων για τις διάφορες κατηγο¬ 
ρίες παραβάσεων και παραβατών με βάση τα κριτήρια 
που ορίζονται από τη νομοθεσία, 

η) προετοιμάζει αναφορά προς τον Διευθύνοντα Σύμ¬ 
βουλο σχετικά με την επίδοση και τα αποτελέσματα των 
ενεργειών της Διεύθυνσης, τουλάχιστον σε ετήσια βάση 
ή και όποτε άλλοτε ζητηθεί ή κριθεί απαραίτητο. 

2. Η Διεύθυνση Επιθεωρήσεων και Ελέγχων συγκρο¬ 
τείται από τα εξής Τμήματα: 

α) Τμήμα Διενέργειας Επιθεωρήσεων και Ελέγχων, 
β) Τμήμα Υποστήριξης Επιθεωρήσεων και Ελέγχων. 

3. Στις αρμοδιότητες του Τμή ματος Διενέργειας Επιθε¬ 
ωρήσεων και Ελέγχων υπάγονται: 

α) η προετοιμασία του ετήσιου προγράμματος των 
τακτικών επιθεωρήσεων και ελέγχων, καθώς και ο προ¬ 
γραμματισμός των έκτακτων επιθεωρήσεων και ελέγ¬ 
χων που προκύπτουν κατά τη διάρκεια του έτους, σε 
συνεργασία με τα τμήματα της Διεύθυνσης Εναλλακτικής 
Διαχείρισης και μετοΤμήμαΈρευνας και Πρόληψηςγια 
τα επιμέρους θέματα που αφορούν κάθε συνεργαζόμενο 
τμήμα, 

β) η σύνταξη των προδιαγραφών επιθεωρήσεων και 
ελέγχων, σε συνεργασία με τα τμήματα της Διεύθυνσης 
Εναλλακτικής Διαχείρισης και με τοΤμήμα Έρευνας και 
Πρόληψης, για τα επιμέρους θέματα που αφορούν κάθε 
συνεργαζόμενο τμήμα, 

γ) η ευθύνη της διενέργειας των τακτικών και έκτακτων 
επιθεωρήσεων και ελέγχων και της σύνταξης έκθεσης 
ελέγχου των αποτελεσμάτων, 
δ) η προετοιμασία της μεθοδολογίας υπολογισμού 
προστίμων για τις διάφορες κατηγορίες παραβάσεων 
και παραβατών, 

ε) η εισήγηση στο Δ.Σ. της έκθεσης ελέγχου και η ει¬ 
σήγηση της επιβολής κυρώσεων. 

4. Στις αρμοδιότητες του Τμήματος Υποστήριξης Επι¬ 
θεωρήσεων και Ελέγχων υπάγονται: 

α) η ευθύνη της έκδοσης και παρακολούθησης των 
εντολών μετακίνησης των επιθεωρητών/ελεγκτών και 
των συναφών με αυτές ενεργειών διεκπεραίωσης, 
β) η παρακολούθηση της εφαρμογήςτων αποφάσεων 
επιβολής κυρώσεων, 

γ) η τήρηση αρχείου διενεργηθέντων ελέγχων και επι¬ 
θεωρήσεων, 

δ) η παρακολούθηση των ευρωπαϊκών πολιτικών και 
νομοθετικών εξελίξεων που αφορούν τη δραστηριότητα 
του τμήματος και η εισήγηση στη Διεύθυνση για λήψη 
των αναγκαίων νομοθετικών και διοικητικών μέτρων. 

Άρθρο 24ΙΕ 
Νομική Υπηρεσία 

1. Στην αρμοδιότητα της Νομικής Υπηρεσίας υπάγο¬ 
νται ιδίως: 

α) η μέριμνα για την εξώδικη λύση των διαφορών του 
Οργανισμού με τρίτους και τους εργαζόμενους στον 
Ε.Ο.ΑΝ., καθώς και ο δικαστικός χειρισμός κάθε υπόθε¬ 
σης, στα πλαίσια της εξασφάλισης των συμφερόντων 
του Ε.Ο.ΑΝ., 

β) η υποβολή εκθέσεων στο Δ.Σ. σχετικά με την έκβα¬ 
ση δικαστικής ή διοικητικής υπόθεσης, 
γ) η γνωμοδότηση και παροχή νομικών συμβουλών για 
κάθε θέμα που κρίνει σκόπιμο ο Πρόεδρος του Δ.Σ. και ο 
Διευθύνων Σύμβουλος. Για το σκοπό αυτόν συνεργάζεται 


με τις υπηρεσίεςτου Ε.Ο.ΑΝ., οι όποιες υποχρεούνται να 
του χορηγούν τα αναγκαία για το σκοπό αυτόν στοιχεία, 
δ) η ευθύνη για την ενημέρωση των υπηρεσιών σχε¬ 
τικά με νομοθετικές ρυθμίσεις που αφορούν ή και ενδι¬ 
αφέρουν τον Ε.Ο.ΑΝ., 

ε) η ευθύνη για την τήρηση και ενημέρωση αρχείου 
των δικαστικών υποθέσεων και γνωμοδοτήσεων και τη 
φύλαξή τους, 

στ) η επιμέλεια των συμβάσεων που συνάπτει ο 
Ε.Ο.ΑΝ. με τρίτα μέρη, 

ζ) η συμβολή στη νομοτεχνική επεξεργασία των προ- 
τεινόμενων από τον Ε.Ο.ΑΝ. νομοθετικών και διοικητι¬ 
κών ρυθμίσεων. 

2. Στη Νομική Υπηρεσία παρέχεται γραμματειακή υπο¬ 
στήριξη από τις υπηρεσίεςτου Οργανισμού. 

Άρθρο 24ΙΣΤ 

Γραφείο Διαχείρισης Ποιότητας 

Στις αρμοδιότητες του Γραφείου Διαχείρισης Ποιότη¬ 
τας υπάγονται: 

α) η εφαρμογή των αρχών της Διοίκησης Ολικής Ποι¬ 
ότητας και η μελέτη και εισήγηση μέτρων προτυποποί¬ 
ησης των διοικητικών διαδικασιών, βάσει σύγχρονων 
διεθνών, ευρωπαϊκών και εθνικών προτύπων για συστή¬ 
ματα διαχείρισης, 

β) η μελέτη, η εισήγηση και η παρακολούθηση της 
εφαρμογής μέτρων για την απλούστευση γραφειοκρατι¬ 
κών τύπων και διαδικασιών και την κατάργηση περιττών 
διατυπώσεων, 

γ) η εφαρμογή συστημάτων στοχοθεσίας και μεθόδων 
μέτρησης της αποδοτικότητας και αποτελεσματικότη- 
τας, η αξιολόγηση των αποτελεσμάτων των μετρήσεων 
και η διατύπωση συγκεκριμένων προτάσεων για τη βελ¬ 
τίωση της λειτουργίας των υπηρεσιών του Οργανισμού, 
δ) η σύνταξη και περιγραφή των θέσεων εργασίας και 
των καθηκόντων του προσωπικού σε συνεργασία με τις 
αρμόδιες Διευθύνσεις και Τμήματα, καθώς και η εισήγη¬ 
ση προς έγκριση από τον Διευθύνοντα Σύμβουλο. 

Άρθρο 24ΙΖ 

Γραφείο Προέδρου και Διοικητικού Συμβουλίου 
Το Γραφείο Προέδρου και Διοικητικού Συμβουλίου 
είναι αρμόδιο για τη διοικητική υποστήριξη του Προέ¬ 
δρου στην άσκηση των αρμοδιοτήτων του, καθώς και 
για τη γραμματειακή υποστήριξη της λειτουργίας του 
Διοικητικού Συμβουλίου του Ε.Ο.ΑΝ,.Το Γραφείο υπάγε¬ 
ται απευθείας στον Πρόεδρο του Ε.Ο.ΑΝ.. Η υποστήριξη 
περιλαμβάνει: 

α) την προετοιμασία των θεμάτων της ημερήσιας δι¬ 
άταξης των συνεδριάσεων, σε συνεργασία με τις κάθε 
φορά αρμόδιες Υπηρεσιακές Μονάδες του Ε.Ο.ΑΝ., 
β) τη σύνταξη και την κοινοποίηση της ημερήσιας διά¬ 
ταξης των συνεδριάσεων στα μέλη του Δ.Σ. του Ε.Ο.ΑΝ., 
γ) την πρόσκληση των μελών για τη συμμετοχή τους 
στις συνεδριάσεις, 

δ) την τήρηση των πρακτικών κατά τη διάρκεια των 
συνεδριάσεων, 

ε) την επιμέλεια σύνταξης των πρακτικών, καθώς και 
τη μέριμνα για την υπογραφή και τη δημοσίευσή τους, 

στ) την έκδοση των επίσημων αντιγράφων των πρα¬ 
κτικών ή αποσπασμάτων τους, 
ζ) τη διαβίβαση των αποφάσεων του Δ.Σ. του Ε.Ο.ΑΝ. 
στις εμπλεκόμενες Υπηρεσιακές Μονάδες, 
η) την τήρηση των βιβλίων αποφάσεων και γνωμοδο¬ 
τήσεων του Δ.Σ. του Ε.Ο.ΑΝ., 
θ) την τήρηση του βιβλίου καταχώρησης των προ¬ 
σκλήσεων των συνεδριάσεων, 
ι) την τήρηση του αρχείου των εισηγήσεων, των πρα¬ 
κτικών και των αποφάσεων του Δ.Σ. του Ε.Ο.ΑΝ., 
ια) τη διοικητική υποστήριξη των μελών του Δ.Σ. του 
Ε.Ο.ΑΝ., 

ιβ) τη μέριμνα για τη γραμματειακή και διοικητική υπο¬ 
στήριξη του Προέδρου. 

Άρθρο 24ΙΗ 

Προσόντα διορισμού 

Τα προσόντα διορισμού του πάσης φύσεως προσω¬ 
πικού του Οργανισμού, καθορίζονται σύμφωνα με το 
π.δ. 50/2001 (Α' 39), για το προσοντολόγιο των υπαλλή¬ 
λων του δημόσιου τομέα. Με την προκήρυξη πλήρωσης 
θέσεων μπορεί να καθορίζονται πρόσθετα προσόντα 
διορισμού κατά κατηγορία, κλάδο και ειδικότητα. 

Άρθρο 2410 

Οργανικές θέσεις 

1. Συνιστώνται οι κατωτέρω οργανικές θέσεις τακτικού 
προσωπικού του Οργανισμού, το οποίο θα απασχολείται 
με σχέση εργασίας ιδιωτικού δικαίου αορίστου χρόνου, 
και κατανέμονται στις ακόλουθες κατηγορίες και ειδικό¬ 
τητες ανά κλάδο: 

Είκοσι (20) θέσεις ΠΕ Μηχανικών 

Δέκα (10) θέσεις ΠΕ Περιβάλλοντος 

Δύο (2) θέσεις ΠΕ Γεωτεχνικών 

Μία (1) θέση ΤΕ Μηχανικών 

Εννέα (9) θέσεις ΠΕ Διοικητικού- Οικονομικού 

Δύο (2) θέσεις ΠΕ Πληροφορικής 

Μία (1) θέση ΤΕ Διοικητικού-Αογιστικού 

Μία (1) θέση ΤΕ Πληροφορικής 

Πέντε (5) θέσεις ΔΕ Διοικητικών Γραμματέων. 

Στις ανωτέρω οργανικές θέσεις δεν συμπεριλαμβάνε- 
ται η θέση του Προέδρου, του Διευθύνοντος Συμβούλου, 
δύο (2) θέσεις Νομικών Συμβούλων και μία (1) θέση Δι¬ 
κηγόρου. 

2. Με την προκήρυξη πλήρωσης θέσεων καθορίζε¬ 
ται ο αριθμός των υπαλλήλων που επιλέγονται για την 
πλήρωση κενών οργανικών θέσεων της παραγράφου 
1. Με απόφαση του Δ.Σ. του Οργανισμού, ύστερα από 
πρόταση του Διευθύνοντος Συμβούλου, κατανέμονται οι 
θέσεις στις διευθύνσεις και τα τμήματα του Οργανισμού. 

Άρθρο 24Κ 

Προϊστάμενοι Διευθύνσεων καιΤμημάτων 
1. Στις θέσεις Προϊσταμένων Διευθύνσεων και Προϊ¬ 
σταμένων τωνΤμημάτων της Διεύθυνσης Οικονομικών, 
Διοικητικών Υπηρεσιών και Πληροφορικής τοποθε¬ 
τούνται υπάλληλοι του προσωπικού του Ε.Ο.ΑΝ., που 
ανήκουν στην κατηγορία ΠΕ με ειδικότητες Διοικητι- 
κού-Οικονομικού. Στη θέση προϊσταμένου του Τμήμα¬ 


τος Πληροφορικής και Ηλεκτρονικής Διακυβέρνησης 
τοποθετούνται υπάλληλοι κατηγορίας και ειδικότητας 
ΠΕ Πληροφορικής. 

2. Στις θέσεις Προϊσταμένων Διεύθυνσης και Προϊ¬ 
στάμενων των Τμημάτων των λοιπών Διευθύνσεων του 
Οργανισμού τοποθετούνται υπάλληλοι του προσωπικού 
του Ε.Ο.ΑΝ., που ανήκουν στις κατηγορίες και ειδικότητες 
ΠΕ Μηχανικών και ΠΕ Περιβάλλοντος. 

Άρθρο 24ΚΑ 

Οι δαπάνες για την εκπλήρωση του σκοπού του Ε.Ο.ΑΝ. 
πραγματοποιούνται σύμφωνα με τον οικονομικό κανονι¬ 
σμό του που καταρτίζεται από τον Ε.Ο.ΑΝ. και εγκρίνεται 
με κοινή απόφαση των Υπουργών Οικονομικών και Πε¬ 
ριβάλλοντος και Ενέργειας. Ο Οικονομικός Κανονισμός 
ρυθμίζει τα σχετικά με την κατάρτιση, τροποποίηση και 
εκτέλεση του προϋπολογισμού, την αντιμετώπιση τυχών 
έκτακτων δαπανών, τον τρόπο και το περιεχόμενο της 
εισήγησης για την εκτέλεση δαπανών εκ μέρους του, 
καθώς και την παρακολούθηση της εκτέλεσης και πλη¬ 
ρωμής των δαπανών. 

Άρθρο 24ΚΒ 

1. Το Δ.Σ. του Ε.Ο.ΑΝ. μεριμνά για την κατάρτιση Κα¬ 
νονισμού Προσωπικού, ο οποίος εγκρίνεται με απόφαση 
του Υπουργού Περιβάλλοντος και Ενέργειας. 

2. Ο Κανονισμός Προσωπικού ρυθμίζει τα σχετικά 
με την εξέλιξη του προσωπικού και την επιλογή και 
τοποθέτηση αυτών σε θέση ευθύνης, την αξιολόγηση 
του προσωπικού, τα περιγράμματα θέσεων, το ωράριο 
απασχόλησης, την εξειδίκευση των αρμοδιοτήτων κάθε 
τμήματος, τον τρόπο αίτησης και χορήγησης κανονικών 
και έκτακτων αδειών, το πειθαρχικό δίκαιο των υπαλλή¬ 
λων του Ε.Ο.ΑΝ., με την επιφύλαξη των διατάξεων των 
άρθρων 103 έως 146 του ν. 3528/2007 (Α' 26) και κάθε 
άλλο συναφές θέμα. 

Άρθρο 24ΚΓ 

1. Οι θέσεις του προσωπικού του Ε.Ο.ΑΝ. καλύπτονται 
με προσλήψεις υπαλλήλων μέσω διαγωνισμού που διε¬ 
νεργεί σύμφωνα με τις διατάξεις του ν. 2190/1994 (Α'28), 
είτε μέσω του ενιαίου συστήματος κινητικότητας σύμ¬ 
φωνα με τις διατάξεις του ν. 4440/2016 (Α' 224). 

2. Για τις αποδοχές του προσωπικού του Ε.Ο.ΑΝ. εφαρ¬ 
μόζονται αναλόγως οι διατάξεις του ν. 4354/2015 (Α' 
176). Στο προσωπικό του Ε.Ο.ΑΝ. καταβάλλονται δα¬ 
πάνες μετακίνησης, σύμφωνα με τις διατάξεις του ν. 
4336/2015 (Α' 94). Οι υπάλληλοι που αποσπώνται στον 
Ε.Ο.ΑΝ. από το Υπουργείο Περιβάλλοντος και Ενέργειας 
και τους άλλους φορείς του δημόσιου τομέα δικαιούνται 
τις αποδοχές της οργανικής τους θέσης, με τις προϋπο¬ 
θέσεις καταβολής τους. Υπόχρεος στην καταβολή των 
ως άνω δαπανών είναι ο Ε.Ο.ΑΝ.». 

Άρθρο 21 

Εξουσιοδοτική διάταξη 

Με προεδρικό διάταγμα που εκδίδεται με πρόταση 
των Υπουργών Διοικητικής Ανασυγκρότησης, Οικονο¬ 
μικών και Περιβάλλοντος και Ενέργειας μπορεί να τρο¬ 
ποποιούνται τα άρθρα 24ΣΤ έως 24ΚΒ του ν. 2939/2001 

σχετικά με τη συγκρότηση και τη λειτουργία των οργά¬ 
νων διοίκησης του Ε.Ο.ΑΝ., την οργανωτική διάρθρωση 
κατά τομέα δράσης του Ε.Ο.ΑΝ., την κατάσταση του προ¬ 
σωπικού, την οικονομική διαχείριση, τις προμήθειες, τα 
θέματα διοικητικής μέριμνας, τα θέματα οργάνωσης των 
υπηρεσιών και των αρμοδιοτήτων τους, τον αριθμό των 
οργανικών θέσεων του προσωπικού και την κατανομή 
του σε ειδικότητες, καθώς και τα απαιτούμενα τυπικά 
και ουσιαστικά προσόντα για την κάλυψη των θέσεων 
αυτών. 

Άρθρο 22 

Η παρ. 1 του άρθρου 130 του ν. 4412/2016 (Α' 147) 
τροποποιείται ως ακολούθως: 

«Άρθρο 130 

1. Οι αναθέτουσες αρχές επιβάλλουν τον όρο ότι 
κατά την εκτέλεση της σύμβασης ο ανάδοχος τηρεί τις 
υποχρεώσεις στους τομείς του περιβαλλοντικού, κοι- 
νωνικοασφαλιστικού και εργατικού δικαίου, που έχουν 
θεσπισθεί με το δίκαιο της Ένωσης, το εθνικό δίκαιο, 
συλλογικές συμβάσεις ή διεθνείς διατάξεις περιβαλλο¬ 
ντικού, κοινωνικοασφαλιστικού και εργατικού δικαίου, οι 
οποίες απαριθμούνται στο Παράρτημα Xτου Προσαρτή¬ 
ματος Α'. Ειδικά: α) στις συμβάσεις παροχής υπηρεσιών 
καθαρισμού ή φύλαξης, περιλαμβάνονται, επιπλέον του 
όρου του πρώτου εδαφίου, τα στοιχεία που αναφέρονται 
στις περιπτώσεις α' έως στ' της παρ. 1 του άρθρου 68 
του ν. 3863/2010 (Α' 115), όπως εκάστοτε ισχύει, καθώς 
και ο ειδικός όρος της παραγράφου 3 του ίδιου άρθρου 
και β) στις συμβάσεις προμηθειών προϊόντων που εμπί¬ 
πτουν στο πεδίο εφαρμογήςτου ν. 2939/2001, επιπλέον 
του όρου του πρώτου εδαφίου περιλαμβάνεται ο όρος 
ότι ο ανάδοχος υποχρεούται κατά την υπογραφή της 
σύμβασης και καθ' όλη τη διάρκεια εκτέλεσης να τηρεί 
τις υποχρεώσεις των παραγράφων 2 και 11 του άρθρου 
4β ή και της παρ. 1 του άρθρου 12 ή και της παρ. 1 του 
άρθρου 16 του ν. 2939/2001. Η τήρηση των υποχρεώ¬ 
σεων ελέγχεται από την αναθέτουσα αρχή μέσω του 
αρχείου δημοσιοποίησης εγγεγραμμένων παραγωγών 
στο Εθνικό Μητρώο Παραγωγών (ΕΜΠΑ) που τηρείται 
στην ηλεκτρονική σελίδα του Ε.Ο.ΑΝ. εντός της προθε¬ 
σμίας της παραγράφου 4 του άρθρου 105 και αποτελεί 
προϋπόθεση για την υπογραφή του συμφωνητικού, στο 
οποίο γίνεται υποχρεωτικά μνεία του αριθμού ΕΜΠΑ του 
υπόχρεου παραγωγού. Η μη τήρηση των υποχρεώσεων 
του προηγούμενου εδαφίου έχει τις συνέπειες της παρα¬ 
γράφου 5 του άρθρου 105. Οι όροι της παρούσας παρα¬ 
γράφου αναφέρονται ήδη στα έγγραφα της σύμβασης.». 

Άρθρο 23 

Μεταβατικές διατάξεις 

1. Μέσα σε έξι (6) μήνες από την έναρξη ισχύος του πα¬ 
ρόντος τα ΣΣΕΔ και ΑΣΕΔ υποχρεούνται να υποβάλουν 
αναθεωρημένο επιχειρησιακό σχέδιο προκειμένου να 
συμμορφωθούν με τις απαιτήσεις του παρόντος. Η από¬ 
φαση έγκρισης εκδίδεται από τον Ε.Ο.ΑΝ. εντός προθε¬ 
σμίας έξι (6) μηνών από την υποβολή πλήρους φακέλου. 


2. Με την έναρξη ισχύος του παρόντος και με την 
επιφύλαξη των αναφερομένων στην παράγραφο 7 του 
άρθρου 4Α, λήγει η ισχύς των αδειών συλλογής και με¬ 
ταφοράς που διαθέτει φορέας ΣΣΕΔ, ενώ λοιπές διοικη¬ 
τικές άδειες για την εκτέλεση εργασιών εναλλακτικής 
διαχείρισης λήγουν ένα χρόνο μετά την έναρξη ισχύος 
του παρόντος. 

3. Μέσα σε έξι (6) μήνες από την έναρξη ισχύος του 
παρόντος, οι φορείς ΣΣΕΔ που εμπίπτουν στην παρ. 
14 του άρθρου 4Α του ν. 2939/2001, υποβάλλουν στον 
Ε.Ο.ΑΝ. επιχειρησιακό σχέδιο μείωσης του ειδικού απο- 
θεματικού με συγκεκριμένο χρονοδιάγραμμα, το οποίο 
περιλαμβάνει τα αναγκαία μέτρα για την αξιοποίηση του 
ειδικού αποθεματικού για την προώθηση της εναλλακτι¬ 
κής διαχείρισης των αποβλήτων που εμπίπτουν στους 
σκοπούς λειτουργίας τους, με την ανάπτυξη έργων και 
υποδομών κυρίως για τους δήμους όπου απαιτείται. Το 
επιχειρησιακό σχέδιο εγκρίνεται με απόφαση του Ε.Ο.ΑΝ. 

4. Οι φορείς ΣΣΕΔ που λειτουργούν κατά την έναρξη 
ισχύος του παρόντος και οι μέτοχοι ή μεριδιούχοι των 
φορέων αυτών οφείλουν να συμμορφωθούν με τις πα¬ 
ραγράφους 2,3,4 και 5 του άρθρου 4Α του ν. 2939/ 2001, 
μέσα σε προθεσμία τεσσάρων (4) μηνών από την έναρξη 
ισχύος του παρόντος. 

5. Τα καταστατικά των φορέων ΣΣΕΔ που λειτουργούν 
κατά την έναρξη ισχύος του παρόντος προσαρμόζονται 
στις διατάξεις των παρόντος μέσα σε προθεσμία έξι 
μηνών από την έναρξη ισχύος του. Αν παραλειφθεί η 
υποχρέωση του προηγούμενου εδαφίου, επιβάλλεται 
με απόφαση του Ε.Ο.ΑΝ. πρόστιμο 1.000 ευρώ για κάθε 
ημέρα καθυστέρησης εκπλήρωσης της υποχρέωσης αυ¬ 
τής, σε βάρος του φορέα ΣΣΕΔ. Για διοικητικές παραβά¬ 
σεις που προβλέπονται στο ν. 2939/2001 και τελέσθηκαν 
μέχρι την έναρξη ισχύος του παρόντος νόμου οι σχετικές 
κυρώσεις επιβάλλονται από το Δ.Σ. του Ε.Ο.ΑΝ. 

6. Η υποχρέωση των παραγωγών πλαστικών σακου¬ 
λών μεταφοράς να διαθέτουν στην αγορά πλαστικές 
σακούλες μεταφοράς με σήμανση, σύμφωνα με την 
παράγραφο 1 του άρθρου 6Α, αρχίζει να εφαρμόζεται 
μετά την εξάντληση των αποθεμάτων και πάντως όχι 
πέραν από τις 10.6.2018. 

7. Προκειμένου για την πρώτη κάλυψη των κενών 
οργανικών θέσεων, ο Ε.Ο.ΑΝ. μπορεί να προσλαμβάνει 
προσωπικό με συμβάσεις ιδιωτικού δικαίου αορίστου 
χρόνου. Γ ια τις προσλήψεις αυτές, εκδίδεται προκήρυξη 
από τον Ε.Ο.ΑΝ. μετά από έλεγχο νομιμότητας που δι¬ 
ενεργεί το ΑΣΕΠ και περιλαμβάνει τον αριθμό ανά ειδι¬ 
κότητα του προσωπικού που θα προσληφθεί καθώς και 
σύντομη περιγραφή των απαιτήσεων. Γ ια την έκδοση της 
προκήρυξης, απαιτείται η προηγούμενη έγκριση της επι¬ 
τροπής της 33/27.12.2006 (Α' 280) Π.Υ.Σ.. Η προκήρυξη 
δημοσιεύεται στην ιστοσελίδα του Ε.Ο.ΑΝ. και του ΑΣΕΠ, 
καθώς και σε δύο εφημερίδες ευρείας κυκλοφορίας των 
Αθηνών. Με κοινή απόφαση των Υπουργών Περιβάλ¬ 
λοντος και Ενέργειας, Διοικητικής Ανασυγκρότησης και 
Οικονομικών καθορίζονται: α) τα απαιτούμενα ανά ειδι¬ 
κότητα προσόντα (κύρια, πρόσθετα ή επικουρικά) β) τα 
κριτήρια κατάταξης, γ) η προθεσμία υποβολής αιτήσε¬ 
ων των υποψηφίων και ο τρόπος υποβολής τους, δ) τα 

απαιτούμενα δικαιολογητικά, ε), καθώς και κάθε θέμα 
σχετικό με τα ανωτέρω. 

Οι υποψήφιοι υποβάλλουν τις αιτήσεις τους στον 
Ε.Ο.ΑΝ., ο οποίος τις αξιολογεί και συντάσσει προσω¬ 
ρινούς πίνακες αποκλεισμένων, πίνακες κατάταξης και 
πίνακες επιλεγομένων, τους οποίους δημοσιεύει στην 
ιστοσελίδα του, αποστέλλοντας ταυτόχρονα στο ΑΣΕΠ 
τους σχετικούς πίνακες για έλεγχο νομιμότητας. Εντός 
προθεσμίας δέκα (10) ημερών από τη δημοσίευση, οι 
υποψήφιοι μπορούν να υποβάλλουν ένσταση στο ΑΣΕΠ 
κατά των προσωρινών πινάκων. Το ΑΣΕΠ διενεργεί τον 
έλεγχο νομιμότητας, καθώς και τον κατ'ένσταση έλεγχο 
των πινάκων μέσα σε ένα (1) μήνα από την ημερομηνία 
υποβολής των πινάκων και εν συνεχεία ενημερώνει τον 
Ε.Ο.ΑΝ., προκειμένου να καταρτίσει τον οριστικό πίνακα 
προσληπτέων. 

8. Η παράγραφος 12 του άρθρου 4Β και το άρθρο 22 
του παρόντος νόμου εφαρμόζονται σε όλες τις δημό¬ 
σιες συμβάσεις που εμπίπτουν στο πεδίο εφαρμογής 
των άρθρων αυτών, η έναρξη της διαδικασίας σύνα¬ 
ψης των οποίων, σύμφωνα με τα άρθρα 61 και 120 του 
ν. 4412/2016, λαμβάνει χώρα μετά την 1 η.1.2018. 

9. Οι παραγωγοί πλαστικών σακουλών μεταφοράς 
υπέχουν την υποχρέωση της παρ. 2 του άρθρου 4Β του 
ν. 2939/2001 από 1.1.2018. 

Άρθρο 24 

Καταργοϋμενες διατάξεις 

Απάτην έναρξη ισχύος του παρόντος καταργούνται η 
παρ. 5 του άρθρου 6 και οι παράγραφοι 4 έως 9,11,12 
του άρθρου 24 του ν. 2939/2001 (ΑΊ 79), τα άρθρα 1 έως 
9 του π.δ. 99/2008 (Α' 154) και το π.δ. 170/2008 (Α' 228). 

Άρθρο 25 
Παράρτημα 

Προσαρτάται και αποτελεί αναπόσπαστο μέρος του 
ν. 2939/2001 το Παράρτημα. Το Παράρτημα μπορεί να 
τροποποιείται με απόφαση του Υπουργού Περιβάλλο¬ 
ντος και Ενέργειας. 

Άρθρο 26 

Παραγωγή ηλεκτρικής ενέργειας σε αγροτική 
γη υψηλής παραγωγικότητας με αξιοποίηση 
βιομάζας, βιοαερίου ή βιορρευστών 

Κατά παρέκκλιση της περίπτωσης α' της παρ. 6 του 
άρθρου 56 του ν. 2637/1998 (Α' 200): 

α) σε αγροτεμάχια, που βρίσκονται σε περιοχές της 
Επικράτειας εκτός Αττικής και χαρακτηρίζονται από τη 
Διεύθυνση Αγροτικής Οικονομίας και Κτηνιατρικής της 
οικείας Περιφερειακής Ενότητας ως αγροτική γη υψη¬ 
λής παραγωγικότητας, η εγκατάσταση σταθμών για την 
παραγωγή ηλεκτρικής ενέργειας από βιομάζα, βιοαέριο 
ή βιορρευστά, επιτρέπεται υπό την προϋπόθεση ότι οι 
απαιτούμενες ποσότητες πρώτης ύλης προέρχονται από 
αγροτικές ή κτηνοτροφικές ή δασικές εκμεταλλεύσεις 
που βρίσκονται σε απόσταση μικρότερη των τριάντα 
(30) χιλιομέτρων, 

β) σε αγροτεμάχια, που βρίσκονται σε περιοχές της 
Επικράτειας εκτός Αττικής και έχουν ήδη καθοριστεί ως 


αγροτική γη υψηλής παραγωγικότητας από εγκεκριμένες 
Ζώνες Οικιστικού Ελέγχου (Ζ.Ο.Ε.) του άρθρου 29 του 
ν. 1337/1983 (Α' 33), η εγκατάσταση σταθμών για την 
παραγωγή ηλεκτρικής ενέργειας από βιομάζα ή βιοαέ¬ 
ριο εγκατεστημένης ηλεκτρικής ισχύος έως και 500 I<\Λ/, 
επιτρέπεται υπό την προϋπόθεση ότι: αα) οι απαιτού- 
μενες ποσότητες πρώτης ύλης προέρχονται από αγρο¬ 
τικές ή κτηνοτροφικές ή δασικές εκμεταλλεύσεις που 
βρίσκονται σε απόσταση μικρότερη των τριάντα (30) 
χιλιομέτρων και ββ) οι σταθμοί ανήκουν σε φυσικά ή 
νομικά πρόσωπα εγγεγραμμένα στο Μητρώο Αγροτών 
και Αγροτικών Εκμεταλλεύσεων του ν. 3874/2010 (Α' 
151) και είναι εγκατεστημένοι εντός της Περιφερειακής 
Ενότητας στην οποία βρίσκονται οι αγροτικές εκμεταλ¬ 
λεύσεις τους, όπως αυτές ορίζονται στο ν. 3874/2010. 

Η τήρηση των προϋποθέσεων των περιπτώσεων α' και 
β' εξετάζεται κατά το στάδιο της περιβαλλοντικής αδει- 
οδότησης των σταθμών. Οι προϋποθέσεις αυτές πρέπει 
να συντρέχουν και για αιτήματα έκδοσης ή τροποποί¬ 
ησης απόφασης έγκρισης περιβαλλοντικών όρων που 
έχουν υποβληθεί και δεν έχει εκδοθεί απόφαση μέχρι 
την έναρξη ισχύος του παρόντος. 

Άρθρο 27 

Στην παρ. 1 του άρθρου 60 του ν. 4414/2016 (Α' 149) 
προστίθενται εδάφια ως εξής: 

«Στο Ν.Π.Ι.Δ. «Φορέας Διαχείρισης Μητροπολιτικού 
Πάρκου Περιβαλλοντικών και Εκπαιδευτικών Δραστη¬ 
ριοτήτων και Ανάπτυξης Κοινωνικής Οικονομίας Αντώ- 
νηςΤρίτσης» μεταβιβάζονται οι πάσης φύσεως οφειλές 
μισθών, εισφορών, συμπεριλαμβανομένων τυχόν προ- 
σαυξήσεων, καθώς και λοιπές υποχρεώσεις προς φορείς 
κοινωνικής ασφάλισης που αφορούν το προσωπικό, του 
οποίου οι εργασιακές σχέσεις μεταβιβάστηκαν σε αυτό, 
σύμφωνα με το πρώτο εδάφιο της ίδιας παραγράφου. Η 
ισχύςτου προηγούμενου εδαφίου αρχίζει από 9.8.2016.» 

Άρθρο 28 

1 .α) Στο πρώτο εδάφιο της παρ. 4 του άρθρου 2 του 
ν. 4339/2015 (Α' 133), μετά τη φράση «προγράμματος 
ενημερωτικού» προστίθεται η φράση «γενικού περιε¬ 
χομένου», μετά τη φράση «ή μη ενημερωτικού» προ¬ 
στίθεται η λέξη «περιεχομένου» και διαγράφεται η πα¬ 
ρατιθέμενη εν συνεχεία φράση «είδος περιεχομένου σε 
περίπτωση ενημερωτικού προγράμματος (γενικού ή 
θεματικού περιεχομένου),». 

β) Στην παρ. 7 του άρθρου 2 του ν. 4339/2015 μετά 
τη φράση «το είδος προγράμματος (ενημερωτικού» 
προστίθεται η φράση «γενικού περιεχομένου», μετά τις 
λέξεις «ή μη» προστίθεται η λέξη «ενημερωτικού», μετά 
τη φράση «σε περίπτωση που η υποβαλλόμενη αίτηση 
αφορά τη χορήγηση άδειας παρόχου» διαγράφεται η 
φράση «θεματικού περιεχομένου ή» και μετά τη φράση 
«μη ενημερωτικού» προστίθεται η λέξη «περιεχομένου». 

γ) Μετά την παρ. 7 του άρθρου 2 του ν. 4339/2015 
προστίθεται παράγραφος 8 ως εξής: 

«8. Οι τυπικές και ουσιαστικές προϋποθέσεις της αδει- 
οδότησης και της λειτουργίας των παροχών περιεχομέ¬ 
νου, καθώς και οι όροι ανάκλησης των σχετικών αδειών 

διέττονται από το ελληνικό δίκαιο, οι δε συναφείς υποθέ¬ 
σεις υπάγονται αποκλειστικά στα ελληνικά δικαστήρια.» 

2. Στην περίπτωση α' της παρ. 1 του άρθρου 3 του 
ν. 4339/2015, μετά τη φράση «εταιρίεςτης ημεδαπής ή» 
αντικαθίσταται η φράση «της αλλοδαπής» από τη φράση 
«κράτους-μέλουςτης Ευρωπαϊκής Ένωσης και του Ε.Ο.Χ. 
που υπάγονται στη δικαιοδοσία του ελληνικού κράτους, 
σύμφωνα με το άρθρο 3 του π.δ. 109/2010 (ενσωμάτωση 
άρθρου 2 της Οδηγίας 2010/13/ΕΕ)». 

3. Στο πρώτο εδάφιο της παρ. 1 του άρθρου 4 του 
ν. 4339/2015, μετά τη φράση «προγράμματος γενικού 
περιεχομένου» αντικαθίσταται το σημείο στίξης «,» με τη 
λέξη «και» και μετά το γράμμα «β)» διαγράφεται η φράση 
«το ποσό των πέντε εκατομμυρίων (5.000.000) ευρώ για 
τη χορήγηση άδειας παρόχου περιεχομένου ενημερω¬ 
τικού προγράμματος θεματικού περιεχομένου και γ)». 

4. α) Το δεύτερο εδάφιο της παρ. 1 του άρθρου 5 του 
ν. 4339/2015, αντικαθίσταται ως εξής: 

«Η ίδια υποχρέωση επιβάλλεται και στις ανώνυμες 
εταιρίες μετόχους των υποψηφίων, καθώς και στις ανώ¬ 
νυμες εταιρίες μετόχους αυτών, διαδοχικώς μέχρι φυσι¬ 
κού προσώπου.» 

β) Μετά το δεύτερο εδάφιο της παρ. 1 του άρθρου 5 
του ν. 4339/2015 προστίθεται εδάφιο ως εξής: 

«Σε τελικό βαθμό, οι μετοχές των μετόχων εταιριών 
των υποψηφίων καταλήγουν υποχρεωτικώς σε φυσικά 
πρόσωπα.» 

γ) Στο πρώτο εδάφιο της παρ. 2 του άρθρου 5 του 
ν. 4339/2015, μετά τη φράση «κατά το δίκαιο» αντικαθί¬ 
σταται η φράση «άλλου κράτους, εντός ή εκτός» από τη 
φράση «κράτους-μέλους», μετά τη φράση «της Ευρωπα¬ 
ϊκής Ένωσης» προστίθεται η φράση «και του Ε.Ο.Χ.» και 
μετά τη φράση «μέχρι φυσικού προσώπου» διαγράφεται 
η φράση «, με σκοπό τον έλεγχο της συνδρομής των 
λόγων αποκλεισμού από τη διαγωνιστική διαδικασία 
αδειοδότησηςτου παρόντος». 

δ) Στο δεύτερο εδάφιο της παρ. 2 του άρθρου 5 του 
ν. 4339/2015, μετά τη φράση «δραστηριότητάς τους ή 
για» αντικαθίστανται οι λέξεις «συγκεκριμένη δραστηρι¬ 
ότητα» με τη φράση «δραστηριότητα σχετικά με Μ.Μ.Ε.». 

ε) Στο τέλος της παρ. 2 του άρθρου 5 του ν. 4339/2015 
προστίθεται εδάφιο ως εξής: 

«Στην περίπτωση που δεν προβλέπεται υποχρέωση 
ονομαστικοποίησης των μετοχών κατά το ανωτέρω 
δίκαιο, προσκομίζεται σχετική βεβαίωση από αρμόδια 
αρχή της χώρας αυτής, εφόσον υπάρχει σχετική πρό¬ 
βλεψη, διαφορετικά προσκομίζεται υπεύθυνη δήλωση 
του υποψηφίου.» 

στ) Το πρώτο εδάφιο της παρ. 3 του άρθρου 5 του 
ν. 4339/2015 διαγράφεται. 

ζ) Στο δεύτερο εδάφιο της παρ. 3 του άρθρου 5 του 
ν. 4339/2015, η φράση «Στην περίπτωση που δεν επι¬ 
βάλλεται υποχρέωση ονομαστικοποίησης, η αλλοδαπή 
ανώνυμη» αντικαθίσταται από τη φράση «Η υποψήφια», 
μετά τη φράση «στο Ε.Σ.Ρ.» η φράση «κατάσταση των 
μετόχων της» αντικαθίσταται από τη φράση «υπεύθυνη 
δήλωση του νομίμου εκπροσώπου της στην οποία θα 
αναφέρονται οι πραγματικοί μέτοχοι της εταιρίας διαδο¬ 
χικώς μέχρι φυσικού προσώπου», μετά τη φράση «που 


κατέχουν» προστίθεται η φράση «ή ελέγχουν», μετά τη 
φράση «δικαιωμάτων ψήφου» διαγράφεται η φράση 
«της εταιρίας» και η φράση «ή των πραγματικών δικαι¬ 
ούχων κατά την έννοια» αντικαθίσταται από τη φράση 
«εφαρμοζομένων των διατάξεων». 

η) Το τρίτο εδάφιο της παρ. 3 του άρθρου 5 του 
ν. 4339/2015 αντικαθίσταται ως εξής: 

«Για τον έλεγχο εκπλήρωσης της υποχρέωσης αυτής, 
τηρείται σε κάθε περίπτωση η αρχή της αναλογικότη- 
τας.» 

5. Στο πρώτο εδάφιο της παρ. 3 του άρθρου 6 του 
ν. 4339/2015, όπως ισχύει, μετά τη φράση «που λειτουρ¬ 
γούν στην ημεδαπή,» διαγράφεται η φράση «εφόσον 
αυτοί αποκτούν εισόδημα στην ημεδαπή,» και μετά τη 
φράση «του άρθρου 5 του ν. 3592/2007» προστίθεται η 
φράση «, τηρουμένων των ενωσιακών κανόνων για την 
ελεύθερη κυκλοφορία των κεφαλαίων και την ελευθερία 
εγκατάστασης και παροχής υπηρεσιών». 

6. α) Στην περίπτωση γ' της παρ. 1 του άρθρου 8 του 
ν. 4339/2015, μετά τη φράση «παρόχους περιεχομένου» 
διαγράφεται η φράση «ενημερωτικού προγράμματος 
θεματικού περιεχομένου ή». 

β) Στην περίπτωση α' της παρ. 3 του άρθρου 8 του 
ν. 4339/2015, μετά τη φράση «ποσοστό τουλάχιστον» η 
φράση «τριάντα τοις εκατό (30%)» αντικαθίσταται από 
τη φράση «πενήντα τοις εκατό (50%)» και μετά τη φράση 
«αφορά σε θέματα τοπικού ενδιαφέροντος,» η φράση 
«ισομερώς κατανεμημένο μεταξύ των νομών της περι¬ 
φέρειας» αντικαθίσταται από τη φράση «που αφορούν 
το σύνολο των γεωγραφικών και διοικητικών ενοτήτων». 

γ) Στην περίπτωση β' της παρ. 3 του άρθρου 8 του 
ν. 4339/2015, μετά τη φράση «αφορούν σε θέματα τοπι¬ 
κού ενδιαφέροντος» η φράση «ισομερώς κατανεμημένες 
μεταξύ των νομών της περιφέρειας» αντικαθίσταται από 
τη φράση «που αφορούν το σύνολο των γεωγραφικών 
και διοικητικών ενοτήτων». 

δ) Στην παρ. 4 του άρθρου 8 του ν. 4339/2015, μετά τη 
φράση «εμβέλειας παρόχου περιεχομένου» διαγράφε¬ 
ται η φράση «ενημερωτικού προγράμματος θεματικού 
περιεχομένου ή». 

7. α) Στην παρ. 1 του άρθρου 9 του ν. 4339/2015, μετά 
τη φράση «προγράμματος (ενημερωτικού» διαγράφεται 
το σημείο στίξης «,», μετά τη λέξη «γενικού» διαγράφεται 
η φράση «ή θεματικού» και μετά τη φράση «ή μη ενημε¬ 
ρωτικού» προστίθεται η λέξη «περιεχομένου». 

β) Στην περίπτωση α' της παρ. 2 του άρθρου 9 του 
ν. 4339/2015, μετά τη φράση «γενικού περιεχομένου» 
το σημείο στίξης «,» αντικαθίσταται από τη λέξη «και». 

γ) Η περίπτωση β' της παρ. 2 του άρθρου 9 του 
ν. 4339/2015, όπως ισχύει, καταργείται. 

δ) Στην περίπτωση γ' της παρ. 2 του άρθρου 9 του 
ν. 4339/2015, όπως ισχύει, το αλφαβητικό στοιχείο «γ» 
αντικαθίσταται από το αλφαβητικό στοιχείο «β». 

8. α) Στο τελευταίο εδάφιο της παρ. 2 του άρθρου 13 
του ν. 4339/2015, μετά τη φράση «του προηγούμενου 
εδαφίου» προστίθεται η φράση «, ενώ καταπίπτει και 
η τυχόν προβλεπόμενη από την Προκήρυξη του Ε.Σ.Ρ. 
εγγυητική επιστολή συμμετοχής του στη διαγωνιστική 
διαδικασία». 




Τεύχος Α'170/08.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


3355 


β) Στο τέλος του τρίτου εδαφίου της παρ. 3 του άρ¬ 
θρου 13 του ν. 4339/2015, όπως ισχύει, μετά τη φράση 
«ο επόμενος πλειοδότης» προστίθεται η φράση «, ενώ 
καταπίπτει και η τυχόν προβλεπόμενη από την Προκή¬ 
ρυξη του Ε.Σ.Ρ. εγγυητική επιστολή συμμετοχής του στη 
διαγωνιστική διαδικασία». 

γ) Η παρ. 5 του άρθρου 13 του ν. 4339/2015, αντικα¬ 
θίσταται ως εξής: 

«5. Στην περίπτωση που ο αριθμός των προεπιλεγέ- 
ντων συμμετεχόντων είναι ίσος ή μικρότερος του αριθ¬ 
μού των δημοπρατούμενων αδειών, κάθε ένας από 
αυτούς ανακηρύσσεται αυτοδικαίως προσωρινός υπερ- 
θεματιστής για τη χορήγηση μίας άδειας στην ορισθείσα 
τιμή εκκίνησηςτηςδημοπρασίας.Τυχόν εναπομένουσες 
άδειες επαναπροκηρύσσονται υποχρεωτικά από το Ε.Σ.Ρ. 
με την ίδια τιμή εκκίνησης για την ίδια κατηγορία αδειών, 
εφόσον μέχρι τη δημοσίευση της επόμενης προκήρυξης 
για τη χορήγηση άλλης κατηγορίας αδειών παροχών πε¬ 
ριεχομένου εκδηλωθεί έμπρακτο ενδιαφέρον από έναν 
τουλάχιστον υποψήφιο με την κατάθεση στο Ε.Σ.Ρ. σχε¬ 
τικής αίτησης που συνοδεύεται από εγγυητική επιστολή, 
ισόποση με εκείνη που είχε οριστεί για τη συμμετοχή 
στην προηγούμενη αδειοδοτική διαδικασία. Σε περί¬ 
πτωση άπρακτης παρέλευσης του παραπάνω χρονικού 
ορίου, τυχόν εναπομένουσες άδειες αποδεσμεύονται 
για την προκήρυξη άλλης κατηγορίας αδειών παροχών 
περιεχομένου. Η διαδικασία των προηγούμενων δύο 
εδαφίων τηρείται αναλόγως και στην περίπτωση ματαί¬ 
ωσης του διαγωνισμού, λόγω μηδενικής προσέλευσης 
υποψηφίων. Τα ανωτέρω ισχύουν αναλόγως και σε πε¬ 
ρίπτωση οριστικής παύσης της λειτουργίας αδειούχου 
παρόχου περιεχομένου, για οποιονδήποτε λόγο.». 

δ) Μετά την παρ. 7 του άρθρου 13 του ν. 4339/2015 
προστίθεται παράγραφος 8 ως εξής: 

«8. Μετά τη χορήγηση όλων των προκηρυχθεισών 
αδειών παροχών περιεχομένου επίγειας ψηφιακής τη¬ 
λεοπτικής ευρυεκπομπής ελεύθερης λήψης εθνικής 
εμβέλειας ενημερωτικού προγράμματος γενικού περιε¬ 
χομένου, δεν επιτρέπεται η προκήρυξη επιπλέον αδειών 
της ίδιας παραπάνω κατηγορίας για όλη τη χρονική ισχύ 
των χορηγηθεισών αδειών, με την εξαίρεση της περίπτω¬ 
σης οριστικής παύσης λειτουργίας αδειούχου παρόχου 
ή ανάκλησης της άδειας λειτουργίας αυτού.». 

9.α) Στην παρ. 2 του άρθρου 14 του ν. 4339/2015, μετά 
τη φράση «ο Αριθμός Προγράμματος (ΕοςίεδΙ (ΖάθηηθΙ 
ΝυητάθΓ - ΙΧΝ)», προστίθεται η φράση «η απόδοση του 
οποίου γίνεται με τον τρόπο που προβλέπεται στην Προ¬ 
κήρυξη του Ε.Σ.Ρ.,». 

β) Στο πρώτο εδάφιο της παρ. 6 του άρθρου 14 του 
ν. 4339/2015, μετά τη φράση «Επιτρέπεται η» η φρά¬ 
ση «δικτύωση παροχών περιεχομένου περιφερειακής 
εμβέλειας με όχι περισσότερους από δύο παρόχους» 
αντικαθίσταται από τη φράση «αναμετάδοση μέσω δι¬ 
κτύωσης του προγράμματος παρόχου περιεχομένου πε¬ 
ριφερειακής εμβέλειας από έναν μόνο πάροχο» και μετά 
τη φράση «του Ε.Σ.Ρ., στο οποίο» η λέξη «υποβάλουν» 
αντικαθίσταται από τη λέξη «υποβάλλεται». 


γ) Μετά το πρώτο εδάφιο της παρ. 6 του άρθρου 14 του 
ν. 4339/2015 προστίθεται εδάφιο ως εξής: «Δεν μπορεί 
να αποτελέσει αντικείμενο συμφωνίας δικτύωσης πρό¬ 
γραμμα, το οποίο ο πάροχος περιεχομένου αναμεταδίδει 
μέσω δικτύωσης από έτερο πάροχο περιεχομένου περι¬ 
φερειακής εμβέλειας.». 

δ) Στο δεύτερο εδάφιο της παρ. 6 του άρθρου 14 του 
ν. 4339/2015, η φράση «Οι πάροχοι περιεχομένου που 
δικτυώνονται μπορούν να μεταδίδουν το πρόγραμμα 
του παρόχου ή των παροχών με τους οποίους τελούν» 
αντικαθίσταται από τη φράση «Ο πάροχος περιεχομένου 
που δικτυώνεται μπορεί να μεταδίδει το πρόγραμμα του 
παρόχου με τον οποίο τελεί». 

10. Μετά το άρθρο 14 του ν. 4339/2015 προστίθεται 
άρθρο 14Α ως εξής: 

«Άρθρο 14Α 

Λειτουργούντες πάροχοι περιεχομένου 

1. Οι λειτουργούντες, κατά την έναρξη ισχύος του πα¬ 
ρόντος νόμου, πάροχοι περιεχομένου που δεν θα συμμε- 
τάσχουν παραδεκτώς σε προκηρυχθείσα αδειοδότηση 
για την εμβέλεια και τον τύπο προγράμματος που αφορά 
η ενεστώσα λειτουργία τους μπορούν να συνεχίσουν να 
εκπέμπουν έως τρεις (3) μήνες κατ' ανώτατο όριο μετά τη 
δημοσίευση της προκήρυξης. Μετά την παρέλευση της 
ως άνω προθεσμίας, τερματίζεται η λειτουργία τους με 
απόφαση του Ε.Σ.Ρ. που κοινοποιείται για την εφαρμογή 
της στην Ε.Ε.Τ.Τ. και τον αρμόδιο πάροχο δικτύου. 

2. Οι λειτουργούντες κατά την έναρξη ισχύος του πα¬ 
ρόντος νόμου, πάροχοι περιεχομένου που θα συμμετά- 
σχουν ανεπιτυχώς σε προκηρυχθείσα αδειοδότηση για 
την εμβέλεια και τον τύπο προγράμματος που αφορά η 
ενεστώσα λειτουργία τους, μπορούν να συνεχίσουν να 
εκπέμπουν έως τρεις (3) μήνες κατ' ανώτατο όριο από 
την ανακήρυξη των οριστικών υπερθεματιστών. Μετά 
την παρέλευση της ως άνω προθεσμίας, τερματίζεται η 
λειτουργία τους με απόφαση του Ε.Σ.Ρ. που κοινοποιεί¬ 
ται για την εφαρμογή της στην Ε.Ε.Τ.Τ. και τον αρμόδιο 
πάροχο δικτύου. 

3. Οι λειτουργούντες κατά την έναρξη ισχύος του 
παρόντος νόμου πάροχοι περιεχομένου που θα ανακη¬ 
ρυχθούν οριστικοί υπερθεματιστές σε προκηρυχθείσα 
αδειοδότηση για την εμβέλεια και τον τύπο προγράμ¬ 
ματος που αφορά η ενεστώσα λειτουργία τους, συνεχί¬ 
ζουν την εκπομπή τους μέχρι την έναρξη της λειτουργίας 
τους ως αδειούχοι πάροχοι περιεχομένου σύμφωνα με 
τις προβλέψεις του παρόντος νόμου. 

4. Απαγορεύεται η εκτός αδειοδοτικής διαδικασίας 
μεταβολή της φυσιογνωμίας προγράμματος και της εμ¬ 
βέλειας εκπομπής των λειτουργούντων, κατά την έναρξη 
ισχύος του παρόντος νόμου, παροχών περιεχομένου.». 

11. Στην παρ. 3 του άρθρου 15 του ν. 4339/2015, 
μετά τη φράση «Σε περίπτωση ανάκλησης άδειας κατά 
τα ανωτέρω, το Ε.Σ.Ρ.» η φράση «δύναται να την επανα- 
προκηρύξει» αντικαθίσταται από τη φράση «την επανα- 
προκηρύσσει σύμφωνα με την παρ. 5 του άρθρου 13». 

Άρθρο 29 

Τροποποίηση της παρ. 10 του άρθρου 52 
του ν. 4280/2014 (Α' 159) 

Στο δεύτερο εδάφιο της παρ. 10 του άρθρου 52 του 
ν. 4280/2014 (ΑΊ59) η φράση «με την επιφύλαξη της 
παρ. 4 του άρθρου 45 του ν. 998/1979, εκδίδεται και επί 
εκτάσεων της κατηγορίας β' της παρ. 1 του άρθρου 4 του 
ν. 998/1979» αντικαθίσταται από τη φράση «εκδίδεται 
και επί εκτάσεων της κατηγορίας α' της παρ. 1 του άρ¬ 
θρου 4 του ν. 998/1979, σύμφωνα με τα οριζόμενα στην 
παρ. 15 του άρθρου 45 του ν. 998/1979». 

Άρθρο 30 

Παράταση της προθεσμίας των παραγράφων 1 
και 2 του άρθρου 17 του ν. 3889/2010 (Α' 182) 

Στις περιπτώσεις που η προθεσμία υποβολής αντιρρή¬ 
σεων της παρ. 1 του άρθρου 15τουν. 3889/2010 (ΑΊ 82) 
έληξε στις 25 Σεπτεμβρίου 2017, οι προθεσμίες των πα¬ 


ραγράφων 1 και 2 του άρθρου 17 του ν. 3889/2010 πα- 
ρατείνονται μέχρι τις 11 Δεκεμβρίου 2017. 

Άρθρο 31 

1. Στην παρ. 1 του άρθρου 7 του π.δ. 325/2000 (Α' 266) 
αντικαθίστανται οι λέξεις «ορισμένου χρόνου διάρκειας 
τριών (3) ετών, που μπορεί να ανανεώνεται» με τις λέξεις 
«αορίστου χρόνου». 

2. Η περίπτωση α' της παρ. 1 του άρθρου 7 του 
π.δ. 325/2000 αντικαθίσταται ως εξής: 

«α. Πέντε (5) θέσεις ειδικού επιστημονικού προσω¬ 
πικού κατά την έννοια της παρ. 2 του άρθρου 25 του 
ν. 1943/1991 (Α' 50), 8 θέσεις ΠΕ Μηχανικών, 5 θέσεις ΠΕ 
Περιβάλλοντος και 2 θέσεις ΠΕ Γεωτεχνικών.». 

Άρθρο 32 

Έναρξη ισχύος 

Οι διατάξεις του παρόντος αρχίζουν από τη δημοσί¬ 
ευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επιμέρους διατάξεις του. 

ΠΑΡΑΡΤΗΜΑ 

Περιεχόμενο φακέλων για την έγκριση συστημάτων εναλλακτικής διαχείρισης 

συσκευασιών 

Α. Για τα Ατομικά Συστήματα Εναλλακτικής Διαχείρισης Αποβλήτων Συσκευασιών 

1. Κατάθεση από πλευράς του ενδιαφερομένου φακέλου, ο οποίος περιλαμβάνει πέραν των στοιχείων 
που προκύπτουν από τις διατάξεις του παρόντος νόμου και τα ακόλουθα κατ’ελάχιστο στοιχεία: 

α) αίτηση του παραγωγού με τα πλήρη στοιχεία αυτού, συμπεριλαμβανομένου του 
καταστατικού του νομικού προσώπου που οργανώνει το σύστημα, 
β) στοιχεία που αφορούν τον παραγωγό συσκευασιών. Συγκεκριμένα: 
αα) πλήρη στοιχεία του, 

66) είδος και ετήσιες ποσότητες συσκευασιών που έθετε στην αγορά για 
την τελευταία τριετία, 

γγ) εμπειρία σε θέματα εναλλακτικής διαχείρισης, εφόσον υπάρχει. 

2. Σκοπός - στόχοι του ατομικού συστήματος: 

Αναλύεται ο σκοπός, αναφέρονται ποσοτικοποιημένοι οι στόχοι του συστήματος και 
γίνεται συνοπτική αναφορά στις μεθόδους οι οποίες θα χρησιμοποιηθούν για την 
επίτευξη των στόχων αυτών. Η επίτευξη των στόχων του προτεινόμενου συστήματος 
εκτιμάται κατά πόσο συνεισφέρει στην επίτευξη των Εθνικών στόχων για την ανάκτηση - 
ανακύκλωση αποβλήτων συσκευασίας. 

3. Εμβέλεια του συστήματος: 

Δίδονται στοιχεία για το πεδίο εφαρμογής του συστήματος. Ενδεικτικά αναφέρεται ότι 
τουλάχιστον πρέπει να γίνει αναφορά στο γεωγραφικό εύρος του, τον πληθυσμό στον 
οποίο απευθύνεται και την πυκνότητά του κ.ά., καθώς και στο χρονοδιάγραμμα 
επέκτασής του. 

4. Επιλογή/περιγραφή των μεθόδων εναλλακτικής διαχείρισης: 

Η μεθοδολογία του συστήματος πρέπει να περιγράφεται λεπτομερώς και η επιλογή της ή 
των συγκεκριμένων μεθόδων διαχείρισης (χωριστής συλλογής αποβλήτων υλικών 
συσκευασίας, μεταφοράς, αποθήκευσης, επεξεργασίας και ανάκτησης - ανακύκλωσης) 
πρέπει να τεκμηριώνεται με αξιόπιστα οικονομικά, περιβαλλοντικά, τεχνολογικά και 
κοινωνικά κριτήρια. Πρέπει να περιγράφονται συνοπτικά τα τεχνικά χαρακτηριστικά και ο 
τρόπος λειτουργίας. 

5. Τεχνικοοικονομική μελέτη του συστήματος, η οποία πρέπει τουλάχιστον να 
περιλαμβάνει: 

α) τη σκοπιμότητα του έργου (των εργασιών εναλλακτικής διαχείρισης), 
β) τα αναμενόμενα αποτελέσματα, 
γ) τη μεθοδολογία υλοποίησης, 

δ) την υπάρχουσα τεχνική υποδομή για τις ανάγκες της εναλλακτικής διαχείρισης - τον 
εξοπλισμό, 

ε) την απαιτούμενη υποδομή για τις ανάγκες του συστήματος/επέκταση υπάρχουσας 
υποδομής - εξοπλισμού, · 

στ) το ιπτάρχον/απάιτούμενο προσωπικό για την κάλυψη των αναγκών του συστήματος 
- νέες θέσεις εργασίας, 

ζ) το περιβαλλοντικό όφελος από την εναλλακτική διαχείριση και την αντιμετώπιση 
προβλημάτων όπως η διάθεση υπολειμμάτων επεξεργασίας, 
η) την περιγραφή του σύσπαστος εγγυοδοσίας, εφόσον προτείνεται, 
θ) τα οικονομικά στοιχεία. 

6. Εκτιμώμενος προϋπολογισμός, ο οποίος κατ’ ελάχιστο πρέπει να περιλαμβάνει: 

α) την εκτίμηση των εσόδων που προκύπτουν από τις ποσότητες των ανακυκλούμενων 
αποβλήτων και της συσκευασίας ανά είδος υλικού, 
β) τις εκτιμώμενες δαπάνες και την κατανομή τους, 
γ) τη χρηματοδότηση πιθανών ζημιών. 

7. Αντίγραφα προσυμφώνων του συστήματος με τρίτα μέρη (εκτός συστήματος) που 
συμμετέχουν στον κύκλο εργασιών διαχείρισης, όπως οι αδειοδοτημένες εγκαταστάσεις 
επεξεργασίας, ανάκτησης και ανακύκλωσης. 

8. Προγράμματα ενημέρωσης - ευαισθητοποίησης χρηστών και κοινού, τα οποία 
προτίθεται να οργανώσει το σύστημα. 

Β. Για τα Συλλογικά Συστήματα Εναλλακτικής Διαχείρισης Αποβλήτων Συσκευασιών 

ϊ. Κατάθεση από πλευράς των ενδιαφερομένων φακέλου, ο οποίος περιλαμβάνει πέραν των στοιχείων 
που προκύπτουν από τις διατάξεις του παρόντος νόμου και τα ακόλουθα κατ’ελάχιστον στοιχεία: 

α) αίτηση του συστήματος με τα πλήρη στοιχεία αυτού, συμπεριλαμβανομένου του 
καταστατικού του νομικού προσώπου που οργανώνει το σύστημα και την μετοχική 
σύνθεση, 

β) στοιχεία που αφορούν τους παραγωγούς. Συγκεκριμένα: 
αα) πλήρη στοιχεία τους, 

ββ) είδος και ετήσιες ποσότητες συσκευασιών που έθεταν στην αγορά για την τελευταία 
τριετία, 

γγ) εμπειρία σε θέματα εναλλακτικής διαχείρισης, εφόσον υπάρχει. 

2. Σκοπός - στόχοι του συλλογικού συστήματος: 

Αναλύεται ο σκοπός, αναφέρονται ποσοτικοποιημένσι οι στόχοι του συστήματος και 
γίνεται συνοπτική αναφορά στις μεθόδους οι οποίες θα χρησιμοποιηθούν για την 
επίτευξη των στόχων αυτών. Εκτιμάται κατά πόσο η επίτευξη των στόχων του 
προτεινόμενου συστήματος συνεισφέρει στην επίτευξη των Εθνικών στόχων ανάκτησης 
- ανακύκλωσης συσκευασιών. Περιλαμβάνεται διακριτή και αναλυτική αναφορά στην 
απόδοση και στο βαθμό επίτευξης των στόχων στη βάση της επιλεγόμενης μεθόδου, 
σύμφωνα με την παρ. 4 κατωτέρω, σε σχέση με τυχόν καταγραφόμενες εκ μέρους του 
ποσότητες αποβλήτων συσκευασίας οι οποίες ανακτώνται - ανακυκλώνονται στο 
πλαίσιο επιχειρηματικής δραστηριότητας. 

3. Εμβέλεια του συστήματος: 

Δίδονται στοιχεία για το πεδίο εφαρμογής του συστήματος. Ενδεικτικά αναφέρεται ότι 
τουλάχιστον πρέπει να γίνεται αναφορά στο γεωγραφικό εύρος του, τον πληθυσμό στον 
οποίο απευθύνεται και την πυκνότητά του κ.ά. καθώς και στο χρονοδιάγραμμα 
επέκτασής του. 

4. Επιλογή/περιγραφή των μεθόδων εναλλακτικής διαχείρισης: 

Η μεθοδολογία του συστήματος πρέπει να περιγράφεται λεπτομερώς και η επιλογή της ή 
των συγκεκριμένων μεθόδων διαχείρισης (χωριστής συλλογής αποβλήτων, υλικών 
συσκευασίας, μεταφοράς, αποθήκευσης, επεξεργασίας και ανάκτησης - ανακύκλωσης) 
πρέπει να τεκμηριώνεται με αξιόπιστα οικονομικά, περιβαλλοντικά, τεχνολογικά και 
κοινωνικά κριτήρια. Πρέπει να περιγράφονται συνοπτικά τα τεχνικά χαρακτηριστικά και ο 

τρόπος λειτουργίας. 

5. Τεχνικοοικονομική μελέτη του συστήματος, η οποία θα περιλαμβάνει τουλάχιστον: 
α) τη σκοπιμότητα του έργου (των εργασιών εναλλακτικής διαχείρισης), 

β) τα αναμενόμενα αποτελέσματα, 
γ) τη μεθοδολογία υλοποίησης, 

δ) την υπάρχουσα τεχνική υποδομή για τις ανάγκες της εναλλακτικής διαχείρισης - 
εξοπλισμός, 

ε) την απαιτούμενη υποδομή για τις ανάγκες του συστήματος/επέκταση υπάρχουσας 
υποδομής - εξοπλισμού, 

στ) το υπάρχον/απαιτοϋμενο προσωπικό για την κάλυψη των αναγκών του συστήματος, 
ζ) τις νέες θέσεις εργασίας, 

η) το' περιβαλλοντικό όφελος από την εναλλακτική διαχείριση - αντιμετώπιση 
προβλημάτων, όπως η ασφαλής διάθεση καταλοίπων επεξεργασίας, εκτίμηση των 
επιπτώσεων στη δημόσια υγιεινή, 

θ) την περιγραφή συστήματος εγγυοδοσίας, εφόσον προτείνεται, 
ι) τα οικονομικά στοιχεία. 

6. Εκτιμώμενος προϋπολογισμός, ο οποίος να περιλαμβάνει κατ’ ελάχιστο: 


α) τις μεθόδους υπολογισμού των χρηματικών εισφορών που καλύπτουν το κόστος της 
εναλλακτικής διαχείρισης που βαρύνει το ΣΕΔ, επιμερισμένες ανά υλικό, 
β) τους όρους και τη διαδικασία αναπροσαρμογής των εισφορών, 
γ) τη δημιουργία τυχόν αποθεματικών με σκοπό τη διασφάλιση της μελλοντικής 
εύρυθμης λειτουργίας του ΣΕΔ (κάλυψη μελλοντικών ζημιών), με την επιφύλαξη της 
παρ.Ϊ4του άρθρου 4Α, 

δ ) τις εκτιμώμενες δαπάνες και την κατανομή τους, 
ε ) ι τη χρηματοδότηση πιθανών ζημιών. 

7. Το πλαίσιο των συμβάσεων συνεργασίας του ΣΣΕΔ με παραγωγούς, δήμους, 
φορείς κοινωνικής αλληλέγγυας οικονομίας, φορείς διαχείρισης αποβλήτων. 

8. Αντίγραφα προσυμφώνων συνεργασίας του συστήματος με τρίτα μέρη (εκτός ΣΕΔ) 
που συμμετέχουν στον κύκλο εργασιών διαχείρισης (αδειοδοτημένες εγκαταστάσεις 
επεξεργασίας, ανάκτησης, ανακύκλωσης, συλλογής - μεταφοράς κλπ.). 

9. Αντίγραφα προσυμφώνων συνεργασίας των συμμετεχόντων παραγωγών 
συσκευασιών στο υπό έγκριση σύστημα. 

10. Προγράμματα ενημέρωσης - ευαισθητοποίησης χρηστών - κοινού, τα οποία 
προτίθεται να οργανώσει το σύστημα». 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α'170/08.11.2017 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 7 Νοεμβρίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Ψηφιακής Πολιτικής, 
Τηλεπικοινωνιών και Ενημέρωσης 

ΝΙΚΟΛΑΟΣ ΠΑΠΠΑΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 

Τουρισμού 

ΕΛΕΝΑ ΚΟΥΝΤΟΥΡΑ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 8 Νοεμβρίου 2017 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 


Καποδιστρίου 34, Τ.Κ. 104 32, Αθήνα 
ΕΘΝΙΚΟ τηλ. Κέντρο 2105279000 

ΤΥΠΟΓΡΑΦΕΙΟ Κείμενα προς δημοσίευση: \Λ/θί)Γη35ίθΓ.0ΐίά)0ΐ.αΓ 




Οι Υπουργοί 


Οικονομίας και Ανάπτυξης 

ΔΗΜΟΣ ΠΑΠΑΔΗΜΗΤΡΙΟΥ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Αναπληρωτής Υπουργός 
Οικονομίας και Ανάπτυξης 

ΑΛΕΞΑΝΔΡΙΟΣ ΧΑΡΙΤΣΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Αναπληρωτής Υπουργός 
Αγροτικής Ανάπτυξης και Τροφίμων 

ΙΩΑΝΝΗΣ ΤΣΙΡΩΝΗΣ 










